
Rad bogoslovskog zbora »Stadler« bio je do sada 
ograničen u glavnom na nutarnju izgradnju članova. 
Dodavši tome pomanjkanje potrebnih sredstava, nije 
čudo, što se taj vad nije mogao prenijeti izvan gra- 
nica samog društva, u širu javnost. 

Ovim, možemo reći prvim djelom, (jer drugih 
nije ni bilo, izuzev »Almanah« prigodom 80. godišnjeg 
opstanka »Zbora«), otvara »Stadler« novo polje svo- 
mu radu na vjerskom uzgoju vjernika, pomažući pri 
tome braći svećenicima u pastvi. 

Velike su poteškoće stajale na putu ostvarenju 
ove namisli, ali su još veći bili motivi, koji su nas na 
to poticali i to u ova teška i burna vremena. 

Prvi od tih motiva bila je hrvatska jubilejska 
godina, spomen 1300-godišnje veze Hrvata sa sv. 
Stolicom. Zar smo mogli prijeći preko ovog važnog 
događaja u povijesti katoličke Crkve u Hrvatskoj? 
Zar je mogao »Zbor«, koji nosi ime velikog nadbi- 
skupa + neumornog radnika oko što boljeg procvata 
Crkve u siromašnoj Bosni, i u čitavom hrvatskom 
narodu, propustiti ovu zgodu, da se sjeti ovoga zna- 
čajnoga jubileja? — Ovo djelo neka bude taj naš dar 
Katoličkoj Crkvi u Hrvatskoj. 

Drugi motiv bila je ljubav prema braći svećeni- 
cima, kojima želimo priteći u pomoć u radu oko pro- 
širenja pobožnosti prema presv. Sreu, pružajući im 
za taj rad ovo pomagalo. 

Treći je motiv 50-godišnjica opstanka vrhb. bo- 
goslovskog sjemeništa, koja pada baš u godini 1942. 
Ovo neka bude kao zahvala presv. Srcu za sva dobro- 
činstva i preporuka za naš budući rad. 

Dao Bog da ovo djelo urodi obilatim plodom. 

U Sarajevu, na dan Bezgrješnog Začeća Bl. Di. 
Marije 1941. 

Bogoslovski zbor »Stadler«. 


Predgovor. 


I u nas se, hvala Bogu, stala sve većma njego- 
vati pobožnost prema presv. Sreu Isusovu. Da ona 
urodi pravim plodom, naime kreposnim životom, živo- 
tom po Sreu Isusovu, nije dovoljno, ako se njome dje- 
luje pretežno samo na čuvstvo, već treba djelovati + 
ma čovječje umne sile. čuvstva, koja se ne osnivaju 
na dubokim spoznajama, od male su vrijednosti, pa 
makar se očitovala i jačim osjetnim pobudama. Mek 
čovjek će i plakati, kad u erkvi čuje govoriti o. pat- 
njama presv. Srca Isusova, a za kratko vrijeme, još 
mu se možda nijesu suze pravo ni osušile, počinjat će 
ono, čime se ranjava presveto Srce. Uz druge je 
uzroke toj žalosnoj pojavi duševni uzrok i to, što 
znanje o životu i trpljenju Bogarčovjeka ne lebdi 
trajno pred njegovim duševnim očima; a ne lebdi, 
jer se nije u njegovu dušu duboko zasjeklo, jer mije 
svojom jasmoćom i jakošću zagospodarilo njegovim 
duševnim životom. 

Imajući to na pameti, želim ovim svojim Govo- 
vima priteći u pomoć braći svećenicima. A 1 svje- 
tovnjaci mogli bi ove Govore s velikom koristi čitati 
i razmišljati. U njima se govori najprije o štovanju 
presv. Srca Isusova uopće, a onda se razlaže smisao 
pojedinih zaziva u Litanijuma o presv. Srcu Isusovu. 
Poznavati Srce Isusovo znači zorno (in conereto) 
znati dogmatiku i moralku. Srce je Isusovo žarište, 
u kojem se sastaju i sljubljuju zemaliske i nebeske 
zrake. Srce je Isusovo središte neba 1 zemlje. 

Te sam Govore uistinu i govorio školskoj mladeži 
u zavodu Milosrdnica na prve petke lroz gotovo četiri 
godine, dakako. proširujući ih i primjenjujući svojim 
slušaocima. Pri sastavljanju ovih Govora slijedio 
sam razlaganje učenog pisca Torradeflota Corneta u 
njegovu dijelu: Cor Jesu praedicandum. 

Presveto Srce neka blagoslovi ovo moje nasto- 
janje! 


Općenito o štovanju presv. Srca Isusova. 


štovati općenito govoreći znači nekome iskazi- 
vati čast poradi njegova dostojanstva. Štovati presv. 
Srce Isusovo reći će dakle priznavati i svjedočiti nje- 
govo Božansko dostojanstvo. Kako Srce Isusovo tako 
i svaka čest njegova tijela štuje se ne odijeljena od 
čitava tijela, već u organičkoj vezi s cijelim tijelom. 
S tijelom je Kristovim bilo Božanstvo i onda zdru- 
ženo, kad ga je ostavila duša. Svakoj česti tijela Kri- 
stova pripada jednako štovanje poradi sjedinjenja s 
drugom osobom Božanskom; no ipak ima poseban 
razlog, koji nas nuka da štujemo upravo Srce 
njegovo. ' 

Stoga isti razlog, koji zahtijeva da štujemo Kri- 
stovo čovještvo, ište da štujemo i njegovo presv. 
Srce: »Kad se klanjamo Kristu, ne dijeli se čovještvo 
od Božanstva, već se klanjamo objema kao jednome« 
(7 opći sabor). »Ne velimo, da se klanjamo samo 
tijelu, već tijelu Božjemu, t. j. utjelovljenome Bogu« 
(Ivan Damaštanski). 

Kad štujemo na pr. Srce Isusovo ili Krv Isusovu, 
štujemo zapravo osobu, jer osobu ide štovanje, a 
osoba je Isusova, kako znamo, Božanska. Premda 
spominjemo samo dio, ipak štovanje ide cijelosti, 
koja se u dijelu očituje i štuje. 

Ima posebnih razloga, da uprav Srce Isusovo više 
štujemo od ostalih njegovih tjelesnih česti, ili, da Isu- 
sovu osobu većma štujemo u njegovu Srcu nego u 
ostalim tjelesnim nj egovim čestima. Jer je tjelesno 
srce organ tjelesnog života, do kojega stoji tjelesni 
život i djelovanje ostalih tjelesnih česti. U prenese- 
nom smislu srce označuje ili cijelu dušu, ili volju ili 
osjetno teženje. Simbolički je pak tjelesno srce na- 
ravni znak ljubavi, s kojom. je Sin Božji uzeo. čovječju 
narav: »Jer je Bog tako ljubio svijet, da je predao 
jedinorođenoga Sina svoga, da nijedan, koji vjeruje 
u njega, me pogine, nego da ima život vječni« (Iv. 
3, 16.). ' 


8 . 


O privatnom štovanju presv. Srca Isusova, 


' Iz onoga, što smo dosada rekli, jasno je, da mo- 
Tamo nesamo čitavo čovještvo Kristovo štovati nego 
i dijelove toga čovještva, na pr. glavu, srce. krv ali 
kao dijelove Kristova čovještva u živoj vezi s cij elim 
njegovim čovještvom. 
' To su vjernici vazda i činili, i ako n: izri 
jekom, kako to mi danas dimni PE NJE 
Da navedemo samo neke činjenice: Sv, Klement 
Papa veli, »da j e otvorenje boka Adamova, od čijega 
je rebra načinjena Eva, slika otvorenja Kristova 
boka, odakle Je proizašla Crkva«. Origen kaže da je 
sv. Ivan Počivajući na Srcu Spasiteljevu »istraživao 
1 ispitivao blago mudrosti i znanja, koje je pohra- 
njeno u Isusu Kristu«. Sv. Augustin veli: »Kroz t je- 
lesne mi se otvore očituju tajne Srca«; i opet: na 
svaki narod i svaki jezik ispovijeda i kazuje: ljubi- 
mo, uvijek ljubimo preslatko Sree Isusovo«. Sv. Petar 
Damijanski Zove Srce Isusovo : »Božansko blago Seoe 
života, nebeska riznica«. Sv. Bernardo veli: eda 
smo jednoć došli do Srca Isusova i kad nam j e dobro 
ovdje, ne dajmo se tako lako rastaviti od njega. Do- 
lazimo k tebi, veselit ćemo ge i radovati u tebi, sje- 
ćajući se Srca tvojega. O, kako je dobro i kako ugodno 
stanovati u tom Sreu! Dobro blago, dragi biser, Srce 
je tvoje, dobri Isuse«. Sv. Bonaventura želio je stić 
prestano boraviti u boku Isusovu, da govori sa Srcem 
njegovim, i da od njega isprosi, štogod bude htio« 
2 Toma Akvinski kaže: »Lio je krv iz rane svojeg 
boka : Srca, da učenike slabe u vjeri, i mnoge druge 
ka im Pare. u postojnosti kreposnog življenja, i sto- 
sa hla poe kao mrtve, ugrije, i oživljenima svojom 
"VI pokaže nebeski put, da za njim s poštovanjem 
trče«. Sv. Terezija Avilska opominjala je druge, »da 
OČI svoje svraćaju na otvoreni Kristov bok, i da tu 
gledaju njegovo Srce i najnježniju ljubav koj om nas 
je ljubio, kad je rekao, da je njegovo srce naše gni- 
jezdo, naše utočište«. Sv. Franjo Saleški piše: »J učer 
sam te gledao, kako si promatrala otvoren bok Go- 
spodina našega i kako sgi htjela da dohvatiš Srce nje- 

govo, da ga u svom srcu kraljem postaviš u malom 
kraljevstvu ..., kako je dobar taj Gospodin, predraga 
kćeri, kako zaslužuje ljubav njegovo Srce! Živimo 


-vazda u tom svetom prebivalištu«. Da završimo s 


učenim Suarezom: »Krist je. htio da bude ranjen na 
onoj česti tijela, na kojoj bi mogla biti kao otvoreno 
ljudima Srce njegovo, da razumiju, da su im otvo- 
rena vrata, na koja mogu ulaziti u Kristovo Srce i 
ondje počivati.« 


O javnom štovanju presv. Srca Isusova. 


Kako smo vidjeli, presv. se Srce Isusovo uvijek 
štovalo u Crkvi Božjoj. No posebnoga javnog štova- 
nja nije bilo kroz dugo vrijeme, budući da sv. Crkva 
nije bila to štovanje odredila i uredila. Ali danas se 
svagdje po cijeloj katoličkoj Crkvi štuje presv. Srce 
Isusovo i javno. Danas imamo od Crkve određenu 
sv. Misu presv. Srca Isusova i Oficij ; imamo od Crkve 
odobrene i preporučene bratovštine presv. Srca Isu- 
sova, molitve i pobožnosti s velikim oprostima. 

U sadašnjem Oficiju Srca Isusova (por. 2. Nok- 
turn) veli se, da je jedva koja pobožnost tako čudesno 
napredovala kao pobožnost presv. Srcu Isusovu. često 
su u prijašnjim stoljećima Oci, Naučitelji, Sveti sla- 
vili ljubav našeg Otkupitelja i govorili, kako je rana 
u Kristovu boku živo vrelo svih milosti. A osobito 
tamo od srednjeg vijeka, kad su vjernici stali nježni- 
jom ljubavi častiti Spasiteljevo čovještvo, kontempla- 
tivne se duše zamišljale u njegovo Srce ranjeno lju- 
bavlju prema ljudima. Ta je pobožnost presv. Srcu 
svuda, naročito u Redovima cvala. U posljednje pak 
vjekove, naročito kad su krivovjerci pod likom krive 
pobožnosti odvraćali ljude od presvete Euharistije, 

počelo je javno štovanje presv. Srca Isusova, u prvom 
redu nastojanjem sv. Ivana Eudes-a, koji je početnik 
liturgijskog štovanja presv. Srdaca Isusa i Marije. 

Ali, da se štovanje presv. Srca Isusova potpuno 
i savršeno ustanovi i raširi po cijelom svijetu, oda- 
bra Bog poniznu djevicu iz Reda Pohođenja svetu 
Margaretu Mariju Alac6que. Njoj se udostojao. često- 

put pojaviti Krist Gospodin, očitujući joj bogatstva 
i želje svojeg Srca. Od tih pojava najglasovitija je 
ona, kad joj je, dok se molila pred presv. Euharisti- 
Jom, pokazao svoje presveto Srce i potužio se, kako 
za svoju neizmjernu ljubav prima od nezahvalnih 
ljudi samo sramote, i zapovjedio joj nastojati, da se 
ustanovi nova svetkovina u petak iza Tjelovske osmi 
ne, kako bi se njegovo Srce slavilo dužnim štovanjem i 
zadovoljilo za nepravde, koje mu grješnici nanose u 
Sakramentu ljubavi. Sveta je Margareta sve do svoje 
smrti izvodeći Isusovu zapovijed naišla na mnoge 
teškoće, ali ih je svladala Božjom pomoći i potpo- 
rom svojih redovničkih duhovnih vođa. 

Napokon je Papa Klement XIII. 6. veljače god. 
1765. dopustio poljskim biskupima posebnu Misu i 
Oficij na čast presv. Srcu Isusovu. Pijo je pak IX. to 
protegnuo na cijelu Crkvu. Otad se štovanje presv. 
Srca Isusova moćno sve većim i većim žarom razli- 
jevalo cijelom Božjom Crkvom. Leon je XIII. slaveći 
redoviti jubilej 1900. posvetio cio rod ljudski presv. 
Srcu Isusovu. Pa u svojoj Enciklici (25. V. 1899.) 
o tome veli: »Posvetiti se Božanskome Srcu Isusovu 
ne znači ništa drugo nego se predati Isusu Kristu za 
službu i žrtvu, jer, što se god predanjem i pobožnošću 
iskazuje Božanskomu Srcu, uistinu i stvarno ide sa- 
mog Krista Gospodina.« Ta se posveta svečano vršila 
u svim crkvama katoličkoga svijeta. I u našoj se 
Stolnoj crkvi u Zagrebu svečano ovršila. Još se i 
danas sjećam, kako se Stolna crkva tresla od odušev- 
ljenog pjevanja naročito mladeži, nas bogoslova i 
druge školske omladine. U očima kanonika i supe- 
riora Milosrdnica Jagatića, koji se, mislim, najviše 
trudio, da ta posveta hrvatskog naroda presv. Srcu 
Isusovu što bolje i svečanije uspije, mogle su se vi- 
djeti suze-radosnice. A bilo je suza i u mnogim dwu- 
gim očima. 

Nakon 10 godina obnovila je svoju posvetu 
hrvatska katolička mladež, S potpisima poslala je u 
Rim Papi Piju X. krasnu spomenicu, u kojoj je ova 
prva rečenica: »Mladež hrvatska, slaveći prvu deset- 
godišnjicu svoje posvete Presvetome Srcu Isusovu, u 

duhu padajući ničice pred noge Svetosti-Tvoje harnim 
srcem dozivlje u pamet zavjete, što ih pred deset go- 
dina učini Kristovu Namjesniku, te dižući u vis bar- 
jak Presvetoga Srca Isusova obriče, da će pod tim 
znakom vojevati vojne Gospodnje, a i nada se, da 
će održati pobjedu protiv neprijatelja Crkve i do- 
movine.« 

Ta je posveta roda ljudskoga još većma nadah- 
nula i raspirila štovanje presv. Srca Isusova. Napo-: 
kon je Sv. Otac, nezaboravne uspomene, Papa Pijo 
XI. podigao svetkovinu Srca Isusova, s novom sv. 
Misom i Oficijem, među najveće svetkovine kroz go- 
dinu, u isti red s Božićem i Uzašašćem. Ujedno je 
zapovjedio da se na taj dan izmoli molitva, kojom se 
imaju zadovoljiti povrijeđena prava Krista, vrhov- 
nog Kralja i ljubljenog Gospodina. I ako ta svetko- 
vina nije zapovijedana, ipak se u našem hrvatskom 
narodu slavi kao da je zapovijedana. Svijet od svoje 
drage i slobodne volje, koliko može, hrli u crkve i 
uzdržava se od težačkih poslova. 


Napose o štovanju presv. Srca Isusova. 


Najprije treba da znamo što mi štujemo štujući 
presv. Srce Isusovo ili, drugim riječima, što je pred- 
met našemu štovanju. Kako smo već kazali, da se 
štovanje iskazuje osobi, to je predmet našemu što- 
vanju presv. Srca Isusova konačno sam Isus Krist ili 
samo tjelesno Srce Kristovo, koliko je u organičkoj 
vezi s cijelim čovještvom Isusovim. Razlog pak, zbog 
kojega štujemo tjelesno Srce Isusovo, jest ljubav 
Isusova prema nama, koja se simbolički najljepše pri- 
kazuje tjelesnim Srcem Isusovim. 

Da štujemo uprav Srce Isusovo većma od ostalih 
tjelesnih: česti, ima za to posebnih razloga, kako. već 
natuknusmo. No bit će dobro da malko pobliže ogle- 
damo te posebne razloge. Već kazasmo, da sve tje- 
lesne česti Kristove treba štovati zbog njihova ujedi- 
njenja s drugom osobom Božanskom: tako srce i 
glavu, krv i rane i t. d. Ipak Crkva sve česti Kristove 
ne daje na javno štovanje, već samo one, u kojima 


12 


se očituje kakova posebna tajna, kao na pr. krv i 
rane Isusove. 

Koja je posebna tajna, koja se osobito ističe u 
Srcu Isusovu ? Koji su posebni razlozi, koji nas potiču 
na štovanje presv. Srca Isusova? Posebna tajna, koja 
se očituje u Srcu Isusovu, jest ljubav, kojom nas Isus 
ljubi ; a ljubav se simbolički prikazuje ne kojim dru- 
gim tjelesnim udom nego uprav srcem. Razlozi, da 
«uprav srcem simbolički iskazujemo ljubav, jesu ovi. 
Sva čuvstva, koja se rađaju u duši ljudskoj — nesamo 
osjetna već i neosjetna — odrazuju se i na našem 
tijelu, osobito na srcu. Sva pak čuvstva svode se ili 
imaju izvor u ljubavi. Iz ovoga je jasno, kako se lju- 
bav simbolički zgodno označuje uprav srcem. Dalje 
je srce čovj ečje središte tjelesnog života. Srce je prvi 
tjelesni organ, koji je najprije izgrađen i koji naj- 
prije vrši svoju radnju. Isto je tako srce organ, koji 
izumire posljednji u čovječjem tijelu. Tako vele 
liječnici. 

Zbog te tijesne veze srca čovječjeg s ostalim čo- 
vječj im tjelesnim i duševnim životom, upotrebljava 
se riječ »srce«, da označi i čitava čovjeka, naročito 
njegovu dušu, njegovu volju. Tako i u Sv. Pismu 
stoji čestoput srce mjesto duše, na pr.: »Uzmite 
jaram moj. na sebe i naučite se, od mene, jer sam 
krotak i ponizan sreem, i naći ćete pokoj dušama 
svojima« (Mt. 11, 29.); »I rekoše (učenici, što su 
išli u Emaus) jedan drugome: Nije li gorjelo srce 
naše u nama, kad nam je govorio putem, i tumačio 


nam Pisma?« (Lk. 28, 382.). U tom smislu i sv. Crkva ' 


upotrebljava riječi srce, na pr. u himnu: »Dođi, Duše 
Presveti !« I u običnom životu svi narodi upotreb- 
ljavaju riječ srce sad za čuvstva, naročito ljubav, sad 
za dušu, sad za čitava čovjeka. . 

Nijedan dakle drugi tjelesni organ Isusa Krista 
ne može tako prikladno označiti njegovu ljubav pre- 
ma nama, kao što je označuje njegovo presv. Srce. 
Zato i Kongregacija Sv. Oficija dopuštajući posebni 
Oficij i Misu u čast presv. Srcu Isusovu veli: »Vrše- 
njem toga Oficija i Mise simbolički se obnavlja spo- 
men Božanske ljubavi Kristove.« 

Razlog dakle, da ukratko ponovimo, što štujemo 
presv. Srce Isusovo, nije samo taj, što je Srce Isu- 
sovo združeno s drugom osobom Božanskom, već naj- 
više poradi toga štujemo Srce Isusovo, jer nas ono 
sjeća one ljubavi, što je ima Isus Krist prema nama. 


Čemu štujemo presv. Srce Isusovo. 


Ono, zbog čega nešto biva, zovemo svrhom. Tako 
i štovanje presv. Srca Isusova ima svoju svrhu, koju 
hoće da postignu štovaoci Srca Isusova. I tom poseb- 
nom svrhom razlikuje se štovanje presv. Srca Isusova 
od štovanja drugih česti tijela Kristova, na pr. krvi. 
Koja je to svrha, za kojom idu štovaoci prema nakani 
Crkve? Vratiti hoće ljubav za ljubav, milo za drago, 
da se ispuni ona Isusova: »Dođoh da oganj bacim na 
zemlju, pa što hoću nego da se zapali?« (LK. 12, 49.).- 

Istina za tim se ima ići u svemu štovanju Isuso- 
vu, ali je to nešto zajedničko kod drugih tajna života 
Isusova; a imaju svoje posebno pored toga općeni- 
toga, na pr. kod rođenja Kristova je posebno da se 
promatra poniženje Isusovo, pa da ga zbog toga poni- 
ženja uzljubimo; kod štovanja je pak presv. Srca Isu- 
sova posebno baš to, da se u nama izravno raspali 
ljubav prema Isusu, da mu ljubav za ljubav vratimo. 
To isto ističe i Pijo IX. u dekretu, kojim je odredio 
da se svetkovina presv. Srca Isusova slavi u cijeloj 
Crkvi. Veli naime, »da je odredio neka se slavi po 
cijeloj Crkvi svetkovina u čast presv. Srcu Isusovu 
zato, što je želio podati vjernicima novih pobuda da 
ljube, da zavole ranjeno Srce onoga, koji nas je lju- 


. bio i oprao od grijeha naših u krvi svojoj.« 


Jednako rekao je sam Božanski Spasitelj sv. 
Margareti. Mariji Alacoque: »Gle ovo Srce, što je 
toliko ljubilo ljuđe, te nije ništa propustilo, nego se 
iserplo i uništilo, samo. da im pokaže svoju ljubav. 
A za hvalu od veće česti ljudi ne primam drugo nego 
nezahvalnost, koju mi.u tom Sakramentu ljubavi 
pokazuju svojom nepristojnosti, svetogrđem, hladno- 
ćom i prezirom svojim. Pa što me još više boli, sve 
to.čine srca, koja su mi posvećena. Zato od tebe tra- 

žim, da prvi petak iza osmine Tjelovske bude posebna 
svetkovina u slavu mojemu Srcu. Na taj dan neka se 
Primi sv, Pričest i neka se Srcu mojemu svečanom 
otprošnjom povrati čast, povrijeđena uvredama, koje 
su mu nanesene za vrijeme, dok je bilo izloženo na 
oltarima. Ja ti pak obećajem, da će se Srce moje 
raširiti i milostima. Božanske ljubavi svoje obilno na- 
dariti one, koji mu iskažu ovu počast i uznastoje, da 
mu je i drugi iskažu.« 


Obećanja presv. Srca Isusova. 


Sv. Margareta Alacoque veli: »Krist Gospodin 
odlučio je da ljudima zato otkrije srce svoje, blago 
ljubavi i milosrđa, i svih milosti, što vode spasenju 
i savršenstvu, neka hi svi, koji iskazuju tome presv. 
.Sreu dužno štovanje, postali dionici neizmjernih milo- 
sti, što ih ima to presv. Srce.« Pored spomenutih mi- 
losti obećao je Spasitelj štovaocima svoga presv. Srca 
i posebnih. Znatnije od tih milosti poznate su pod 
imenom: »Dvanaest obećanja presv. Srca Isusova«. 
Evo ih: 

1. Ja ću iz svojeg Srca u obilju izliti blago milo- 
sti na sve štovaoce njegove ; 2. Ja ću dati svaku pomoć 
potrebnu njihovu staležu ; 3. Ja ću ih krijepiti u radu 
i blagosloviti im, štogod pothvate; 4. Ja ću ih tješiti 
u nevoljama njihovim; 5. Srce moje bit će im utočište 
za života, a osobito u čas smrtni; 6. Ja ću povratiti 
slogu obiteljima rastavljenim, a štitit ću one, koji su 
u kakvoj potrebi; 7. Ja ću obilno blagosloviti svako 
mjesto, gdje se izloži i štuje slika mojega Srca ; 
8. Moje će ge Srce raširiti i milostima, ljubavi svoje 
obilno nadariti one, koji blagdan njegov proslave sv. 
Pričesti i otprošnjom, te i druge na to sklonu ; 9. Ja 
ću udijeliti milost konačne pokore svima, koji se iza“ 
sepce za devet mjeseci svakoga prvog petka pričeste; 
ne će oni umrijeti u grijehu, nego ja ću im biti u taj 
posljednji čas sigurno utočište; 10. Ja ne ću dopustiti, 
da se ikoji izgubi od onih, koji se uistinu, potpuno 
žrtvuju i posvete Sreu mojemu; 11. Ja ću sjajno na- 
graditi one, koji koliko mogu šire ovu pobožnost ; 

12. One, koji se potpuno dadu na to, da vrše išire ovu 
pobožnost, ja ću ljubezno primiti u Srce svoj e, i bri- 
nut ću se za svetost i proslavu njihovu pred vječnim. 
svojim Ocem. — Od svih tih dvanaest obećanja naj- 
veće je deveto, pa ga stoga i prozvaše » Veliko obeća- 
nje« ili » Velika devetnica spasenja«. 

Da se ta velika milost zadobije, prijeko je po- 
trebno dostojno se pričestiti kroz devet prvih petaka 
u mjesecu, i to uzastopce. Ne smije se izostaviti nije- 
dan prvi petak u mjesecu. Ako bi se koji izostavio, 
tad valja iznova započeti tu Veliku devetnicu spase- 
nja, hoće li se zadobiti velika milost, da umremo u 
prijateljstvu s Bogom. Izuzetak je samo Veliki Petak, 
jer se na taj dan ne daje sv. Pričest osim teško bole- 
snima. Ako stoga u devet prvih petaka padne i Veliki 
petak, tad se broji devet prvih petaka u mjesecu po 
redu bez obzira na Veliki petak, koji se nikako ne. 


"x_i 


petka u mjesecu. oat 

Eto nam pouzdanog sredstva, da si osiguramo 
vječno spasenje. Ovršimo u svojem životu nesamo 
jedamput tu Veliku devetnicu spasenja, već i .. 
puta. šta više, ako ikako možemo, nastojimo se prjiiče- 
stiti svakoga prvoga petka u mjesecu s namjerom, 
da zadovoljimo za sve one uvrede, koje se nanose 
Božanskome Spasitelju u presv. Euharistiji. 


Litanije presv. Srca Isusova. 


Gospodine, smiluj. se! 
Kriste, smiluj se! 
Gospodine, smiluj se! 
Kriste, čuj nas! 
Kriste, usliši nas! 

na 


. Srce Isusa, Sina Oca vječnoga, 
. Srce Isusovo, u krilu Djevice Matere od 


. Srce Isusovo, s Riječju Božjom bitno 


. Srce Isusovo, šatore Višnjega, 


. Srce Isusovo, pravde i ljubavi posudo, 
. Srce Isusovo, dobrote i ljubavi puno, 

. Srce Isusovo, kreposti sviju bezdno, 

. Srce Isusovo, svake hvale predostojno 
. Srce Isusovo, kralju i središte sviju srdaca, 
. Srce Isusovo, u kojem je sve blago mu- 


. Srce Isusovo, koje je Ocu vrlo omiljelo, 
. Srce Isusovo, od kojega punine svi mi 


. Srce lsusovo, željo bregova vječnih, 
. Srce Isusovo, strpljivo i mnogoga milosrđa, 
. Srce Isusovo, bogato za sve, koji zazivaju 


. Srce Isusovo, izvore života i svetosti, 
. Srce Isusovo, pomirbo grijeha naših, 
. Srce Isusovo, nasićeno pogrdama, 

. Srce Isusovo, satrveno zbog opačina naših, 
. Srce Isusovo, do smrti poslušno, 

. Srce Isusovo, kopljem probodeno, 

. Srce Isusovo, izvore sve utjehe, 

. Srce Isusovo, živote i uskrsnuće naše, 
. Srce Isusovo, mire i pomirenje naše, 
. Srce Isusovo, žrtvo za grijehe, 


Oče nebeski, Bože, > 
Sine, Otkupitelju svijeta, Bože, |“ 
Duše Sveti, Bože, E 
Sveto Trojstvo, jedan Bože K 


Duha Svetoga sazdano, 

sjedinjeno, 

Srce Isusovo, Veličanstva beskrajnoga, 
Srce Isusovo, hrame Božji sveti, 


Srce Isusovo, kućo Božja i vrata nebeska 
Srce Isusovo, žarko ognjište ljubavi 


drosti i znanja, 


. Srce Isusovo, u kojem prebiva sva punina - 


božanstva, 


primismo, 


tebe, 

31. Srce Isusovo, spasenje onima, koji se 
ufaju u te, 4 d— 
32. Srce Isusovo, ufanje onima, koji umiru +SE S 
u tebi, as 


38. Srce Isusovo, milino sviju Svetih, 


Jaganjče Božji, koji uzimaš grijehe svijeta, 
oprosti nam Gospodine! 

Jaganjče Božji, koji uzimaš grijehe svijeta, 
usliši nas Gospodine! 

Jaganjče Božji, koji uzimaš grijehe svijeta, 
smiluj se nama! 

R. Isuse blaga i ponizna srca. 

O. Učini srce naše po Srcu svojem. 


Pomolimo se. 

Svemogući, vječni Bože, pogledaj na Srce pre- 
ljubljenoga Sina svojega i na hvale i zadovoljštine, 
koje u ime grješnikA tebi prikazuje, pa onima, koji 
milosrđe tvoje mole oproštenje udijeli umilostivljen, 
u ime istoga Sina svojega Isusa Krista, koji s tobom 
živi i kraljuje u vijeke vjekova. Amen. 


1. SRCE ISUSA, SINA OCA VJEČNOGA, SMILUJ 
SE NAMA! 


Razlog, koji nas potiče, da neku osobu poštujemo 
jest savršenstvo, što ga ta osoba posjeduje. Prema 
tome, što je koja osoba savršenija, ide je i veća čast, 
veće štovanje. Kako je pak Bog neizmjerno, apsolut- 
no savršenstvo, koje neizmjerno natkrilj uje svako 
savršenstvo, tako Bogu i pripada neizmjerna čast, 
neizmjerno štovanje, koje ima biti neizmjerno veće 
od. svakoga drugog štovanja, ma ono iskazivali na pr. 
i.samoj Majci Božjoj — najsavršenijemu stvoru. 

Poštovanje, koje moramo Bogu iskazivati, obično 
zovemo klanjanje. Iz toga se vidi, kako se samo Bogu 
klanjamo, a nipošto Svetima. I spoljašnje je iskazi- 
vanje časti Gospodinu Bogu drukčije, nego ono, što 
ide njegove Svete. . 

Srcu se Isusovu smijemo i moramo klanjati, jer 
se klanjamo osobi Isusa, čije je Srce, i po kojemu 
Srcu nam se očituje ljubav Isusova. Znamo pak, da 
je Isus Krist pravi, vlastiti i istobistveni Sin Oca 
vječnoga. 

Da nas prožme što veće štovanje prema Srcu Isu- 
sovu, razmotrimo odnos Isusa Krista prema Ocu 
nebeskome. 

Najprije je Isus Krist pravi Sin Božji, a ne mož- 
da samo posinak Božji, ili, da se možda tako samo 
.naziva, Sv. Ivan u prvom poglavlju svoga Evanđelja 
«< veli, da je Sin Božji sišao s neba i postao čovjek. Taj 
Sin Božji i ujedno čovjek jest Isus Krist, jedna oso- 
ba; prema tome je Isus Krist nesamo kao Bog već i 
kao čovjek Sin Božji, a Srce je Isusa Krista srce Sina 
Božjega. Zato treba da se klanjamo presv. Srcu 
Isusovu. :' 


Kad velimo, da je Isus Krist pravi Sin Božji, 


ovelimo, da je i vlastiti i istobistveni Sin Oca nebesko- 


ga; no ipak pomotrit ćemo i, potonja dva naziva da 

nam bude to Sinstvo Božje Isusa Krista što jasnije 
— razumije se, koliko je to moguće za naš stvoreni 
um, k tome još grijehom potamnjeni. 

Isus je Krist Sin Božji, koga je Bog Otac od. 
vijeka rodio, Bog je naime razumna supstancija; u 
Boga je isto biti i spoznati, dok u nas nije tako; jer 
mi jesmo, ako i ne spoznajemo, ali imademo sposob- 
nost spoznavati. Prema tome Bog od vijeka poznaje 

* samoga sebe, i u sebi sve drugo. Ta spoznaja, nije 
samo kao u nas čin spoznajne moći — jer u Boga 
nije spoznavanje tek u moći — već apsolutna spo- 
znaja, jest osoba Božanska, a zove se Sin, jer je 
ta spoznaja slična rođenju kod živih bića, zato se 
tako i zove. Bog Otac spoznaje sebe i sve drugo u 
svome Sinu, svojoj vječnoj spoznaji, potpuno i savr- 
šeno; zato je Isus Sin Božji jedini, a prvorođenac s 
obzirom na druge stvorove, koliko je naime vječna 
spoznaja, u kojoj Bog Otac spoznaje i sve druge stvo- 
rove. Sin Božji zove se u Sv. Pismu često mudrost, 

Božja. Tako i ove riječi idu Sina Božjega: »Ja sam 
proizišla iz ustiju Najvišega prije svakog stvorenja« 
(Crkv. 24, 5.). 

Isus je Krist Sin Božji istobistven s nebeskim 
svojim Ocem zato, jer je Riječ; kako ga naziva prvo 
poglavlje Ivanova Evanđelja: »U početku bijaše Ri- 
ječ, 1 Riječ bijaše kod Boga, i Bog bijaše Riječ« 
(Iv. 1, 1.). 

Umno to tumači velikan sv. Toma Akvinski ve- 
leći: »Sed intelligere divinum est ipsa substantia in- 
telligentis. Unde Verbum procedens procedit ut eius- 
dem naturae subsistens, et propter hoc dicitur et ge- 
nitum et Filius.« Možda bismo tu stvar ovako pro- 
tumačili. Već smo rekli, da Bog spoznaje sebe od 
vijeka, i da ta spoznaja nije samo neki pripadak 
Božjem 'bistvu, već je sama Božja narav. Kako je 
pak ta spoznaja Sin Božji, to je on istobistven s 
Bogom Ocem. 

Isus Krist, kako znamo iz Evanđelja, sve je to 
izrekao onim riječima: »Ja + Otac jedno smo«. 
(Iv. 10, 30.). 

Iz svega toga izlazi, da se moramo klanjati Sreu 
Isusovu — jer je to Srce Sina Božjega — uprav tako, 
kako se moramo klanjati Bogu Ocu i Bogu Duhu Sve- 
tomu; jer je jedno isto apsolutno savršenstvo svih 
triju osoba, a prema tome im pripada i jedno isto 
klanjanje. To nam klanjanje, prema našoj dvojakoj 
naravi, valja i iskazivati dvojakim načinom: duhov- 
nim i tjelesnim načinom. Potonji način — tjelesni — 
valja da je odsjev nutarnjeg duhovnog načina. 

Presveto i premilo Srce Isusovo, ti združuješ 
predraga savršenstva Sina čovječjega s klanjanja 
vrijednim savršenstvima Sina Božjega. Srce, koje si, 
od svih srdaca najplemenitije, najbolje, najponiznije, 
najblaže, najčistije, najstrpljivije, najmilosrdnije, 
puno žarke lubavi prema nama. Tebi najveće hvale 
izričemo poradi dobročinstava nama i drugim lju- 
dima udijeljenih. Srce sveto, mi ti se klanjamo, i sebe 
tebi prikazujemo ! 

DEJ 

2. SRCE ISUSOVO, U KRILU DJEVICE MATERE 
OD DUHA SVETOGA: SAZDANO, SMILUJ SE 
NAMA! 


čudo nad čudesima jest utjelovljenje Sina Božje- 
ga u utrobi Bl. Dj. Marije. Druga osoba Božanska 
«postala je čovjek u vremenu, a da se nije ni najma- 
nje promijenila u svojoj Božanskoj naravi. Sjedi- 
nila se u Isusu Kristu Božanska narav i čovječja u 
jednoj istoj Božanskoj osobi. Te se dvije naravi, je- 
dna od druge neizmjerno različite, sjediniše trajno, 
«ali se ne pomiješaše, već je jedna i druga narav za- 
držala svoja bistvena svojstva. Naš slabi razum, koji 
.ne razumije toliko prirodnih tajni, kako bi razumio 
tu nebesku tajnu! Treba zato da potunno Prihvati tu 
objavljenu istinu. 

Premda je utjelovljenje Sina Božjega, dakle i 
sazdanje njegova presvetog Srca, djelo čitavoga pre- 
svetog Trojstva, ipak se posebnim načinom pripisuje 
Duhu Svetome. Sv. Toma Akvinski navodi za to i 
trovrstan razlog. Mi ćemo barem dva razloga 
napomenuti. 

Da se utjelovio Bog, razlog je njegova ljubav. — 
»Jer je Bog tako ljubio svijet, da je predao jedinoro- 
đenoga Sina svoga, da nijedan, koji vjeruje u njega, 
ne pogine, nego da ima život vječmi« (Iv. 8, 16.). 
Kako je pak Duh Sveti ljubav Oca i Sina, zgodno se 
utjelovljenje pripisuje Duhu Svetome, a napose saz- 
danje Srca Isusova, sjetilnoga znaka ljubavi, 

Drugi je razlog, što se milost pridaje Duhu Sve- 
tome. Da je čovječja narav uzdignuta, utjelovljenjem 
uzeta od druge osobe Božanske, nije zasluga čovječje 


naravi, već je to samo milost. Dakle i s obzirom na 


narav čovječju zgodno ge utjelovljenje pripisuje Duhu 
Svetomu, pogotovo sazdanje samoga Srca Isusova, 
koje ima biti duhovni izvor, iz kojega će teći obilate 
rijeke milosti u duše ljudske. Lijepo Petar Damijan- 
ski naziva Srce Isusovo Božjim blagom i izvorom 
života, nebeskom škrinjom i riznicom. 


Pošto je anđeo Gabrijel navijestio Blaženoj Dj. 


Mariji, da će začeti i roditi Sina Božjega, zapitala je 
Marija anđela, »kako će to biti, kad ja ne znam 

muža ?« I odgovori joj anđeo: »Duh će Sveti doći na 


tebe, 1 sila će te Svevišnjega osjeniti« (LK. 1,834. 35.).. 
Sv. Ivan Krisostom ovako govori o spomenutim rije- 
čima:' »Pitaš, kako može biti da ostavši djevicom 
začneš i rodiš? Znaj, da će se to zbiti silom i djelat- 
nošću Duha Svetoga, koji će doći na tebe novim i 
neshvatljivim načinom.« 

Nema časa, u koji bi bila narav čovječja Kr istova 
rastavljena od naravi Sina Božjega, prema tome je 
i Srce čovječje Kristovo od prvog časa sazdano od 
Duha Svetoga. 

Srce Isusovo sazdano, satvoreno je od Duha Sve: 
toga, na način nama neshvatljiv, a u utrobi Bl. Dje- 
vice Marije. Kako je Isus pravi čovjek, dolikovalo je, 
da uzme tijelo, koje potječe od Adama. To više, što 
smo u Adamu svi sagriješili, jer svi narav čovječiju 
vučemo od Adama, ta je pak narav trebala biti očiš- 
ćena i pomirena s Bogom. 

Nadalje čitava narav čovječanska bila je time 
počašćena : muška, što je muškarac izveo djelo otkup- 
ljenja; ženska, što je Otkupitelj začet i rođen od žene. 
Time se popunili načini, kako čovjek postaje. Adam 
naime stvoren je od Boga bez žene, Eva načinj ena od 
muža bez žene, ostali ljudi nastaju od muža i žene. 
Preostajalo je samo da neko postane samo od žene. 
To je učinio Isus, uzevši tijelo od žene BI. Dj. Marije. 
To nam već kazuje, kako je žena, koja je začela i 
rodila Isusa Krista, morala biti djevica. Kao djevica 
začela je nadnaravnim načinom u utrobi svojoj Sina 
Božjega, koji je time postao čovjek, i kao djevica 
rodila je Sina Božjega. Kako. to vrijedi za čitavo ti- 
jelo, tako isto vrijedi i za presv. Srce Isusovo, kako se 
to veli u drugome zazivu: 

Neizrecivim počitanjem treba da se napuni naša 
duša prema presv. Srcu Isusovu, izvoru za nas svake 
sreće i radosti. 


3. SRCE ISUSOVO, S RIJEČJU BOŽJOM BITNO 
SJEDINJENO, SMILUJ SE NAMA! 


Tim se zazivom veli, da se imademo kla- 
njati presvetom Srcu Isusovu, jer je bistveno 

sjedinjeno s Riječju Božjom, s drugom osobom 
Božanskom, 

Sjedinjenje dviju naravi u Isusu Kristu u jed- 
noj osobi, i to Božanskoj, ne može dokučiti stvoren, 
pa još k tome istočnim grijehom oslabljeni um ljud- 
ski; no da je uistinu tako, svjedoči svaka gotovo 
strana Svetoga Pisma Novoga Zavjeta. Ako dakle i 
ne možemo shvatiti to sjedinjenje, možemo barem 
donekle razumjeti, da to sjedinjenje nije na pr. samo 
izvanjsko, već doista bistveno. 

Da što bolje shvatimo, što označuje riječ »bi- 
stveno (bitno)« u gore spomenutom zazivu, promo- 
trimo ukratko, kakvo nije sjedinj enje dviju naravi 
Kristovih. 

To sjedinjenje nije ponajprije slučajno — akci- 
dentalno, kakvo je učio Nestorije veleći, da druga 
osoba Božanska prebiva u čovjeku Isusu Kristu kao 
u hramu, no dakako ipak drugačije negoli u drugim 
pravednicima ; ili da je samo potpuni sklad između 
volje Isusa Krista čovjeka i Sina, Božjega; ili da je 
Isus Krist čovjek samo sredstvo Sina Božj ega; ili da 
je među njima samo čast i ime zajedničko. 

Kako je poznato, protiv te se nauke osobito borio 
sv. Ćiril Aleksandrijski, te ju je i Crkva osudila. 

Na prvi pogled udara nam u oči, kako bi po toj 
krivoj nauci bila dva Isusa Krista, a ne samo jedan, 
jer bi bile dvije osobe. Sveto nam Pismo, da druge 
razloge mimoiđemo, govorni samo o jednom Kristu, 
zatim Sveto Pismo veli: »/ Riječ je tijelom postala« 
(Iv. 1, 14.). No kako nijesu u Kristu dvije osobe — 
kako je to učio krivovjerac N estorije — već samo 
jedna i to Božanska, tako nije u Isusu Kristo samo 
jedna narav — kako je to učio krivovjerac Eutih — 
već su dvije naravi i to Božanska i čovječja. 


Da se kod sjedinjenja Božanske i čovječje naravi 


nije mogla izgubiti Božanska, jasno je svakome, jer 
je apsolutno vječna, ne može se dakle izgubiti; a da 
se kod toga sjedinjenja nije izgubila ni čovječja na- 
rav, svjedoči nam Sv. Pismo, kad pripovijeda o Isusu 
Kristu takovih djela, koja on ne bi bio mogao učiniti, 

da nije bio i pravi čovjek. Takova su djela, da samo 
neka spomenemo, Isusova muka i smrt na križu. | 

Ono, što sjedinjuje obje naravi u Kristu, . jest 
osoba Božanska. Ako i jest.u Kristu narav čovječja 
potpuna i savršena, ipak ne čini osobe, već je osoba 
samo Božanska. O . 

Prema tome se djela Isusa Krista čovj ečanska i 
Božanska imadu pridavati i izricati o osobi Kristovoj a 
koja je Božanska u obadvjema naravima. Dakle je 
Srce Isusa Krista po naravi srce čovječje u osobi 
Božanskoj ; dakle je to Srce Božansko, kako mi redo- 
vito velimo u svojim molitvama, upravljenim na 
presveto Srce Isusovo. 

Iz toga se vidi, kako je Srce Isusovo predmet, 
od kojega nema ništa svetije ni na nebu ni na zemlji. 
Srcu Isusovu pripada najveće štovanje, klanj anje. 
Božansko Srce Isusovo, vrijedno da te časte di ljudi i 
anđeli! Ti si združeno bistveno s Riječju Božjom. Ti - 
si svevišnjeg Boga pravo srce, dostojno Boga, sveto 
svetošću Boga. Božansko Srce, ispovij edamo tvoje 
neizmjerno dostojanstvo, klanjamo se veličanstvu 


tvome! Daj presveto Srce, da sjedinimo svoja čuv- 
stva s tvojima, Tebi se, presveto Srce, posve preda- 


jemo sa svim, što jesmo i što imamo! 


4. SRCE ISUSOVO, VELIČANSTVA BESKRAJ- 
NOGA, SMILUJ, SE NAMA! 


Kad su Ivanovi učenici njega zapitali za Isusa, 
ovako im je Isusa orisao: »Koji odozgo dolazi, on je 
mad svima. Koji je od zemlje, pripada zemlji i govori 
Lao zemaljski. Koji s neba dolazi, jest mad svima« 
(Iv. 3, 31.). Sam Isus veli za sebe: »/ tada će ugle- . 
dati Sina čovječjega, gdje dolazi na oblaku 8 velikom 
silom i slavom« (Lk. 21, 27). A Apostol Pavao kaže 
za Isusa da »sjedi s desne strane veličanstva na vt 
sini«.(Hebr. 1, 8.). še: 

Da donekle shvatimo Isusovo veličanstvo, razmo- 
trimo: kakvo je to veličanstvo. Fan 

Najprije valja reći, da je ondje ugled najveći, 
gdje je beskrajno veličanstvo. I među nama ljudima 

na ovoj zemlji netko ima to veći ugled, što posjeduje 
veće dostojanstvo. Kako je pak Isusovo dostojanstvo 
beskrajno, to je i Isusov ugled najveći. Posve razum- 
ljivo, ta Isus je Sin Božji, druga osoba Božanska. No 
za Isusa, koliko je i čovjek, veli Sv. Pismo: »Kad do- 
đe Sin čovječji u slavi SVOJOJ 1 svi anđeli s njime, 
unda će sjesti na prijestolje slave svoje« (Mt. 25, 31.). 

Veličanstvo pripada Isusu trajno, »budući da 
ostaje wvijek, ima vječno svećeništvo« (Hebr. 7, 24.), 
jer »Isus Krist jučer je i danas istii u vijeke« (Hebr. 
13, 8.). Riječi: »jučer i danas« označuju prošlo i 
sadanje vrijeme, pa cijela rečenica znači, da je Isus 
Krist vječan. i 

Veličanstvo sadržava u sebi i moć (maiestas — 
summa potestas). Isusovo je veličanstvo beskrajno, 
pa mu je takova i moć, ni od koga ograničena. O toj 
moći govori Apostol Pavao, kad: veli : »Nogi sve silnom 
riječju svojom« (Hebr. 1, 3.). Sve što nije Bog, stvo- 
reno je, t. j. razlog svome. opstanku ima zahvaliti 
Gospodinu Bogu, koji nosi sve silnom riječju svojom, 
kako veli sv. Pavao. No stvorovi ni jesu samo potpuno 
zavisni u svom bistvovanju od Stvoritelja, već su isto 


tako zavisni i u svome djelovanju. Bog dakle sve nosi: 


i to Riječju sile svoje. Riječ pak Božja, kako znamo, 
druga je osoba Božanska, Sin Božji, koji je postao 
čovjek. Kako je pak Srce Isusovo s Riječju Božjom 
bistveno sjedinjeno, to pripada tome presvetom 
Srcu veličanstvo beskrajno, zato se i valja klanjati 
Srcu Isusovu. Spasitelj je rekao sv. Margareti Ala- 
c6que: »Tražim odi tebe, da bude petak, koji prvi 
dolazi iza osmine Tjelovske, posvećen posebnome 
štovanju mojeg Srca; u koji.dan, pristupajući k Sve- 
tome stolu, neka se zadovolji dužno štovanje za uvre- 
de, koje se nanose mojemu Srcu u sv. Misi, najviše 
baš onda, kad sam javno izložen štovanju vjernika.« 

Naše štovanje presv. Srca Isusova ima potjecati 
iz ponizne i čiste duše, da nam uzmognu koristi do- 
nijeti vrela, što teku iz Božanskog Srca. 

Kao što su ona tri mladića u ražarenoj peći veli- 
čali Gospodina pozivajući u pomoć sve stvorove, tako 
nastojmo i mi danomice veličati presv. Srce Isusovo. 


nm". 

Kličimo ovako: »Blagosivajte, sva djela Gospodnja, 
Srce Isusovo, hvalite i uzvisujte ga dovijeka. Blago- 
sivajte, anđeli Gospodnji, Srce Isusovo ; blagosivajte 
nebesa, Srce Isusovo. Blagosivajte, sve vode, povrh 
nebesa, Srce Isusovo; blagosivajte vojske Gospodnje, 
Srce Isusovo, Blagogivajte, sunce i mjeseče, Srce Isu- 
sovo, blagosivajte, zvijezde nebeske, Srce Isusovo. 


* Blagosivajte, sva kišo i roso, Srce Isusovo, blagosi- 
.ovajte, svi vjetrovi Božji, Srce Isusovo. Blagosivajte 


ognju i žego, Srce Isusovo, blagosivajte, studeni i 
žego, Srce Isusovo. Blagosivajte, rose i mrazu, Srce 
Isusovo, blagosivajte, lede i studeni, Srce Isusovo. 
Blagosivajte, ledovi i snijegovi, Srce Isusovo, blago- 
sivajte, noći i dani, Srce Isusovo. Blagosivajte, svi- 
jetlo i tmine, Srce Isusovo, blagosivajte, munje i 
oblaci, Srce Isusovo. Nek blagosiva zemlja Srce Isu- 
sovo, neka ga hvali i uzvisuje dovij eka. Blagosivajte 
gore i brežuljci, Srce Isusovo, blagosivajte, sve biljke 
na zemlji, Srce Isusovo. Blagosivajte, izvori, Srce 
Isusovo, blagosivajte, mora i rijeke, Srce Isusovo. 
Blagosivajte, kitovi, i sve što se miče u vodama, Srce 
isusovo, blagosivajte, sve ptice nebeske, Srce Isusovo. 
Blagosivajte, sve zvijeri i stoka, Srce Isusovo, bla- 
gosivajte, sinovi ljudski, Srce Isusovo. N ek blagosiva 
Izrael Srce Isusovo, neka ga hvali i uzvisuje dovijeka. 
Blagosivajte, svećenici Gospodnji, Srce Isusovo, bla- 
gosivajte, sluge Gospodnje, Srce Isusovo. “Blagosi- 
vajte, dusi i duše pravedničke, Srce Isusovo, blago- 
sivajte, sveti i ponizni srcem, Srce Isusovo. Blagosi- 
vajte, Ananija, Azarija, Misaele, Srce Isusovo, hva- 


“lite i veličajte, uzvisujte ga dovijeka. Blagosivajmo “ 


Oca i Sina sa Svetim, Duhom, hvalimo i uzvisujmo ga 
dovijeka. Blagoslovljeno, si Srce Isusovo, na svodu 
nebeskome: i dostojno hvale i slavno i uzvisivano 
dovijeka.« 

“ Veličati nam valja presv. Srce Isusovo nada sve 
djelima. To pak biva, ako smo vjerne sluge Srca, Isu- 
sova. Služiti Srcu Isusovu jest kraljevati, jer Veli- 
čanstvo Isusovo nije poput zemaljskih veličanstva 
ograničeno, neznatno već beskrajno. pui & 

"Mi moramo služiti Srce Isusovo, jer je to Srce 

nesamo našega Stvoritelja već i našeg Otkupitelja. 
Otkupio nas je ne srebrom i zlatom, već svojom pre- 
dragocj enom krvi. Zato ne smijemo biti robovi đavla 
i grijeha, od čega smo otkupljeni, već valja da smo 
sluge Isusa, čiji postadosmo tako dragocjenim 
otkupom. 


5. SRCE ISUSOVO, HRAME BOŽJI SVETI, 
SMILUJ SE NAMA! 


Izvanjsko poštovanje Boga zahtijeva i za to odre- 
đeno mjesto. Takova mjesta zovu se hramovi, a i 
žrtvenici. Tako čitamo u Sv. Pismu Starog Zavjeta, 
da je mudri kralj Salomon podigao Gospodinu pre- 
krasan hram. Isto tako stoji pisano: da je Jakov 
kamen, što ga je bio pod glavu metnuo, pomazao 
uljem i učinio žrtvenikom; Abraham da je sazdao 
ondje žrtvenik Gospodinu; Noa da je podigao žrtve- 
nik; a to stoji u Sv. Pismu i za Setha i Abela. 

Hram, dostojan Boga, ne može sazdati slaba 
ruka ljudska, zato je Gospod sebi sam podigao, 
se hram — u presvetom Srcu ljubljenoga svojeg 

ina. 

Istina, u Sv. se Pismu veli i za kršćane, da su hram 
Duha Svetoga: »Ne znate li da ste hram Božji i Duh 
Božji da stanuje u vama? Ako tko ošteti hram. Božji, 
upropastit će njega Bog. Jer je hram Božji svet, a 
to ste vi« (1. Kor. 3, 16. 17.). I za nebo se veli, da 
je hram, kako se to izriče u Otkrivenju sv. Ivana 
Apostola, na pr.: »Tko pobjedi učinit ću, da on bude 
stup u hramu Boga mojega« (8, 12.). — »Zato su 
pred prijestoljem Božjim i služe mu dan i noć u hra- 
mu njegovu« (7, 15.) — »I otvori se hram Božji na 
nebu« (11, 19.). No nijedan hram nije kao što je pre- 
sveto Srce Isusovo, puno milosti i svetosti. 

Srce Isusovo hram je od vijeka određen. Kako je 
naime od vijeka bilo od Boga određeno, da druga 
osoba Božanska uzme čovječju narav, tako je bilo 
određeno, da srce Boga-čovjeka bude sveti Božji 
hram. 

Taj hram — presveto Srce Isusovo — bio je u 
vremenu čudesno sazdan. Najmudriji graditelj, Bog 

imao je od vijeka ideju, plan toga svog hrama, koji 
je u vremenu predivno izveo. čitamo u Evanđelju, 
da je anđeo Gabrijel rekao bl. Djevici Mariji: »Duh 
će Sveti doći na tebe, i sila će te Svevišnjega osjeniti« 
(LK. 1, 85.). 

Građa, što ju je Bog upotrijebio za taj hram, 
jest svakako najbolja, najplemenitija. Ta građa je 
prečista krv bl. Djevice Marije, kojoj reče anđeo 
Gabrijel: »Zato će se i sveto, što će se roditi od tebe, 
zvati Sin Božji« (Lk. 1, 35.). Zato i blagoslivlja ona 
žena u Evanđelju Mariju riječima upravljenim na 
Isusa: »Blago utrobi, koja te je nostla« (Lk, 11, 27.). 

Oblik hrama Božjeg — bio je potpuno savršen 
— savršeniji naime nije mogao da bude, jer kad veli 
sveta Crkva za bl. Djevicu Mariju, »da je Svemogući 
i vječni Bog udesio sudjelovanjem Duha Svetoga 
tijelo i dušu preslavne Djevice Majke Marije, da 
bude dostojno prebivalište Sinu Njegovu«, kako je 
još sjajnije i veličajnije sazdao Trojedini Bog Srce 
Isusovo — hram svoj! 

Kako su god temelji toga Božjeg hrama u nebe- 
sima, tako je taj hram i podignut nad. sve drugo, jer 
Isus »sjedi s desne Boga Oca svemogućega«. 

Divimo se veličajnim hramovima, što ih podi- 
goše smrtni ljudi, a temelji su im nekoliko metara 
duboko, vrhovi pak malo tek u vis strše. Kako li se- 
dakle moramo diviti veličajnome hramu Božjemu — 
Srcu Isusovu — što ga sazdao vječni, svemogući, pre- 
mudri Bog! 

Ako smo mi po riječima apostola Pavla, hram 
Boga živoga, jer smo urešeni milošću Duha Svetoga, 
koliko je uzvišeniji hram Isus, pun milosti i Duha 
Svetoga? I ako su naši udi hram Duha Svetoga, koji 
prebiva u njima po ljubavi, po kojoj izvodimo i djela 
ljubavi, koliko li je uzvišeniji hram Srce Isusovo, u 
kojem prebiva tjelesno (corporaliter) Duh Sveti, 
kako to veli apostol Pavao! Ako dakle sebe imademo 
častiti poradi te svetosti, koliko više moramo štovati 
presv. Srce Isusovo, koje je hram pun svetosti Božje! 

Zato mi slavimo i častimo tebe, o presveto Srce 
Isusovo, i tebi se klanjamo! O Isuse, kad bi te častili 

i slavili ljudi u presvetom Oltarskom Sakramentu, 


kako te časte i slave anđeli i sveti na nebu s presve- 


tom tvojom Majkom na čelu! 


6. SRCE ISUSOVO, šATORE VIŠNJEGA, 
SMILUJ SE NAMA! 


-“ Posljednji put promotrili smo, kako je Srce Isu- 
sovo hram Božji, a danas velimo, da je Srce Isusovo 
šator Višnjega. Razlika između hrama i šatora jest 
u tome, što je hram mjesto nepomično, a šator se 
dade pomicati s jednoga mjesta na drugo. Tako su 
Izraelci imali šator, u kome su prikazivali žrtve, dok 
im je Salomon sazidao veličajni hram. Zato velimo, 
da je Srce Isusovo šator Višnjega, budući da je Srce 
Isusovo bilo hram pomični, jer je Isus po svojoj čo- 
vječjoj naravi prolazio zemljom židovskom čineći 
svuda dobro — kako veli Sv. Pismo. I danas je s nama 
Isus na posebni, euharistijski način svagdje, gdje je 
presveta Euharistija. 

Srce Isusovo je šator, kojim se očitovao Svevi- 
šnji cijelome svijetu: židovima sam, hodajući njiho- 
vom zemljom, poganima po Apostolima, svima pak po 
svojoj Crkvi. 

židovima je propovijedao sAm Spasitelj, da po- 
kaže, kako veli sv. Toma, kako su njegovim dolaskom 
ispunjena sva obećanja, što su njima dana, a ne Do- 
ganima. Zato i veli Apostol Pavao u poslanici Rimlja- 
nima (15, 8.), da je Isus Krist bio sluga obrezovanja 
— to jest apostol i propovjednik židovima. U drugu 
ruku — veli sv. Toma — propovjedao je židovima 
sam Spasitelj, da pokaže, kako je njegov dolazak od 
Boga ; jer je red tražio, da židovima bude riječ Božja 
propovijedana prvima, budući da su oni bili Bogu bliže 
vjerom i štovanjem jednoga pravog Boga, a po njima 
da riječ Božja prijeđe na pogane. Stoga i veli Spa- 
sitelj da nije poslan nego k izgubljenim ovcama doma 
Izraelova. Sveti Jeronim kaže, da tim riječima Spa- 
Ssitelj nije rekao, da nije poslan i poganima, već da, 
je u prvom redu poslan Izraelcima. Na taj način oči- 
tovao se Svevišnji Izraelcima, i bio od njih upoznat 

po Isusu, u čijem je Srcu bio kao u šatoru i 
pokaznici, 

Poganima se očitovao Svevišnji po Apostolima, 
kojima je Isus dao zapovijed, da idući u čitavi svijet 
propovijedaju Evanđelje svakome stvoru. No Apo- 
stoli nijesu samo nauku Kristovu navješćivali ljudi- 
ma, već su i davali vjernicima Gospodina Isusa Kri- 
sta u presvetoj Pričesti. I tako kao da je Isus Krist 
bio nošen narodima na ramenima Apostola. 

Kako je Isus došao na svijet za sve ljude svih 
vremena, osnovao je svoju Crkvu na pećini, s kojom 
je vazda do svršetka svijeta. Kao što su Apostoli 
navješćivali i nosili Isusa narodima, isto tako to čini i 
Crkva: Papa i biskupi. šator presv. Srca Isusova nije 
iščeznuo, već je prelazio od ramena Apostolskih na ra- 


.mena njihovih nasljednika — i tako će to biti i una- 


predak do konca svijeta. 

Šator već ljudski je to ljepši, što je uzvišeniji 
njegov prebivalac. Svevišnji našao si dostojan šator 
u Srcu Isusa Krista, jer je to Srce Božansko — druge 
osobe Božanske. Po tom šatoru — Srcu Isusovu — 
upoznali su i zavoljeli ljudi Gospodina Boga, koji je 
»tako ljubio svijet, da je predao jedinorođenoga Sina 


svoga, da nijedan, koji vjeruje u njega, ne pogine, 


nego da ima život vječni« (Iv. 8, 16.). Uzafto: po tome 
šatoru zadobiše ljudi milost, a po milosti život vječni. 
Iz svega spomenutog izlazi, da nam se valja kla- 


onjati presvetome Srcu Isusovu, da nam treba prigi- 


bati koljena pred Isusom u svetohraništu. Na to nas 


.sv. Crkva napose podsjeća na Tjelovski blagdan. 


O šatore Višnjega, Presveto Srce Isusovo, primi 
nas pod svoje okrilje i ne daj da te ikad ostavimo! 
Daj, da budemo što čistiji i ljepši šator, u koji ćeš 
često, da svaki dan dolaziti po svetoj Pričesti! 


Y. SRCE ISUSOVO, KUĆO BOŽJA I VRATA 
NEBESKA, SMILUJ SE NAMA! 


Prorok Baruch, veličajući sjaj doma Božjega i 


* veličanstvo Božje, veli: »O Izraele, kako je velika 


kuća Božja, i golemo mjesto posjeda njegovih! Veliko 

je, i nema mu kraja, uzvišeno i neizmjerno« (8, 
24. 25.). 

Hram Salomonov bio je kuća Božja, naše su 
crkve kuća Božja, čitav svijet je kuća Božja, nebo je 
kuća Božja. No niti hramovi, niti duše pravednika, 
niti svijet, niti nebesa nijesu kuća Božja, koja bi 
odgovarala neizmjernosti Božjoj. To je tek Srce Isu- 
sovo, koje je u pravome smislu: 

I. Kuća Božja. 

Srce Isusovo je kuća dostojna Boga, Kako milost 
čini dušu milim prebivalištem Bogu — kod njega će- 
mo se nastaniti (Iv. 14, 28.). — to punina neizmjerne 
milosti Srca Isusova — vidjesmo slavu njegovu kao 


jedinorođenoga od Oca puna milosti i istine (Iv. 1, 


14.) — čini ga kućom Božjom nada sve Boga do- 
stojnom. 

Srce Isusovo, ta kuća Boga dostojna, njemu je i 
neizmjerno draga. Ta poznate su nam riječi nebeskog 
Oca: »Ovo je Sin moj ljubezni, koji je po mojoj vo- 
lji« (Mt. 8, 17.). Milo je dakle prebivati nebeskome 
Ocu u presvetome Srcu Isusovu, jer je tijelo Isusovo 
sveto. Tijelo uzeo je Sin Božji od presvete Djevice 
Marije; to tijelo sazdano je od Duha Svetoga, i za 
to veli Sv. Pismo: »Duh će Sveti doći na tebe, i sila 
će te Svevišnjega osjemniti; zato će se 4 sveto, što će 
. se voditi, zvati Sin Božji (Lk. 1, 35.). Konačno ti- 
jelo Isusovo bilo je sveto li poradi svetosti duše Isur- 
sove, s kojom je bilo združeno. 

Milo je prebivalište Srce Isusovo Bogu, jer je du- 
ša Isusova sveta i presveta. Zato i zove Apostol Pavao 
Isusa Krista kao čovjeka »nebeskim čovjekom«, kad 
veli ovako: »Prvi je čovjek od zemlje, zemljani; dru- 
gi je čovjek s neba. Kakav je zemljani, takvi su i 
zemljani, a kakav je nebeski, takvi su i nebeski« (1. 
Kor. 15, 47. 48.). Konačno je Srce Isusovo kuća Boga 
predraga poradi svetosti Sina Božjega, koja je neiz- 
mjerna. Srce pak Isusovo, kako smo već čuli u ovim 
našim razmatranjima, bistveno je sjedinjeno s Ri- 
ječju Božjom, sa Sinom Božjim. 

Srce Isusovo, kuća Božja, jedina može obuhvatiti 

svog prebivaoca — Boga. Za Isusa veli Apostol Pa- 
vao, da u njemu stanuje sva punina Božanstva (Ko- 
loš. 2, 9.). Prema tome Srce Isusovo obuhvatajući 
Sina, obuhvata Božju narav, zajedničku svim trima 
Božanskim, osobama, koju, kako veli Sv. Pismo, ne- 
besa ne mogu obuhvatiti. 

Srcu Isusovu, jer je kuća Božja Boga dostojna, 
Bogu mila i jer Boga obuhvata, valja se klanjati. K 
ovoj veličajnoj kući Božjoj poziva nas Isus onim po- 
znatim riječima: »Dođite k meni svi, koji ste umorni 
i opterećeni i ja ću vas okrijepiti« (Mt. 11, 28.). 

II. Srce Isusovo; vrata nebeska, 

Kraljevstvo nebesko, kamo će ući pravednici po- 
slije smrti, zove se i kućom — »U kući Oca moga 
mnogi su stanovi« (Iv. 14, 2.). Isus pak veli za sebe 
»Ja sam vrata« (Iv. 10, 9.). Kako su vrata kod naših 
zemaljskih kuća sredstvo, da ulazimo u kuću, tako je 
Srce Isusovo vrata duhovna, da uzmognemo ući u 
kraljevstvo nebesko. 

Da je Srce Isusovo vrata nebeska svjedoči nam 
Sv. Pismo iznoseći riječi Isusove: »Ja sam vrata. Ako 
tko kroz mene uče, spasit će se« (Iv. 10, 9.). Kraljev- 
stvo nebesko bilo je ljudima zatvoreno poradi istoč- 
noga grijeha i poradi osobnih grijeha. Smrću pak 
Kristovom na križu oslobođeni smo kako od istočnog 
grijeha, tako i od osobnih grijeha — od potonjih sa- 
mo onda, ako se sjedinimo s Isusom po vjeri, ljubavi 
i sakramentima. Prema tome smrću Kristovom po- 
stala su nam vrata nebeska otvorena. 

Srce Isusovo jest jedina vrata nebeska. Drugim 
riječima nitko ne može ući u kraljevstvo nebesko; ne-. 
go po Isusu Kristu. Sveti Petar rekao je knezovima 
narodnim i starješinama : »/ nema ni u jednome dru 
gom spasenja, jer nema drugoga imena pod nebom 
danoga ljudima kojim bismo se mogli spasiti« (Dj. 
AD. 4, 12.). »Nitko ne dolazi k Ocu, do po meni« (Iv. 
14, 6.). To se isto veli i ovim riječima Apostola Pa- 
vla: »Jedan Gospodin, jedna vjera, jedno krštenje«. 
(Efež. 4, 5.). ' 

Jedan je Gospodin, kako kaže Apostol Pavao: 
»Imamo ...i jednoga Gospodina Isusa Krista« (Kor. 

8, 6.). Tako je i jedna vjera naša, ona katolička, koju 
je učio jedan Gospodin naš, a danas je uči katolička 
Crkva, naročito sv. Otac Papa; kako je i jedno kršte- 
nje, bez koga se ne može ući u kraljevstvo nebesko: 
»Ako se tko ne rodi vodom i Duhom Svetim, ne može 
ući u kraljevstvo Božje«, riječi su Božanskoga Spa- 
sitelja (Iv. 8, 15.). ' 
Konačno je Srce Isusovo vrata, koja su svima 
otvorena. U Otkrivenju svetoga Ivana (83, 20.) stoji 
napisano : »Evo stojim na vratima, i kucam. Ako tko 
čuje glas moj i otvori vrata, ući ću k njemu, i ve- 
čerat ću s njim, i on sa mnom«. Pa opet kod svetog 
Luke (14, 23.) veli Isus: »Iziđi na putove i među 
ograde te primoraj neka dođu, da mi se napuni kuća« 
Kako Isus radosno čeka i dočekuje skrušene grješ- 
nike, dokazuje nam prorok Ezekijel (18, 21., 22., 23.) 
riječima: »Ako naime bezbožnik učini pokoru za sve 
grijehe svoje, što ih je počinio, i izvrši sve zapovijedi 
moje, t ispuni sud i pravdu, živjet će, i ne će umrijeti. 
Svih njegovih opačina, koje je počinio, ne ću se sje- 
ćati; u pravdi svojoj, što ju je učinio, živjet će; zar 
Je volja moja smrt bezbožnika, govori Gospodin Bog, 
a ne da se odvrati od putova svojih, i da živi?« 
Vrata su nebeska po Srcu Isusovu otvorena, ai 
sigurna. Do nas je samo da na vrata kucamo i kroz 
njih ulazimo. 


8. SRCE ISUSOVO, ŽARKO OGNJIŠTE LJUBAVI, 
SMILUJ SE NAMA! 


U tome se zazivu ispoređuje ljubav Srca Isusova 
sa žarkim ognjištem. Ljubav Srca Isusova je neiz- 
mjerna, pa je zato i ne možemo shvatiti. No da je 
barem donekle uzmognemo predočiti, daje nam sv. 
Crkva gornju poredbu. i 

Kao što oganj užari, usije ognjište, tako je i Sree 
Isusovo ražareno ljubavi Božjom. 

Kad je neki farizej upitao Isusa, kušajući ga: 
»Učitelju, koja je najveća zapovijed u zakonu?« reče 
mu Isus: »Ljubi Gospodina Boga svoga svim sreem 

svojim i svom dušom svojom! Ovo je najveća i prva 
zapovijed« (Mt. 22, 86.—38.). 

Presveto Srce Isusovo ljubilo je Gospodina Boga 
dostojno, neprestano + žarko. 

I anđeli, koje je Gospodin stvorio, i koji su mu 
ostali vjerni, ljubili su Gospodina Boga od svoga por 
stanja i ljubit će ga vazda; ali ta ljubav je ijubav 
stvora prema Stvoritelju. I bl. Djevica Marija lju- 
bila je Gospodina Boga od prvoga časa svog života, 
ali i ta ljubav je samo ljubav stvora prema Stvori- 
telju. Bog pak je neograničeno, apsolutno dobro, te 
se kao neograničeno dobro može dostojno ljubiti sa- 
mo neograničenom, apsolutnom ljubavi. Takove lju- 
bavi ne može imati stvor, pa ni tako uzvišen, kao što 
je bl. Djevica Marija. Dostojnom ljubavi Boga lju- 
biti može samo preseto Srce Isusovo, jer je to Srce 
Sina Božjega. Samo Srce Isusovo gori od ljubavi Bo- 
žje, koja je posve primjerena savršenstvu neizmjerno 
savršenog Boga. 

Čovjek dalje ne može ljubiti Boga, pobuđivati u 
svojoj duši čine ljubavi, dok se ne razvije, dok se ne 
stane služiti razumom. Koliko dakle prođe časova, da- 
na, mjeseci, pače i nekoliko godina, dok uzmogne čo- 
vjek ljubiti svojeg Stvoritelja. 

Presveto: pak. Srce Isusovo ljubilo je dostojno Go- 
spodina Boga od prvoga svog časa, jer kako kaže sv. 
Augustin: »čim je Riječ sašla u utrobu, sačuvavši 
svoju narav, postala je tijelo i savršen čovjek«. 

Kad čovjek dođe do upotrebljavanja razuma, mo- 
že i mora u svojoj duši pobuđivati čine ljubavi Božje. 
Ali ti čini ne traju neprestano, već se pojave u našoj 
duši, pa ih opet i nestaje duši s vidika. U čovjeka 
ne može jedan čin trajati dugo, pa tako mi i ne mo- 
žemo neprestano u duši imati trajan čin ljubavi Bo- 
žje. Toj nesavršenosti naravi ljudske nije bilo podlo- 
ženo presv. Srce Isusovo, već je ono imalo od prvog 
časa u sebi trajan, neprestan čin ljubavi dostojne Bo- 
ga. Amo idu: one riječi iz Pjesme nad pjesmama : 
»Ja spavam, a srce moje bdi« (5, 2.). 

Presveto Srce Isusovo ljubilo je Gospodina Boga 
i žarko. Ta žarkost vidi se na pr. iz ovih riječi Spa- 

siteljevih : »Jelo je moje da činim volju onoga, koji 
me je poslao, i da izvršim djelo njegovo« (1v. 4, 84.). 

Da je Srce Isusovo gorjelo od ljubavi Božje vidi 
se odatle što je i onda vršio odredbe svoga Oca ne- 
beskoga, kadi su bile i te kako trpke čovječjoj nje- 
govoj naravi, kako nas o tome izvješćuje Sv. Pismo. 
Zar nas na to ne sjećaju one riječi: »Oče moj! Ako je 
moguće, neka me mimoiđe kalež ovaj; ali ne kako ja 
hoću, nego kako ti« (Mt. 26, 89.). žarko ljubiti Boga 
znači ljubiti ga, kako reče Isus »svim srcem svojim + 
svom dušom svojom i svom misli svojom !« ' 

Iako mi Boga ne možemo ljubiti ljubavlju, koja 
bi njega bila dostojna, i ako ga ne možemo neprestano 
ljubiti, i ako ga ne možemo žarko ljubiti, kako je sve 
to bilo kod Srca Isusova, možemo ga ipak a i moramo 
ljubiti, čim smo ga upoznali. Često nam valja na nj 
misliti, pa će često biti u našoj duši i čini-ljubavi 
Božje. Ljubav pak naša prema Gospodinu Bogu bit će 
njega to dostojnija i to žarča u našoj duši, što bu- 
demo više trpjeli za Boga i njegovu proslavu! 

Da li smo u dosadanjem našem životu radili oko 
takove ljubavi Božje!? Hoćemo li odsada raditi? Ho- 
ćemo! A presveto Srce Isusovo neka nam pomogne, 
neka svojom ljubavi raspali naša srca! 


9. SRCE ISUSOVO, PRAVDE I LJUBAVI POSUDO, 
SMILUJ SE NAMA! 


»Pravedno je ono, što je potpuno primjereno: 


svome pravilu, a pravednost jest ta primjerenost. 
Skup pak sviju kreposti čini volju primjerenom svo- 
me pravilu, zakonu naime Božjemu. (Billuart 2a— 
2ae, dissert V., proem.) Drugim žtiječima: praved- 
nost je isto što i svetost. U tome smislu i veli Evan- 
đelje za svetog Josipa, da je bio pravedan čovjek, to 
jest svet; a sveta Crkva kaže za Srce Isusovo, da je 
posuda pravde, to jest svetosti. 

što koji čovjek svoju volju većma upodobi prema 
volji Božjoj, to je ljepša slika Božja. No nijedan 
stvor, pa ni bl. Dj. Marija, ni kerubimi i serafimi, ne 
mogu svojom naravi podati potpunu, savršenu sliku 

Božju, jer to nadmašuje sile stvorene naravi. Zato 
nijedan stvor ne posjeduje apsolutnu puninu praved- 
nosti ili svetosti, već samo relativnu, koja naime od- 
govara njegovoj naravi i njegovu određenju. 

Jedino je Srce Isusovo apsolutno pravedno, sveto, 
jer je to Srce Sina Božjega. To hoće sv. Crkva ka- 
zati, kad Srce Isusovo naziva posudom svetosti. 

Srce je Isusovo kao riznica svih kreposti i milo- 
sti, što sve skupa čine njegovu neograničenu svetost. 

I mi. svi treba da budemo sveti. U Starom Za- 
vjetu stoji pisano: »Budite sveti, jer sam ja svet« 
(Levit. 11, 44), a u Novome: »Budite dakle vi savr- 
šeni, kao što je savršen Otac vaš nebeski« (Mt. 5, 
48.). 

Po svetom se pak Tomi Akvinskom (1a—2ae, 
q. 81, a. 8.) traži za svetost troje: biti čist od gri- 
jeha, utvrđen u dobru, posvećen službi Božjoj. 

Prema tome valja nam nastojati, da ne počinja- 
mo nesamo teških grijeha, već nam se valja čuvati 
i lakih. Težak se grijeh protivi upravice volji Božjoj, 
prema tome i svetosti. Tko je u smrtnome grijehu, 
tome manjka nužni sklad i odnos prema Bogu; ja- 
snije, taj se nalazi u opreci s voljom Božjom. Kako je 
volja Božja pravilo, norma svake ma i najmanje sve- 


tosti, tako je protivnost volji Božjoj neograničeno zlo. 


čovjek griješeći teško se protivi volji Božjoj, postaje 
opak, ružan, gadan. Iz toga se vidi, kako je smrtan 


grijeh strašno zlo, a ljudi se često puta više boje ka- 


kova sićušnog zla, negoli grijeha. Jesmo li i mi ta- 
kovi? ' 
Laki grijeh ako nag i ne rastavlja s voljom. Bož- 
jom, ipak nas na neki način od nje odaljuje, raskli- 
mava odnos naš prema Bogu. Lakim grijehom zane- 
marujemo milosti Božje, činimo, da nam Bog uskra- 
ćuje obilate milosti. Razum naš stane mnogo toga da 
ne uviđa ili ne uviđa potpuno, volja sve više slabi, po- 
hota biva sve jača. I tako biva čovjek sve više sklo- 

niji na grijeh. Pa kad nahrupi koja žešća napast, 


lako se pada. Zato i prava ljubav prema nama samima 


zahtijeva, da se čuvamo i lakih grij eha. Istina bez po- 
sebne milosti Božje nije ham moguće, da ne počinimo 
s 3* 

kada koji laki grijeh, ali je moguće da uz milost 
Božju barem tako često. ne padamo u stotine laxih 
grijeha, pogotovo. posve svojevoljnih. 

Nije dosta da, zla, grijeha ne počinjamo, već nam 
valja tvoriti dobro i to trajno, ili po riječima sv. 
Tome, treba da smo utvrđeni u dobru. Tko je utvrđen 
u dobru, stalan u dobru, taj je krepostan, svet. Pi- 
tajmo se, da li mi ozbiljno nastojimo oko toga, kako 
bismo se utvrdili u dobru? Da li smo kreposni, sveti? 
Konačno da li je naše življenje čitavo posvećeno Bo- 
gu? Da li mi sve, što radimo, radimo Bogu na slavu? 

Srce Isusovo je posuda neizmjerno puna pravde 
i ljubavi. Kome da se utečemo u svome siromaštvu, 
ako ne Srcu Isusovu, prepunom svake svetosti? Gdje 
da zagrabimo svetosti, ako ne u Srcu Isusovu, koje 
ključa pravednošću, svetošću, ljubavlju ? 


10. SRCE ISUSOVO, DOBROTE I LJUBAVI PUNO, 
SMILUJ SE NAMA! 

Srce Isusovo bolje je od sviju srdaca, jer dobro- 

tom svojom natkriljuje sva srca, budući da je to Srce 

Sina Božjega, pa zato posjeduje neizmjernu dobrotu. 


Ljude dobra srca cijenimo i štujemo, ali je dobrota 


ljudi ograničena, jer ljudi posjeduju dobrotu u odre- 
đenoj mjeri, manju ili veću. Zato je i rekao Božanski 
Spasitelj: »Jedan je dobar (Bog)« (Mt. 19, 17.). 
Dobrota Srca Isusova očituje se i time, što podnosi 
mlakost i neljubav, pače i zloću ljudsku. Zato se i 
Isus tuži na ljude riječima: »Sinove odgojih i podi- 
goh; a oni me prezreše. Vol poznaje gospodara svoga 
i magarac jasle gazde svoga; a Izrael mene ne po- 
znaje; narod moj me ne razumije« (Is. 1,.2., 3.). 
Srce je Isusovo najbolje svima. Kako ljubi grje- 
šnike, pokazuje Sveto Pismo, koje veli, da je Isus 


* došao na svijet da spasi svijet, a ne da ga sudi, da ' 


bolesni trebaju liječnika a ne zdravi. Ljubav Srca 
Isusova osjećaju grješnici sviju vremena. .Zavinimo 
samo u povijest, bilo svetu bilo crkvenu i svjetsku, 
i vidjet ćemo, kako je ljubav Srca Isusova raspalila 
srca grješnika, te su postali od grješnika veliki sveci. 

Dobrima očituje Srce Isusovo ljubav, da budu bolji 
i svetiji, prema riječima Svetoga Pisma: »I tko je 
pravedan, neka još čini pravdu, i tko je svet, neka se 
još sveti« (Otkr. 22, 11.). 

Dobrotu svojega srca iskazuje Isus svima i u 
svemu. Tko da izbroji prerazličine milosti, što ih Isus 
udjeljuje sinovima ljudskim ovdje i na drugom svije- 
iu! štaviše i svoje tijelo daje nam za hranu, »Uzmuite 
i jedite; ovo je tijelo moje« (Mt. 26, 26.). 

Filozof Aristotel veli, da je dobro ono, za čime 
svi teže. Kako dakle moramo mi težiti za Srcem Isu- 
sovim, koje je dobrote puno! Sveti Pavao istaknuo je 
tu težnju riječima: »Imam želju umrijeti 1 biti s Kri- 
stom« (Filiplj. 1; 25.). 

Srce Isusovo puno je iljubavi. U ovom zazivu go- 
vor je o ljubavi Srca Isusova prema ljudima. Prvi je 
i temeljni dokaz ljubavi Srca Isusova, što je uzeo na 
se obličje ljudsko, postavši nam u svemu sličan, izu- 
zevši grijeh. A postao je čovjek, da uzmogne za nas 
trpjeti i umrijeti, te nag učiniti sinovima Božjim po 
milosti, braćom svojom dragom, baštinicima kraljev- 
stva nebeskoga, uživaocima ljubavi njegova presve- 
tog Srca. 

= Ljubav je sila, koja združuje onoga, koji ljubi, 
s onim, koga ljubi. Kako nas je ljubio Isus, vidi se po 
tome, što je htio da bude vazda s nama: »/ evo, ja 
sam s vama u sve dane do svršetka svijeta« (Mt. 28, 
20.). S nama je Isus, kad boravi među nama u našim 
svetohraništima. No Isus hoće da 'bude s nama još i 
tješnje sjedinjen, zato i hoće da blagujemo njegovo 
sveto tijelo i pijemo njegovu presvetu krv, da tako 
bude on u nama, a mi u njemu. »Tko jede Tijelo moje 
i pije Krv moju, ostaje u meni i ja u njemu« (Iv. 6, 
56.). Može li biti tjesnije i nježnije veze od ove! _ 

Kad nas tako ljubi presveto Srce Isusovo, onda 
treba da mu uzvratimo ljubav za ljubav! Sam Božan- 
ski Spasitelj: poziva nas preljubeznim riječima: »Sine 
moj, daj mi srce svoje« (Prič. 28, 26.). 

Mi smo pak na žalost vraćali Isusu za njegovu 
ljubav nehajnost, šta više, možda smo ga i teškim 
grijesima vrijeđali. Molimo u Isusa oproštenje! Re- 

cimo skrušena srca: Srce Isusovo, dobrote i ljubavi 
puno, smiluj se nama! 


11. SRCE ISUSOVO, KREPOSTI SVIJU BEZDNO, 
SMILUJ SE NAMA! : 


Srce Isusovo nije samo dobrote, pravde i ljubavi 
puno, već je bezdno sviju kreposti. Krepost je dobro 
svojstvo, koje čini duh uvijek i djelotvorno spremnim. 
na dobro; ili kako je označuje (definira) sv. Augu- 


stin: »dobro svojstvo duha, kojim se dobro (pošteno) 


živi, a nitko se zlo njime ne služi«. 

. | Neke kreposti usavršuju razum u spoznavanju 
istine, druge — ćudoredne usavršuju volju u htijenju. 
moralnog dobra ; a treće opet bogoslovske izravno se 
odnose na Boga. Kako kreposti bogoslovske i ćudo- 
redne čovjeka posvećuju, promotrit ćemo ukratko sa- 
mo te dvije vrste kreposti kod presvetoga Srca Isu- 
SOVA. 

. U Srca Isusova bijaše bogoslovska krepost. 
ljubav. 

Ljubav je bogoslovska krepost, kojom ljubimo 
Boga nada sve, poradi njega samoga, a bližnjega kao 
sebe Boga radi. Ta krepost Srca Isusova natkriljuje 
neizmjerno svaku, pa i najveću ljubav srca ljudskoga 
prema, Bogu. Zato se Crkva i obraća na Srce Isu- 
sovo zazivom: »Žarko ognjište ljubavi«, što smo već 
promotrili. Iz toga nepresušnog izvora, ljubavi izviru 
nebrojene rijeke kreposti, kao što su na pr. unutarnje 
duhovno veselje, mir, milosrđe, pa izvanjske: dobro- 
tvornost, darivanje, bratska opomena (karanje). U 
Srcu Isusovu nisu mogle biti ostale dvije bogoslovske 
kreposti: vjera i ufanje, budući da je Isus gledao Bo- 
žanstvo licem u lice. Međutim i Srce Isusovo moglo 
se nadati besmrtnosti i proslavi svoga tijela, što je 
tek nadošlo iza njegova slavnog uskrsnuća od mrtvih. 

Srce Isusovo bezdno je ćudorednih kreposti. 

; Kako kreposti ćudoredne svodimo na 4 stožerne 
(kardinalne), to ćemo ih i promotriti, barem ukratko 
u Srca Isusova. 

a) Prva je mudrost ili razboritost, koja čini čo- 
vjeka sposobnim da svagda ono čini, što ga najbolje 

vodi do njegove svrhe. Isus nije posjedovao tu kre- 
post tek u nekoj mjeri, ograničenosti, već potpuno i 
savršeno ; ta on je »izvor znanja i mudrosti«. Kad je 
u hramu ostao kao dvanaestgodišnji dječak u razgo- 
voru sa židovskim mudracima, »svi koji su ga slu- 
šali, divili se njegovu razumu i odgovorima« (Lk. 


? 2, 47.) . 


b) U Srca Isusova bijaše pravičnost ili postojana 
i vječna volja svakome dati ono, što koga ide: »Po- 
dajte, dakle, caru carevo i Božje Bogu« (Mt. 22, 21.). 
Svoju pravičnost prema Bogu izriče Isus ovim rije- 
čima: »Jelo je moje da činim volju onoga, koji me 
je poslao« (Iv. 4, 34.). »Poštujem Oca svojega« (Iv. 
8, 49.). »I provede svu noć u molitvi Božjoj« (Lk, 6, 
12.). Napokon prinosi samog sebe Ocu svome nebe- 
skomu za žrtvu pomirnicu. 

O pravičnosti Srca Isusova prema ljudima kazuje 
nam Sveto Pismo, kad pripovijeda riječi i djela Isu- 
sova upravljena na ljude. Tako: »Prošao je čineći do- 
bro« (Djel. Ap. 10, 38.). »Ugleda grad (Jeruzalem 
naime) i zaplače nad njim« (Lk: 19, 41.). Evanđelja 
iznose život i djela Isusova, naročito .dobročinstva 
iskazana ljudima, i to samo neka, a mnoga i mnoga 
nijesu iznijeli, kako to izrijekom spominje sv. Ivan. 

c) Kakova bijaše u Isusa jakost, srčanost, daje 
nam slutjeti Sv. Pismo pripovijedajući progonstva, 
patnje, muke, groznu smrt, što je sve podnijelo jako 
Srce našega Božanskog Spasitelja. U svim tim kri- 
ževima prosijeva uz neograničenu jakost i neograni- 
čena spremnost na križeve te ustrajnost do smrti, a 
smrti na križu. Zato i stoji za Isusa pisano u Starom 
Zavjetu : »I počivat će na njemu duh jakosti« (1s. 11, 
2.) ; »Evo Gospođin Bog doći će u jakosti« (Is. 40, 
10.). 
d) Kako svima krepostima, tako se Srce Isu- 
govo odlikovalo i krepošću umjerenosti, koja uči i 
upravlja čovjeka, da vlada sam sobom i da tjelesne 
požude pokorava razumu. Da spomenemo tek neke vr- 
ste te kreposti. Postio je 40 dana u pustinji. Kako se 
odlikovao Isus čistoćom vidi se već odatle, što nije 
dopustio da ga njegovi krvni neprijatelji obijede ni 

sjenkom nečistoće, dok je dopustio druge potvore. ' 


Isusova pak poniznost, krotkost, blagost, čednost uda- 
raju u oči ljudima svih vremena, jer te kreposti kao 
da na osobiti način od nas traži. Za sva vremena re- 
kao je Isus: »Jer sam vam dao primjer, kako ja uči 
nih vama, tako i vi da činite« (Iv. 13. 15.). »Vi ste 
prijatelji moji, ako činite, što vam ja zapovijedam« 
(Iv. 15, 14.). 

Na slikama Srca Isusova gledamo, kako Isus je- 
dnom rukom pokazuje na svoje Božansko Srce, što 
uistinu Isus i čini veleći ujedno, što je nekad rekao 
Mojsiji: »Gledaj i čini po primjeru, što ti je na brdu 
pokazano« (Izl. 25, 40.). 

Što ljude čini sretnima već na ovom svijetu? Je- 
dino krepost! Hoćemo li biti srećni u vremenu i vječ- 
nosti, valja nam se vježbati u krepostima. Teško je 
to, ali ne preteško; a često puta i lako, jer pred nama 
stupa Isus utirući put, a na nama je da samo slije- 
dimo njegove stope. Srce Isusovo, kreposti sviju bez- 
dno, ispuni naša prazna i siromašna srca obiljem svo- 
jih kreposti! ; 


12. SRCE ISUSOVO,SVAKE HVALE PREDOSTOJ. 
NO, SMILUJ SE NAMA! 


Uvjerenje vjernika, da je Srce Isusovo svake 
hvale predostojno, učinilo je, da se pobožnost toga 
Presvetoga Srca raširila po čitavom svijetu. Izvrsno- 
sti presvetoga Srca sile svakoga pravoga vjernika da 
kliče s okrunjenim pjesnikom: »Vazda je u ustima 


mojim hvala njegova« (Ps. 32, 2.). Tako se ispunja “ 


riječi Psalma (149, 1.) : »Hvala Njegova je u Crkvi 
< svetaca«. Posljednji, 150. Psalam ovako potiče na hva- 
ljenje: »Hvalite Gospodina u svetištu njegovu; hva- 
lite ga na tvrđi slave njegove. Hvalite ga radi djela 
njegovih; hvalite ga u jakoj tvrđi njegovoj. Hvalite 
ga uz glas trublje; hvalite ga uz psaltir i citaru. Hva- 
lite ga uz bubanj i igru; hvalite ga uz žice i frulu. 
Hvalite ga uz jasne cimbale, hvalite ga uz cimbale ve- 
sele. Svaki duh neka hvali Gospodina. Aleluja«. Ka- 
ko poziva Sveto Pismo na hvaljenje Boga tako valja 
da se odazovu anđeli, ljudi i svako stvorenje. 


ho Muki 

Premda je. tjelesno Srce Isusovo u vremenu po- 
stalo u prvom redu zbog ljudi, jer kako kaže Vjero- 
vanje: »koji je poradi nas ljudi, i poradi našega spa- 
senja sašao s neba i utjelovio se«, ipak i anđeli imadu 
razloga hvaliti presveto Srce Isusovo, jer blaženstvo, 
koje su anđeli uživali, pošto su izdržali kušnjiu, pove- 
ćalo ge donekle — ne u bitnosti — utjelovljenjem Sina 
Božjega. Presvetome Srcu Isusovu stajali su ti bla- 
ženi dusi uvijek na službu, nalazili se u njegovu dru- 
štvu, dobivali od njega različite milosti rasvjetljenja. 

Kako anđeli na nebu, tako treba da i ljudi na 
zemlji hvale presveto Srce Isusovo, jer je ono naj- 
bogatije najmudrije, najsvetije: jednom riječi, jer je 


ono Božansko. Naročito treba da imamo na umu, ka- 


ko je to Srce nama najbolje. 

Bijasmo sluge grijeha, sinovi srdžbe, robovi đa- 
vla, stenjući pod njegovom opakošću. Kakovo je to 
stanje bilo, kazuje nam povjesnica, iznoseći jađe i ne- 
volje, zablude i strasti, koje su tištile rod ljudski. To 
doba možemo nazvati duhovnom tamom, za koje se 
nije znalo: što je čovjek, odakle je, kamo ide. Tama 
fizička strašna je stvar, a duhovna tama još je gora. 
Strašno je biti tjelesno slijep, no kud i kamo je gore 
biti duševno slijep. što koristi gledati svijet i njegove 
krasote, a ne znati što su i čemu su! I životinja gleda 
tjelesnim očima, a tko bi od ljudi mogao razumno 
htjeti biti životinja? Doista jadno bijaše stanje roda 
ljudskoga! No došlo je na svijet svijetlo od svijetla, 
i rasvijetlilo svakog čovjeka dobre volje. Srce Isusovo 
je to svijetlo. Kako ga ne hvalimo! Bog je postao 
jednak nama jadnim ljudima u svemu izuzevši grijeh. 
Postao je dijete, siromah, nevoljnik, patnik, mučenik! 
Sebe je ponizio, a nas uzvisio, učinivši nas braćom 
svojom, subaštiricima svojim,  baštinicima kraljev- 
stva nebeskoga. Pa da još tko bude među nama, a da 
ga ne bi hvalio! 

Hvalu Bogu pjevaju sva stvorenja time, što jesu, 
što očituju u nekoj mjeri savršenstva Božja. Ali sva 
stvorenja treba da hvale Boga i zato, što je postao 
čovjek, te time uzdigao stvorenje — čovječju narav. 

Kako je poradi grijeha ljudskoga stradala i pri- 
roda, naročito živa, tako je trebalo da pridignućem 

pale ljudske naravi bude i priroda pridignuta..U čo- 
vjeku je sadržano svako stvorenje, jer, kako lijepo 
tumači sv. Grgur: »Imenom, »Svako stvorenje« ozna- 
čuje se čovjek. Od svakog naime stvorenja ima po- 
nešto čovjek. Ima naime zajedničko biti s kamenjem, 
živjeti s biljkama, osjećati sa životinjama, razumije- 
vati s anđelima. Ako dakle ima čovjek ponešto zajed- 
ničko sa svakim stvorenjem, donekle je čovjek svako 
stvorenje« (Hom. 29. in Evang.). 

Srce Isusovo rasvjetljujući svojom milosti dušu 
ljudsku rasvjetljuje i tjelesnu čovječju narav: »Ili ne 
znate — piše Apostol Pavao Korinćanima — da je 
tijelo vaše hram Duha Svetoga?« (1. Kor. 6, 19.). 
čudesa učinjena na prirodi jesu izljev blagoslova 
Božjeg i na nju, koja na svoj način hvali Gospodina. 

Tjelesa pravednika bit će proslavljena, kako zna- 
mo, iza uskrsnuća mrtvih. A kako je svijet — veli 
sv. Toma — na neki način stvoren čovjeka radi, za- 
past će i ostala tjelesa svijeta bolje stanje. To novo 
stanje gledao je sv. Ivan u Otkrivenju, pa veli: »Z 
vidjeh novo nebo i novu zemlju, jer prvo nebo i prva 
zemlja prođoše« (Otkr. 21, 1.). 


Valja nam, reći s Isaijom prorokom: »Milosrđa: 


Gospodinovih sjećat ću se i hvaliti Gospodina za sve 
što nam je učinio« (Is. 68, 7.). Da, hvalit ćemo Bo- 
žansko Srce Isusovo, hvaliti jezikom, srcem i djelima ! 


13. SRCE ISUSOVO, KRALJU I SREDIŠTE SVIJU 
SRDACA, SMILUJ SE NAMA! 


Isus je kralj, jer »Sin st moj; ja te danas rodih« 
(Ps. 2, T.), govori po Psalmistu Bog Otac, a sv. Ivan 
u Otkrivenju veli za Isusa: »/ ima na haljini i na 
bedru svome napisano ime: Kralj kraljeva i gospo- 
dar gospodara« (19, 16.). 

Srce Isusovo je kralj sviju srdaca. 

Riječi su Isusove: »Kraljevstvo moje nije ođ 
ovoga svijeta«' (Iv. 18, 36.), »jer gle kraljevstvo je 
Božje među vama« (Lk. 17, 21.). Zato i jest Isus 
kralj srdaca naših, duše naše, a ne samo tjelesa. 

Da promotrimo neka svojstva toga našeg božan-- 
skog Kralja! : 

. Najprije odlikuje se krotkošću, »I ja kao janje: 
krotko« (Jer. 11, 19.). Ta se krotkost očituje: a) p0- 
niznošću njegova života. Premda je mogao izo- 
bilovati blagom i bogatstvom, jer sve što jest, njegova. 
je, ipak je htio biti od najsiromašnijih siromašniji. 
»Ja sam siromah i ubog«, kazuje nam u Psalmu (39, 
18.); b) jednostavnošću u općenju, jer je: 
znanje njegovo bilo s krepošću: »Pustite djecu neka. 
dolaze k meni i me branite im« (Mk. 10, 14.). »Idi 
brzo na trgove i ulice gradske, i dovedi ovamo siro- 
mahe i sakate, slijepe i hrome... da mi se napuni 
kuća« (Lk. 14, 21. 23.). 

Druga je vrlina kralja naših srdaca revnost. 
U drugoj knjizi Mojsijevoj (Izl. 34, 14.). veli Go-. 
spodin o sebi: »Gospodin, revnitelj je ime njegovo«. 
To znači, da Srce Isusovo nije zadovoljno time, da. 
samo zapovijeda nad srcima našim, nego ono hoće da 
ga nada sve ljubimo. Srce Isusovo treba da ljubimo 
cijelim, nerazdijeljenim srcem. Dva gospodara ne 
možemo služiti. Svijet ljubiti i Srce Isusovo ljubiti 
— zajedno ne ide, a ipak mnogi bi to htjeli; u tomi 
jest sva nevolja mlakih, površnih duša. Srce Isusovo 
je revnitelj, pa ne dopušta da ikoga više ljubimo od. 
njega. I tko više ljubi, kako znate, oca ili majku, 
brata ili sestru, muža ili ženu, od njega, nije njega 
dostojan. Stoga i kliče Apostol Pavao: »Kad bih još 
ljudima ugađao, ne bih bio sluga Kristov« (Gal .1, 
10.). Zgodno opaža sv. Bernardo: »Ne mogu se mije- 
šati istinita dobra s taštima, vječna s raspadljivima, 
duhovna s tjelesnima, najviša s najmžima, da ujedno 
misliš na ono, što je gore i na ono, što je na zemlji.« 

Kršćanima mlakima valja reći, što je rekao pro- 
rok Ilija čitavu Izraelu: »Kako dugo ćete hramatit na 
dvije strane? Ako je Gospodin Bog, slijedite ga; a. 
ako je Baal, slijedite njega« (III. Kralj. 18, 21.). 

Ljubav svoju treba da zasvjedočimo noseći svag-. 
danji križ, jer: »/ tko ne nosi križa.svoga i ne ide za 
mnom, ne može biti moj učenik« (Lk. 14, 27.). Pa 
kako se Isus Krist po muci i križu dovinuo slave, tako. 

valja i nama, jer nije učenik nad učiteljem: »Ako su 
mene progonili 1 vas će progoniti« (Iv. 15, 20.). No 
konačno : »Blago vama, kad zamrze ljudi na vas 1 kad 
vas izopće i pogrde i zabace ime vaše kao zlo zaradi 
Sina čovječjega. Veselite se u onaj dan i klikujte, jer, 
gle, velika je vaša plaća na nebu« (Lk. 6, 22. 283.). 

Kralj naš Isus Krist jest moguć, da, svemoguć. 
Nad srcima ljudskim nema ljudske vlasti, tek Bog, 
Isus Krist gospoduje i srcima; on čini da se tvrda, 
kamena, ledena ljudska srca otope i budu meka, pri- 
kladna za kreposno življenje. To njegovo djelovanje 
ne nanosi sile čovječjoj volji, već je milo potiče, a 
razum rasvjetljuje. To su djelovanje osjetili toliki 
sveci Božji, naročito oni, koji postadoše sveti od veli- 
kih grješnika. Takovo djelovanje možemo i mi osje- 
ćati, a na nama je, da se tome ne opremo, već se 
posve predano vođenju moćne ljubavi Srca Isu- 
SOVA. 

Kad molimo Očenaš, izgovarajmo one riječi: 
»Dođi kraljevstvo Tvoje« nesamo jezikom već i čita- 
vim srcem želeći da Srce Isusovo bude kralj naš, na 
čistu, plemenitu, sjajnu prijestolju srca našega. 
Svaki od nas neka često kliče: Srce moje, ne robuj 
blještavim, zamamnim i niskim stvarima svijeta 
ovoga, nego ljubi veliko, sveto, Božansko Srce Isu- 
sovo! 

Srce je Isusovo i središte sviju srdaca. : 

Isus je za sebe unaprijed rekao: »A ja, kad bu 
dem podignut od zemlje, sve ću k sebi privući« (Iv. 
12, 82.) 

Srce je Isusovo središte sviju srdaca iz više 
razloga. Sv. Ivan Evanđelist (Iv. 1, 1—8.) veli: 
»U početku bijaše Riječ 1 Riječ bijaše kod Boga, i 
Bog bijaše Riječ. Ova bijaše u početku kod Boga. 
Sve je po njoj postalo, i bez nje ništa nije postalo, 
što je postalo.« Kako je Riječ Božja t. j. Sin Božji bio 
uzor za sve, što je stvoreno, tako je i njegovo presveto 
Srce bilo uzor za srca ljudska. Da se poslužimo pored- 
bom valja nam reći, tako naša srca u svom bistvova- 
nju stoje do Srea Isusova, kao što stoji svijetlo Mje- 
seca do svijetla Sunca. : 

Središte je srdaca Srce Isusovo radi svoje savr 
šenosti. štogod ima dobra, lijepa, plemenita, uzvišena 


u srcima ljudskim, sve to nalazi se u Srcu Isusovu u 


potpunoj i neorganičenoj, savršenosti, kao što se iz nje- 
ga i crpa. Sunce je zemaljsko središte za svijetlo, topli- 
nu tjelesa u sunčanom sustavu, jer od njega dobivaju 
svijetlo i toplinu. Svijetlo i toplina duše naše, srca 
našega jest Božansko Srce Isusovo. I kao što tjelesa 
zbog tjelesne teže (gravitacije) idu za središtem, tako 
treba da i naša srca teže, hlepe za središtem svojim, 
Srcem Isusovim. Težnja (gravitacija) srdaca jest 
ljubav. ' : 

Naš je život na ovoj zemlji putovanje po stranoj 
zemlji u našu pravu domovinu. Zato treba da s pro-_ 
rokom Davidom vapijemo: »Žeđa duša moja Boga 
jakoga, živoga; kad ću doći i pokazati se pred licem 
Božjim ?« (Ps. 31, 3.) i »kao što čezne jelen za izvor- 
vodom, tako čezne duša moja za tobom, o Bože« 
(Ps. 41, 2.). Mi smo ovdje doista zarobljenici pa 
»kako da pjevamo pjesmu Gospodnju u zemlji tuđoj?« 
(Ps. 136, 4.). Da, pjevati nam je, ali pjevanje naše 
neka je uzdisanje, plakanje, žuđenje, jer »Stvorio 
si nas Gospodine za se; i nemirno je sree naše, dok 
u Tebi ne počine«, lijepo reče sv. Augustin. Srce je 
Isusovo vrelo istine, dobrote, ljepote, kako dakle da 
ne čeznemo za njim! 

Napokon, svako je naše djelovanje od Boga, od . 
Srca Isusova, jer je Isus rekao: »Bez mene ne možete 
ništa učiniti« (Iv. 15, 5.). Sve dakle, što jesmo, imamo 
i radimo od Boga je, od Srca Isusova, sve dakle, mo- 
ramo i dati Srcu Isusovu. A kako su daleko mnoga 
srca ljudska od Srca Isusova! Možda i naša! Odsad 
bit će Isusovo Srce kralj i središte srca našega. 


14. SRCE ISUSOVO, U KOJEMU JE SVE BLAGO 
MUDROSTI I ZNANJA, SMILUJ SE NAMA! 


Sv. Pismo upotrebljava riječ mudrost u različi- 
tom značenju; no kad velimo, da je Sree Isusovo 
»blago ili. riznica mudrosti«, valja tu riječ uzeti u 
ova dva značenja, naime, mudrost je ime Sina Bo- 

žjega, koji je postao čovjek, te je riznica znanja 
Božjih stvari, koje je riječima i primjerom ljudima 
podao. 

Apostol Pavao divi se Božjoj mudrosti riječima: 
»O dubljino bogatstva i mudrosti i znanja Božjega! 
Kako su nedokučljivi sudovi njegovi i neistražljivi 
putovi njegovi« (Rimlj. 11, 88.). 

Bog spoznaje sebe savršeno. To spoznanje nije 
kao u nas ljudi, koji neku stvar, spoznaju, imamo pred 


očima, u duši, tek kratko vrijeme, a onda opet stvar | 


spoznanja zamakne s našega duševnog horizonta. 


Bog spoznaje vazda, u njega nikad ne prestaje spo-, 


znanje. Druge stvari spoznaje Bog u sebi i to prošle, 
sadašnje i: buduće i to u njihovu stvarnom bistvu. 
Božje je znanje sigurno, izvjesno, jer Bog se kako 
nam kaže katekizam, ne može prevariti niti preva- 
ren biti. 

Kako je maleno naše znanje, a da i sakupimo 
svekoliko znanje što su ga ljudi posjedovali, što ga 
posjeduju ili će ga posjedovati, nama bi se to znanje 
pričinilo prilično golemo, poredimo li ga s Božjim 
znanjem, nestaje ga. »I nema stvora nevidljiva pred 
njim, nego je sve golo i otleriveno očima onoga, kome 
treba da dademo račun« (Hebr. 4, 13.). »Bogu su 
poznate i naše najskrovnije misli, jer je on koji ispi- 
tuje bubrege i srca« (Otkr. 2, 23.). 

Kako teško dolazi čovjek do znanja, svjedoče 
nam škole. Bog spoznaje bez istraživanja i teškoća 


i ne spoznaje Bog, kao mi ljudi dio po dio, već sve: 


poznaje zajedno. Množinu znanja Božjega, Srca Isu- 
.sova označuje Sveto Pismo ovako: »Sva je mudrost 
od Gospodina Boga, i. razlijeva je nad svim svojim 
djelima nad svakim tijelom, kako hoće, i dao ju je 
“onima, koji ga ljube« (Crkv. 1, 1. 10). A sv. Ivan 
u svom Evanđelju navodi riječi Isusove, kojima kaže 
kako poznaje svoga Oca nebeskoga: »A ja ga znam € 
kad bih rekao da ga me znam, bio bih lažac kao vi. 
.Nego ga znam i riječ Njegovu držim« (Iv: 8, 55.). 
Ta Sin Božji jest nestvorena mudrost Božja, kojom 
“Qtac spoznaje sebe; Sin Božji jest riječ Božja, jest 

pojam Božji. No Isus i kao čovjek spoznaje Boga, 
gleda ga licem u lice savršenije od drugih stvorova. 

Isus spoznaje Boga i u Bogu spoznaje stvorove, 
To spoznavanje spominje Apostol Pavao pišući He- 
brejima (4, 18): »I nema stvora nevidljiva pred 
njim.« Ta je riznica mudrosti nama saknivena, jer je 
naš duh preslab da je shvati. Spoznanje naše odgovara 
našoj naravi i spoznaje naše su prema načinu, kako 
mi spoznajemo, a mi neposredno upoznajemo stvari 
u individualnoj tvari od koje se dižemo apstrakci- 
jom. No nadosjetno tvarju (materijom) nepredo- 
čeno mi ne možemo neposredno spoznati. Tako mi 
doista ne možemo zaviriti u riznicu mudrosti Srca 


Isusova. 


U zazivu se spominje mudrost i znanje. Mudrost 
je znanje Božje. Riječ spoznaje sebe i sve u sebi. 
Stoga i Isus, čije Srce štujemo, savršeno spoznaje 
Boga i stvorove u Bogu ili u sebi, jer je slika Božja. 
To spoznanje pripada Isusovoj naravi Božanskoj i 
na način, koji je prema toj naravi. No kako je Isus 
i čovjek, spoznaje i kao čovjek Boga i stvorove nači- 
nom tjudskim. I ovo znanje, da ga što bolje lučimo 
od mudrosti, znanja Božanskog, možemo nazvati 
stvoreno znanje Srca Isusova, jer je i to imao Isus, 
budući da je bio i pravi čovjek. To znanje je trojako : 
blaženo, uliveno i stečeno. 

Blaženo znanje imadu blaženi u nebu, jer Boga 
jasno spoznaju ili gledaju. Sv. Pavao veli: »Jer gleda- 
mo sada kroz ogledalo u zagonetki, a tada ćemo licem 
u lice« (I. Kor. 18, 12.). Apostol se Pavao ovdje služi 
poredbom, naime, dok smo na ovom svijetu, Boga 
upoznajemo kroz ogledalo u zagonetki, slici; jer ogle- 
dalo nam ne predočuje sam predmet, nego samo sliku 
predmeta, no na drugom svijetu gledat ćemo Boga 
samoga — slikom izraženo: licem u lice. Takovo spo- 
znanje Boga, takovo gledanje Boga, posjedovao je 
Isus živeći još vidljivo na ovom svijetu; a to je gle- 
danje bilo savršenije od gledanja svakog stvora, da, 
ii od gledanja sviju stvorova. I kao čovjek, rekao je 
Isus za sebe: »A ja ga znam, i kad bih rekao, da ga 
me znam, bio bih lažac kao i vi. Nego ga znam i nje- 

govu riječ držim« (Iv. 8, 55.). Kad Isus i kao čovjek 
ne bi bio gledao Boga licem u lice, ne bi bio znao, 
već samo vjerovao. 

Pored toga blaženog znanja imao je Isus uliveno 
znanje, kojim je spoznavao sve naravno i nadnarav- 
no, a spoznavao je i iskustveno, kao i mi što spozna- 
jemo; samo je to njegovo spoznanje bilo savršeno, dok 
je naše vrlo manjkavo. 

Srce je Isusovo knjiga mudrosti i znanja. Tu 
knjigu trebaju da čitaju naročito svećenici, redovnici 
i druge pobožne duše. Kad ljudi ovoga svijeta po- 
mamno upravo gutaju mudrost i znanje ljudsko, zar 
ćemo mi sinovi svijetla manjom revnosti čitati iz te 
Božanske knjige? Mudrost i znanje Srca Isusova 
otkriva nam Evanđelje, uopće Sv. Pismo, naročito 
Novog Zavjeta. A i druge pobožne knjige iznose na 


vidjelo mudrost i znanje Srca Isusova. Crpimo zna- 


nje iz tih knjiga! 


15. SRCE ISUSOVO, U KOJEM PREBIVA SVA 
PUNINA BOŽANSTVA, SMILUJ SE NAMA! 


Svakako je najveće djelo Božje, Utjelovljenje 
"Sina Božjega, kojim je Riječ Božja uzela čovječju 
narav od Adama po bl. Djevici Mariji. Tako je Sin 
Božji iste naravi s Ocem, uzevši tjelesno srce uresio 
ga darovima Božanstva, učinio da u tom srcu prebiva 
sva punina Božanstva. Duboka je to tajna, koju ne 


može da shvati ljudski um. No ipak valja nam nasto- , 


jati, da spomenuti zaziv, što bolje razumijemo, koliko 
je to moguće. 

U Bogu su tri osobe stvarno različite, a jedna je 
samo Božanska narav, jedna ista u svim trima oso- 
bama. Bog Otac poznajući sebe od vijeka, sebe shvaća 
i obuhvaća. Ta spoznaja Božja potpuna je slika Boga, 
koji spoznaje; ta vječna spoznaja, rođena od Oca, 
jest Riječ, jest druga osoba Božanska, jest Sin Božji, 
iste naravi kao i Otac. Bog Otac ne spoznaje samo 
sebe, već se i ljubi, ljubi svoju spoznaju, Riječ, svog 
Sina, koji ljubi svog Oca, od koga je od vijeka rođen. 
Ta zamjenična ljubav Oca prema Sinu, Sina prema 

Ocu, jest treća osoba Božanska, Duh Sveti. Budući 
da imaju sve tri osobe Božanske jednu istu narav, 
izlazi, da gdje je Sin, tamo mora da je Otac i Duh 
Sveti. Prema tome je i Bog Otac i Bog Duh Sveti u 
Srcu Isusovu, jer je tamo Sin Božji, koji se utjelo- 
vio, koji je postao čovjek. ' 
Božanska narav Oca i Duha Svetoga, jednako je 
nazočna u tjelosnom Srcu Isusovu, budući da sve tri 
osobe imaju jednu istu Božansku narav. No kako je 
samo druga osoba Božanska, Sin, postao čovjek, a 


osobe se Božanske međusobno stvarno razlikuju, izlazi, 


da je drugačije nazočna osoba Sina Božjega, u tjeles- 
nom srcu Isusa Krista, a drugačije da su nazočne 
druge dvije Božanske osobe: Otac i Duh Sveti. Samo 
Bog Sin nazočan je u presvetom Srcu Isusovu kao 
osoba, dok druge dvije nijesu nazočne kao osobe, 
nego svojom Božanskom naravi, koja je ista i u dru- 
goj osobi Božanskoj. A kao osobe nazočne su Otac i 


:Duh Sveti u Srcu Isusovu, tako što se osoba Oca i 
“ Duha Svetog nalazi u osobi Sina, a da ipak sve tri 
"Božanske osobe ostaju nepomiješane, stvarno različite. 


Iz rečenog se razabire, što znače riječi, da u Srcu 
lsusovu prebiva sva punina Božanstva. Prebiva naime 


“ Božanska narav, koja je jedna i nerazdjeljiva. Pre- 


biva kao osoba Sin Božji, a druge dvije osobe Bo- 
žanske, prebivaju toliko, koliko se kao osobe nalaze 


u drugoj osobi Božanskoj. 


Da u Srcu Isusovu prebiva sva punina Božan- 
stva, učinio nas je sami Isus Krist riječima i djelima. 
Isus reče Apostolima: »Izišao sam od Oca« (Iv. 

16, 27.), t. j. poslan sam od Oca, od koga sam se 
rodio, njegov sam Vječni Sin. Da jeu Njegovoj ogobi 
nazočna i osoba Oca, kazuju ove riječi: »Vjerujte mt 
da sam ja u Ocu i da je Otac u meni« (Iv. 14, 11.). 
»Koji mene vidi, vida 1 Oca mojega« (Iv. 14, 9.). 
»Riječi koje Vam ja govorim, ne govorim od sebe« 
(Iv. 14, 10.). T. j. riječi nijesu tako moje, a da ne 
bi bile i Oca. »Nego Otac, koji ostaje u meni, on čint 
djela« (Iv. 14, 10.). Tako govori Isus o nebeskom 
svom Ocu, a o Duhu Svetom ovako : »Kad dođe Tye- 
4 


pre 

šitelji, kojega ću Vam poslati od Oca Duha istine, koji 
od Oca izlazi, on će svjedočiti za mene« (Iv. 15, 26.). 

Nebrojena čudesa koja je Isus učinio, koja su 
se dogodila za njegova zemaljskog života, zasvjedo- 
čila su puninu Božanstva u Isusu Kristu, te su morali 
i neprijatelji Isusovi priznati da je on doista Bog. 
»Zaišta ovaj. bijuše Sin Božji!« (Mt. 27, 54.). šta 
više i sami đavoli morali su priznati istinu : »Kad do- 
đe na drugu stranu u kraj Gadarenski, sretoše ga dva 
opsjednuta, koji 34 dolazili. od grobova veoma bije- 
sni, te mitko nije mogao proći onim putem. I gle, povi- 
kaše, što imaš ti s nama Sine Božji? Zar si došao 
amo da nas mučiš prije vremena?« (Mt. 8, 28. 29.). 

I ovo što danas spomenusmo, potiče nas, da štu- 
jemo Presv. Srce Isusovo, u kojem prebiva sva pu- 
nina Božanstva. Da bude naše štovanje što jače, po- 
zivat ćemo svako stvorenje neka hvali i slavi Gospo- 


dina, kako su ono pozivali tri mladića u ražarenoj 


peći. 

Molimo presveto Srce Isusovo, u kojem prebiva 
sva punina Božanstva, da i naša srca budu puna 
nebeskih Božanskih misli i htijenja. Sve, sve, što je 
zemaljsko, vremenito, trulo, neka ostavi naše srce, 
a prigrli, što je nebesko, Božansko! Pomoglo nam 
presveto Srce Isusovo, u kojem prebiva sva punina 
Božanstva ! 


16. SRCE ISUSOVO, KOJE JE OCU VELO 
OMILJELO, SMILUJ SE NAMA! 


Kada se Isus preobrazio na gori Taboru, gle 
»glas iz oblaka govoraše: Ovo je Sin moj ljubeznij 
koji je po mojoj volji; njega slušujte!« (Mt. 17, 5.). 

Isus Krist bio je mio svome nebeskom Ocu kao 
čovjek. On uzevši na se oblik sluge t. j. čovjeka, koji 
je, kao stvor, nužno podložan svome Stvoritelju, 
savršeno se podložio svome nebeskome Ocu. čitamo u 
Evanđelju: »Jer je Otac veći od mene« (Iv. 14, 28.) 
»pa svagda činim, što je njemu drago« (Iv. 8, 29.). 
»Ali ne moja volja, nego tvoja neka bude« (Lk. 22, 
. 42.). »Jer sam sišao s neba, ne da činim volju svoju, 
nego volju onoga, koji me je poslao« (Iv. 6, 38.). 

Isus Krist, kao čovjek: omilio je Bogu Ocu savr- 
šeno podlažući svoju čovječju volju Božanskoj volji. 
1 za nas nema drugog načina, da omilimo Bogu do 
podlaganjem naše volje volji Božjoj. I u tome podla- 
ganju jest upravo naše dostojanstvo, jer činimo ono 
što po svojoj, naravi činiti moramo. Biti podložan 
Bogu, znači kraljevati, jer tko je Bogu podložan, ima 
nad, sobom: samo jednoga gospodara, kao što i ze- 
maljski kraljevi imaju nad sobom samo gospo- 
dara Boga. Tko ne će da služi Bogu, pravome Gospo- 
daru, mora robovati stotini silnika, nižih od sebe; 
robuje niskim strastima tijela, robuje obziru ljud- 
skome. 

Iz toga može lako uvijeti svatko, koga još nijesu 
zarobili i oslijepili spomenuti silnici, kako je pravo 
slobodan istom onaj čovjek, koji se pokorava Bogu. 

Isus Krist omilio je Bogu Ocu kao Sin Božji. 
A. Srce Isusovo jest Srce Sina Božjega. Zato i naziva 
nebeski Otac Isusa Sinom svojim ljubljenim, kako 
smo to na početku čuli. A Isus veli: »ja 1 Otac jedno 
smo« (Iv. 10, 80.). »Da upoznate 1 da se uvjerite, da 
je Otac u meni i ja u Ocu« (Iv. 10, 38.), »jer sam sve 
javio, što sam čuo od Oca svoga« (1v. 15, 15.). »Oče, 
došla je ura, proslavi Sina svoga, da Sin tvoj pro- 
slavi Tebe« (Iv. 17, 1.). Iz tih navoda kao i drugih, 
očita nam. je ljubav nebeskog Oca prema njegovu je- 
dinorođenomu Sinu. 

I mi smo djeca Božja; ne naravna, već mi- 
losti Božjom posinjena. Da kao djeca omilimo svome 
nebeskom Ocu, potrebno je, da svoga nebeskog Oca 
ljubimo nada sve, većma, nego ikoju stvar, većma 
nego život svoj! Boga ljubi onaj, koji vrši njegove 
svete zapovijedi. Kad bismo na to mislili, da ispu- 
njavajući Božje zapovijedi pokazujemo svoju ljubav 
prema Bogu, ne bismo sigurno bili tako mlaki i 


"površni u vršenju zapovijedi. 


Isus je omilio napokon svome nebeskom Ocu, jer 
je Bog, jednako kao i Otac: »Jednak Ocu po Bo- 
žanstvu, manji od Oca po čovještvu« (Symb. D. 
Athanas.). 


4*# 

Kad pak štujemo Srce Isusovo, mi ga ne štu- 
jemo odijeljeno od ostalog tijela, odijeljeno od duše, 
a ne pogotovo odijeljeno od Božanstva, već ga štu- 
jemo združeno sa svim tim pomenutim. Prema tome, 
kad se veli »da je Srce Isusovo omiljelo Ocu«, kaže 
se, da se nebeskom Ocu mili osoba Isusova, koja je 
Božanska. Sve su pak tri Božanske osobe, kako već 
prije spomenusmo, jednako moguće, svete, dobre, 
vječne ii t. d., jer su sve tri osobe samo jedan Bog. 

Najglavniji dakle razlog, da je Srce Isusovo omi- 
ljelo Ocu, jest u tome, što je Isus druga osoba Božan- 
ska, Bog kao i Otac i Duh Sveti. I zato je rekao Bog 
Otac za Isusa Krista: »Ovo je Sin moj ljubezni, koji 
je po mojoj volji« (Mt. 17, 5.). 

I ovaj zaziv, koji danas promotrismo, treba da 


nam ulije u dušu štovanje i ljubav prema presvetome 


Srcu Isusovu. Treba da kličemo s Apostolom Pavlom : 
»Duhom Bogu služimo i hvalimo se u Kristu Isusu« 
(Filiplj. 8, 8.). ' 

Neka se ponose pogani kipovima svojim, a boga- 
taši svojim bogatstvom, kraljevi sjajem i čašću, voj- 
skovođe oružjem, vojnici štitom, mačem i kacigom ; 
neka se tko ponosi odijelom, mudrošću, veličanstvom 
i krunom; neka se jaki ponosi jakošću, oholica čašću, 
tjelesni ljudi pohotama; mi ćemo se ponositi tobom 


presveto Srce Isusovo. Ti Isuse budi gospodar naš, | 


vođa naš, sjaj naš; ti budi bogatstvo naše, radost 
naša, jakost naša, slava naša, sada i u vijeke! 


(17. SRCE ISUSOVO, OD KOJEGA PUNINE SVI MI . 


PRIMISMO, SMILUJ SE NAMA! 


.. Bog je poslao svoga jedinorođenog Sina na svi- 
jet, ne da, sudi svijet, već da se po njemu svijet spasi. 
Isusu je i kao čovjeku Bog Otac dao potpunu vlast: 
»Sve je meni predao Otac moj« (Mt. 11, 27.). Tu 
očinsku vlast Isusovu propovijeda Apostol ovako: 
»I sve (Otac Bog) podloži pod noge njegove i njega 
dade za najsjajniju glavu Crkvi, koja je tijelo nje- 
ovo, punina onoga, koji sve ispunjava u svemu« 
(Efež. 1, 22. 23.). Udi zavise od glave, a tijelo od 

duše. Isus Krist imajući tu očinsku vlast, došao je 
da sve pozove. : 

1. Židovi su bili pozvani da budu narod Božji. 
Bog je rekao Abrahamu: »Iziđi iz zemlje svoje 1 od 


* roda svojega i iz doma oca svojega, pa idi u zemlju, 


koju ću ti ja pokazati. I načinit ću od tebe velik narod i 

blagoslovit ću te i proslavit ću ime tvoje i bit ćeš 
blagosloven. Blagoslovit ću one, koji tebe uzblagosli- 
vaju, i proklet ću one, koji tebe usproklinju, i u tebi 
će bit; blagoslovljena sva plemena na zemlji« (Post. 
12, 1—8.). : 

Apostol Pavao kaže, da je Krist potomak Abra- 
hamov, u kojem će biti: blagoslovljena sva plemena na 
zemlji (por. Gal. 13, 13.). 

2. Pogani su pozvani u Crkvu Božju: »EHvo da- 
doh te za svijetlo narodima, da budeš spasenje moje 
do na kraj zemlje« (Is. 49, 6.). Taj poziv pogana pro- 
rekao je Krist ovim riječima: »Zato vam kažem, da 
će se od vas uzeti kraljevstvo Božje i dat će se nar 
rodu, koji donost rodove njegove« (Mt. 21, 43.). »A 
kažem vam, da će mnogi od istoka i zapada doći 1 sjest 
će za stol s Abrahamom i s Izakom i s Jakovom u kra- 
ljevstvu nebeskom, a sinovi će se kraljevstva izagnati 
napolje u tamu« (Mt. 8, 11. 12.). Apostolima zapo- 
vjedi: »Izidite, dakle, i naučavajte sve narode, krsteći 
ih u ime Oca i Sina i Duha Svetoga, učeći ih da drže 
sve, što sam vam zapovjedio« (Mt. 28, 19, 20.). 

3. Pravednici su pozvani u savršeniji stalež. 
Isus je sve ljude pozvao, no neke je pozvao u savr- 
šeniji stalež, preporučujući djela savjeta, koja ne vežu 
sve. U glavnom tri su takova savjeta: siromaštva, 
čistoće i poslušnosti, prema trojakoj pohlepi u svi- 
jetu. Na tim trima evanđeoskim savjetima osniva se 
rodovnički stalež. 

Od punine svetosti Kristove dobivamo savršenost. 
Do svetosti vodi nas troje: nauka, milost i primjer. 

a) Od punine Isusove dobivamo nauku ili istinu : 
»Jer sam vam sve javio, što sam čuo od Oca svoga« 

(Iv. 15, 15.). Židovi su zvali Isusa učiteljem: »Uči- 
telju, znamo, da si istinit« (Mt. 22, 16.). Isus se i sam 

zove učiteljem : »Vi zovete mene učiteljem i Gospo- 
dinom, i pravo velite, jer # jesam« (Iv. 13, 18.). 

. b) Od Isusa dobivamo milost: »/ on je glava ti- 
jelu Crkve, tad on je prvenac, prvorođeni od mrtvih, da 


bude on u svemu prvi; jer je (Bog) htio, da u njemu 


stanuje sva punina; i po njemu da pomiri sve sa 80- 
bom, učinivši mar krvlju njegovom na križu, da po 


: : pik M sa č 
njemu: sve, što je na zemlji, i što je na nebesima« . 


(Kol. 1, 18. 19.). 

c) Napokon od Krista imamo primjer: »Jer sam 
vam dao primjer, kako ja učinih vama, tako i vi da 
učinite« (Iv. 18, 15.), »/ ako meni ne ćete vjerovati, 
djelima vjerujte« (Iv. 10, 38.). 

Od Isusa Krista dobit ćemo slavu. »Dana mi je 
sva vlast na nebu i na zemlji« (Mt. 28, 18.). »Nitko 
ne dolazi k Ocu, do. po menš« (Iv. 14, 6.). 

. Isus Krist je gospodar slave, jer. mu kao Bogu 
' pripada slava od vijeka; a i kao čovjeku mi pripada, 
jer ga Otac nebeski »uskrisi iz mrtvih i posadi sebi s 
desne strane na nebesima, nad svako poglavarstvo i 
vlast i silu + gospodstvo, i nad svako ime, što se 
nazšvlje, ne samo na ovome svijetu, nego i u budu 
ćemu« (Efež. 1, 20, 21.). 

: N a tu slavu ima potpuno pravo, jer ju je stekao 
sebi i nama. »A Isusa... gledamo za smrt, što pod- 
nese, vjenčana slavom i čašću, da milošću Božjom za 
sve kuša smart. Jer je dolikovalo njemu, radi kojega 
je sve i po kojemu je sve, koji je doveo mnoge sinove 
u slavu« (Hebr. 2, 9. 10.). 

. Valja dakle veličati presveto Srce Isusovo, od 
koj ega tolika dobra primismo. Presveto Srce Isusovo ! 
što da ti uzvratimo za sve, što si nam dalo? što da 
ti dademo? što drugo negoli svoja srca! Primi Srce 
Isusovo naša jadna, kukavna srca! Primi ih da budu 
sve bolja i svetijia. 


18. SRCE ISUSOVO, ŽELJO BREGOVA VJEČNIH, 
SMILUJ SE NAMA! 

.Jakov je prije svoje smrti blagoslovio sinove 

svoje. Kad dođe red na Josipa, ovako ga blagosivlje: 

»Blagoslovi oca tvojega ukrijepljeni su blagoslovima 

otaca njegovih, dokle ne dođe želja bregova vječnih« 
(Post. 49, 26.). Svi se tumači Sv. Pismo slažu, da 
je ta želja budući Mesija, Isus Krist, jer označuje 
onoga, koga žele, željkovanoga, kako i veli Prorok 
Agej,: »Doći će željkovani svim narodima« (2, 8.). 
što pak znače »bregovi vječni«, tumači Kornelij. A 
Lapide ovako: »Krist je punina svih blagoslova; 
stoga željkovani od čitavoga stvorenja; a naročito je 
želja velikih svetaca, prema tome, da li se od riječi 
do riječi ili simbolički uzimaju pomenute riječi.« 

Zato je Srce Isusovo 1. želja pbregova vječnih ili 
čitavog stvorenja — u smislu pravom ; 2. želja bre- 
gova vječnih t. j. velikih svetaca, — u smislu simbo- 
ličkom. : 


1. Srce je Isusovo želja čitavog stvorenja. 


a) Najprije je želja pravednika, koji se osobito 
zovu stvorenjem Božjim, budući da ostaju u dobru, 
u kojem su i stvoreni; ili zato, što im na neki način 
služi sva priroda. Pravednici već Staroga Zavjeta 
željkovahu Isusa Krista, jer ga poznavahu, budući da 
im je bio prorican, unaprijed crtan. željkovahu Isusa, 
jer su ga trebali; zato i vapije prorok Isaija: »Rosite 
nebesa odozgo i dažd neka daždi pravednika; neka se 
otvori zemlja i dade Spasitelja« (45, 8.). željkovahu 
Otkupitelja, jer im je bio obećan: »Abrahamu dana 
su obećanja i potomcima njegovim.« Zato su i oče- 
kivali Mesiju, kako to na pr. veli sv. Evanđelje za 
starca Simeona: »Z gle bio je u Jeruzalemu čovjek po 
imenu Simeon. I taj, je čovjek bio pravedan i bogo- 
bojazan, koji je čekao utjehu Izraelovu, i Duh je Sveti 
bio u njemu« (Lik. 2, 25.). 

2. Pod stvorenjem može se razumijevati i sama 
narav čovječja, koja je stvorena za dobra milosti i 
slave; stoga se očekivao dolazak Kristov, koji je imao 
biti početnik milosti i slave. 

I grješnici imajući narav čovječju, dakako izna- 
kaženu, željkovahu Otkupitelja, koji će dati njihovoj 
naravi novi oblik, oblik djece Božje. Zato i jest Otku- 
pitelj »željkovani svim narodima« (Ag. 2, 8.), »očeki- 
vanje narodu« (Post. 49, 10.). 

3. Konačno pod čitavim stvorenjem, može se ra- 
zumijevati i sav vidljivi svijet, koji očekuje četvoro : 
a) da se oslobodi ljage, kojom je okaljan grijehom 
ljudi ; stoga i čitamo u Sv. Pismu: »I zatre se svako 
tijelo, koje bješe na zemlji, od čovjeka do stoke, tako 
životinje, što gmižu, kao što ptice nebeske, i istrijebi 
se sa zemlje« (Post. 7, 28.). 

b) Vidljivi svijet očekuje savršenstvo ; e) ljepotu 
— »I vidjeh novo nebo i novu zemlju« (Otkr. 21, 1.) ; 
d) pokoj. ' 

2. Srce je Isusovo želja velikih svetaca. Sveci 

Božji svih vremena željkovahu Krista. Krist je bio 
želja: neba, velikih svetaca staroga doba, najvećih 
kršćanskih svetaca. 
, a) Krist je bio želja neba; t. j. anđela, kojima je 
glava: »Koji je glava svakomu poglavarstvu i vlasti« 
(Kol. 2, 10.). »Z neka mu se poklone svi anđeli Božji« 
(Hebr. 1, 6.) »t gle, anđeli pristupili su, te su mu 
služili« (Mt. 4, 11.). 

b) Krist je bio živa želja pravednika Staroga, 
doba.Iščekivahu ga patrijarsi, vapijući s Jakovom: 
»Spasenje tvoje čekat ću Gospodine« (Post. 49, 18.). 
Mojsije moli: »Zaklinjem te, Gospodine, pošalji, koga 
ćeš poslati« (Izl. 4, 13.) ; David kliče: »Gospode, sa- 
vij nebesa svoja, i siđi« (Ps. 1 483, 5.). Patrijarsi i pro- 
roci i kraljevi, svi pravednici željkovahu Isusa Krista. 

e) Krist je bio uvjek vruća želja najvećih kršćan- 
skih svetaca. Evo, kako govori na Pr. SV. Gertruda: 
»Evo, Gospodine, srce svoje, odij eljeno od svakog 
stvora čitavom voljom žrtvujem Tebi, moleći, da ga 
opereš ljekovitom vodom boka svoga, i najdostoj nije 
iskitiš predragocjenom krvi preslatkog Srca svoga, 
i da ga pritegneš.k sebi dahom svoje Božanske lju- 
bavi.« (Lib III. de Insinuat. de pietat. c. XXVI.). 
Sv. Bonaventura ovako govori: »Ustaj prijateljice 
Kristova, budi: kao golubica, što gnijezdo pravi na 
vršku izdubine; ondje ćeš naći kao vrabac kuću; ne 
prestaj bdjeti; ondje kao grlica čiste ljubavi, sakrit 
ćeš mlade, ondje metni usta, da crpeš vode iz izvora 
Spasiteljevih« (Tom. I. in ligno vitae). Kako je ve- 
lika ta ljubav prema Kristu, očituje sv. Pavao, veleći : 


57 


»Imam želju umrijeti i biti s Kristom« (Filiplj. 1, 
23.). Pa kako da ne bude! Sv. Bernardo pjeva: »Tko 
da ne ljubi ono Srce tako izranjeno? Tko da ne uzlj u- 
bi Srce, koje toliko ljubi? Tko da tako čisto Srce ne 
zagrli?« : 
Srce, željo bregova vječnih! Srce kralju naroda 
i željo njihova. Srce Boga Spasitelja, nauči me pre- 
zirati zemaljske stvari, a ljubiti nebeske. Daj, da 
samo na Tebe mislim, tebe da tražim, u tebi da se 
radujem, željo moja živa! 


19. SRCE ISUSOVO, STRPLJIVO I MNOGOGA 
MILOSRĐA, SMILUJ SE NAMA! 


Kako se u spomenutom zazivu veli za Srce Isu- 
sovo, da je mnogoga milosrđa, bit će bolj ei strplj ivo 
shvatiti tako, da Srce Isusovo s nama trpi, sučustvuje. 

Srce Isusovo trpi s ljuta boja protiv Crkve. 
Apostol Pavao kaže: »Muževi, ljubite svoje žene, kao 
što je i Krist ljubio Crkvu t sebe samoga predao 24 
nju« (Efes. 5, 25.). Prema tome svatko lako uviđa, | 
kolikom je žalosti napunjeno Srce Isusovo, kad se nje- 
gova Crkva progoni, a progoni se od svojeg početka 
sveudilj i najžešće, kako je to Isus i prorekao: »Ako 
Su mene progonili, i vas će progomiti!« (Iv. 15, 20.). 
Progoni Crkve sad su krvavi, .kiđaj ući tjelesa mu- 
čenika; sad bjesni krivovjerje i ustaje protiv crkve- 
noga učiteljstva; sad prežalosni raskol dere svadbeno 
odijelo zaručnice Kristove; sad naopaki život kršća- 
na, naročito onih, koji su Bogu posebno posvećeni, 
kalja i iznakazuje lijepo lice zaručnice Isusove. A 
naše doba hoće da nadvisi ostale vjekove — borbom 
protiv Crkve, navaljujući na Glavu Crkve, njezinu 
nauku i njezine članove. Glavi Crkve, namjesniku 
Kristovu na zemlji, oteše sve što je imao, pa sad 
mora da prosjači, da obija pragove svojih vjernika, 
moleći ih za »Petrov novčić«. žalosti i, bolovi namje- 
snika su bolovi onoga, koji ga je postavio svojim za- 
mjenikom. Bjesomučno se napada nauka Isusova. A 
mnogi misle, da je mudrost i učenj aštvo u napadanju 
na nauku crkvenu! Plodovi su toga: civilni brak, slo- 

bodna škola, slobodna ljubav i t. d. I protiv članova 
Crkve bjesni boj, naročito protiv svećenika, redov- 
nika, redovnica. 

Srce Isusovo trpi s nevolja što snalaze ljude. 
»Plakao sam mnekad.s onim, kost je trpio, i žalostila 
se duša moja s nevoljnikom« (Job. 30, 25.). Koliko 
nevolja čovjeka snalazi od njegove naravi: »Tijelo 
naime koje se raspada, pritište dušu« (Mudr. 9, 5.). 
A Ps. 102, 183. 14. veli: »Kao što je ocu žao sinova nje- 
govih, tako i Gospodin žali one, koji ga se boje; jer 
zna građu, opominje se da smo prah.« Opomenimo 
se, kako je ženu Samarjanku čekao na zdencu Jakov- 
ljevu, odriješio preljubnicu, oprostio Magdaleni. Dru- 
ge nevolje dolaze od našega zakletoga neprijatelja 
đavla, koji nas kuša na svaki način zavesti na put 
naslada. I Krista je tako kušao: »Ako si Sin Božji, 
kaži da ovo kamenje postane kruhom« (Mt. 4, 8.). 
Eto kušnje na proždrljivost, majku razbludnosti. I 
na taštu slavu poticao ga: »Ako si Sin Božji, baci se 
dolje; jer je pisano: Anđelima svojim zapovijedit će 
za Tebe, i na rukama će te nositi, da gdje ne zapneš 
nogom svojom«. (Mt. 4, 6.). I pohotu za imanjem 
kušao je pobuditi đavao: »Sve ovo dat ću tebi, ako 
padneš ničice, te mi se pokloniš«. (Mt. 4, 9.). Tako i 
nama đavao prišaptava. Da li ga mi odbijamo kako ga 
je Gospodin odbio? Napokon koliko jada nas snalazi 
od svijeta, društva bezbrižnih i ludih ljudi! Sa svim 
tim nevoljama, koje nas biju, sučustvuje presveto 
Srce Isusovo. 

Ali je u nama i ono kušano: »Tko je slab i ja 
da nisam slab? Tko se sablazni, i ja da se ne raspa- 


lim?« (2. Kor. 11, 24.). Ta mi smo tijelo njegovo! . 


Koje dakle čudo, što on glava naša trpi s boli 
tijela svoga! To je prijateljevanje! To je sučuvstvo- 
vanje! Konačno trpi Srce Isusovo zbog muka, što ih 
podnose predrage njegove duše; duše, koje njega sa- 
mo ljube, koje revnuju za njegovu slavu, koje rade 
neumorno oko spasenja svoje duše i duša svojih 
bližnjih. I te duše trpe kadkada s pomanjkanja du- 
hovnih dobara, jer ne postizavaju svetosti, na koju 
su zvane, poradi različitih sklonosti prema dobrima 

ovoga svijeta, ili ne dobivaju onih duhovnih dobara, 
što ih u Boga mole i za koje se čini da su korisna za 
savršenstvo. Duše trpe s mlakosti, s nepažnje na 
male stvari; stoga, što se posve još nijesu Bogu pre- 
dale. Druge jadne duše trpe sa suhoće, i »nema ga tko 
bi ih utješio« (Tužb. 1, 2.). Ljube, a čini se da nijesu 
ljubljene; mole, a duh kao da im je sasma klonuo, i 
kao da se ne može sa zemlje dići; pričešćuju se a 
ostaju hladne, pristupaju stolu Gospodnjemu, a čini 
se kao da su tjerane odi njega; liju suze, ne od lju- 
bavi. slatke, već od gorke boli; i tako se čini, da je 
ljubljeni od njih otišao, pa da ne mogu s prorokom 
pjevati: »Utjehe Tvoje razgovaraju dušu moju« (Ps. 
83, 12.). Zaista, žalosno stanje! Tko može da pravo 
tuguje s ovakim dušama do presvetog Srca Isusova? 
Ima pak duša, koje odviše privlači ljubav k svi- 
jetu, a da ipak ne bi nikad htjele ostaviti Boga; kao 
da su lađe na uzburkanom moru: navala tjelesnih 
čuvstava prema rođacima, pače prema duhovnim oso- 
bama ili prema kojimagod, izgovarajući se na duhov- 
nu korist, diže u njima veliku buru, baca ih amo tamo, 
odvraća duh od Boga, čije je sve, što je najbolje; a 
duša se malo po malo odvraća od Boga, koji ne trpi 
razdvojena kraljevstva, jer »nitko ne može dva go- 
spodara služiti«. Takve duše neka se opomenu one: 
»Ljubi Gospodina Boga svojega svim srcem svojim.« 
A ako je šta dobro i: lijepo u stvorovima, to su tek 
slabi tragovi ljepote i dobrote Božje. I s tima trpi 
Božansko Srce Isusovo. 
Kad. Isus s nama trpi, trpjet ćemo i mi, snašlo 
nas štogod i s kojegod strane. Iz dosada rečenoga o 
sučustvovanju Srca Isusova s našim nevoljama, jasno 
je da to sučustvovanje kod Srca Isusova treba da pri- 
jeđe u djelo — u milosrđe. Da nam pomenuta istina 
što više prožme dušu, dobro je razmisliti neke stvari. 
Srce Isusovo ponajprije zna za našu bijedu*i 
nevolju. Bijedu duše zbog grijeha; zbog napadanja 
đavla, kojji »kao vičući lav obilazi tražeći koga da 
proždre« (1. Petr. 5, 8.) ; zbog slabosti tijela »Vidim 
drugi zakon u udovima svojima, koji vojuje protiv 

zakona uma mojega i zarobljava me pod zakon grt- 
jeha, koji je u udovima mojima« (Rim. T, 28.). 

Srce Isusovo ima smilovanja s našom bijedom 
ne samo u svom srcu, već i u svojima djelima, jer je 
naš Otac kao Bog, naš brat kao čovjek, naša glava 
— glava Crkve — mističnog svojega tijela, 

Srce Isusovo pomaže našoj bijedi. Dušu čisti od 
grijeha svojom krvi, podupire svojom milosti slabosti 
našega tijela, brani nas od napadaja đavlovih. Jed- 
nom riječju: pomaže nas u svekolikoj našoj bijedi: 
»Dođite k meni svi, koji ste umorni i opterećeni, i ja 
ću vas okrijepiti« (Mt. 11, 28.). 

Srce Isusovo! Ti si za nas trpjelo sramotu, izru- 
givanje i žalost. Podnij, elo si pljuvanje, udarce i 
muke križa i smrti; i nijesi žeđalo za osvetom, šta- 
više molilo si za svoje neprijatelje. Hoćemo Gospodine, 
da budemo strpljivi; podnosit ćemo sramotu, ruga- 
nje, ismjehivanje, pogrde, unutarnju zapuštenost, 
uskraćivanje osjetne milosti i svaku protivštinu! K 
tebi hrlimo, Srce Isusovo, mnogoga milosrđa, na gru- 
dima tvojim hoćemo da otpočinemo! Smiluj nam se 
Bože, po velikom milosrđu svome ! Smiluj nam se; jer 
smo uvelike prezreni! 


20. SRCE ISUSOVO, BOGATO ZA SVE, KOJI 
ZAZIVAJU TEBE, SMILUJ SE NAMA! 


Bogat je onaj, koji obiluje bogatstvom, ili zlatom 
ili srebrom ili draguljima ili novcem ili ma kojim 
vrijednim stvarima. No tko svoje bogatstvo na zlo 
upotrebljava, bijedan je, jer »umrije i bogataš i za- 
kopaše: ga. Tu u vaklu, kad je bio u mukama, podiže 
svoje oči i ugleda izdaleka Abrahama i Lazar au 
krilu njegovu« (Lk. 16, 22.—23.). A tko otvara ruke 
svoje i obilno dijeli siromašnima, nasljeduje Božan- 
skoga Spasitelja, koji je prolazio čineći dobro i rado- 
vat će se uvjeke, jer »koji se smiluje na sir omaha, 
bit će blažen« (Prič. 14, 21.). 

Božansko Srce Isusovo je najbogatije i najda- 
režljivije. Bogato je i darežljivo dobrima naravnim. 
Premda je Isus uzeo obličje sluge, i siromašnoga i 

poniznoga i žalosnoga, ipak je on Gospodin, bogat, 

Bog i moguć. Dijelio je neiskazana dobra: slijepima 
vid, hromima hod, gubavcima zdravlje, mrtvacima 
život; oslobađao je opsjednute od vragova, grješni- 
cima je opraštao grijehe. Ne valja zaboraviti, da je 
gotovo sva dobročinstva iskazao onima, koji su ga 
za njih molili. »Ako li što zamolite u moje ime, ja ću 
učiniti« (Iv. 14, 14.). Pored tih ličnih dobara, dijelio 
jei druga stvarna dobra: nahranio je s nekoliko 
hljebova tisuće ljudi, ali ih je opomenuo, kako im 
treba više težiti za nebeskim kruhom. I za zajednička 
dobra ljudi kucalo je njegovo presveto Srce, za to 
»I kad se približi, ugleda grad i zaplače nad njim g0- 
voreći: ......, jer će doći dani na tebe, i okružit će 
te neprijatelji tvoji opkopom i opkolit će te i pritisnut 
će te odasvuda, i o zemlju lupit će tobom i djecom 
tvojom, koja su u tebi, i ne će ostaviti u tebi kamen: 
Na KAMENU. +... « (Mt. 19, 41.—44.). Kad se Srce 
Isusovo toliko žalostilo zbog nevolja, koje su imale 
stići bogoubilački narod, koliko više se nj ega doimaju 
jadi kršćanskog naroda, koji i ima svoje ime od njega. 

Povijest pokazuje, kako je Isus pomagao kršćanskim 
narodima, kad su ga za pomoć molili, Zato sv. Crkva 
svaki dan moli Gospodina nesamo za Papu i biskupa, 
već i za vladara i njegove podložnike, za mir i red 
kršćanskih naroda. 

Srce Isusovo bogato je i darežljivo dobrima milo- 
sti. Najprije dijeli malosti obraćenja: »Tražite Go- 
spodina, dok se može naći; zovite ga, dok je blizu! 
Bezbožnik neka ostavi svoj put, i opak čovjek misli 
svoje, i neka se vrati ka Gospodinu, # smilovat će mu 
se« (1s. 95, 67.). Početak je i temelj duhovnog života 
obraćenje, jer »ako ne budete činili pokore, svi ćete 
tako propasti« (Lk. 18, 5.) ; ništa nije milije Srcu 
Isusovo od spasenja onoga, što bje izgubljeno: »Ka- 
žem vam, da će tako biti veća radost na nebu za jed- 
noga grješnika, koji čini pokoru, nego i za devedeset 
i devet pravednika, kojima ne treba pokore« (LK. 
15, 7.). S toga treba i te kako moliti Božansko Srce 
Isusovo za obraćenje grješnika. i 

Dalje dijeli Srce Isusovo milosti, da na putu 

kreposti sve više napredujemo, svaki prema svojoj 
mjeri, koliko tko ima talenata; no zakopati ne smi- 
jemo ni jednoga, jer »Trebalo je dakle, da moj novac 
dadeš mjenjačima, a ja bih došavši uzeo svoje s ka= 
matama. — Uzmite dakle od njega talenat i podajte 
onome, koji ima deset talenata. Jer svakomu, koji 
ima, dat će se i obilovat će; a od onoga koji nema, i 
ono što ima oduzet će se. — A nekorisnoga stugu 
bacite u tamu najskrajnju; ondje će biti jaukanje i 
škrgut zuba« (Mt. 25, 27.—80.). 

Napokon : daje Srce Isusovo milosti konačne 
ustrajnosti, jer »koji ustraje do konca, taj će se spa- 
siti« (Mt. 24, 13.). Tu će milost zadobiti štovacci 
Srca Isusova prema obećanju njegovu »da ne će do- 
pustiti, te itko vropadne, koje bude pogusćen ovome 
presvetom STcu.« 

Presveto Srce Isusovo bogato je i darežljivo da- 
rovima slave. »I svaki, koji. ostavi kuće ili braću 
ili sestre tli oca tla mater ili ženu ti djecu thi polja 
poradi imena moga, primit će stoput onoliko i bašti- 
mit će život vječni« (ME. 19, 29.). »Dobro stugo dobri 
i vjerni! U malom sit bio vjeran, nad mnogim ću te 
postaviti; uči u veselje Gospodara svoga« (Mt. 25, 
21.). Sreća, radost napunit će cijelu našu dušu: »Što 
oko ne vidje i uho ne ču, € u srce čovječje ne uđe, to 
pripravi Bog onima, kog ga ljube« (1. Kor. 2, 9.). 

O dobri Isuse, koji si bogat za one, koji te zazi- 
vaju, bogatiji za one koji te traže, a najbogatiji za 
one, koji te nađu! Sve što jesi i što imaš daješ, samo 
hoćeš da te ljudi mole. Daješ nama bijednicima da- 
rove naravi, milosti i slave. K tebi dolazimo, k Tebi 
vapijemo, daj da budemo ponizni: pokornici, čisti, po- 
slušni. Grješnike obrati, pravednike usavrši, apostol- 
sku vatru užeži, podaji Crkvi svojoj mir, a dušama u 
čistilištu pokoj vječni. Kraljuj u svijetu. kao što kra- 
ljuješ na nebu, daj, da dođe kraljevstvo Tvoje! ' 


21. SRCE ISUSOVO, IZVORE.ŽIVOTA I SVE. 
TOSTI, SMILUJ SE NAMA! 


Da je Srce Isusovo izvor života i svetosti izlazi iz 
pređašnjeg zaziva, da je Srce Isusovo bogato za sve 


68 


one, koji ga zazivaju. Srce je Isusovo izvor, iz kojega 
istječu rijeke milosti, koje natapaju čitav svijet. 

Srce Isusovo je izvor našega naravnog života, 
jer »sve je po njoj (Riječi) postalo« (Iv. 1, 3.). To 
što jesmo, živimo, potječe od Riječi Božje, koja je 
postala čovjek. I kad bi ta riječ ustegla pomoćnicu 
ruku, nestalo bi nas, nestalo bi svega, što je stvor, 
kao što bi — da se poslužimo poredbom — nestalo 
sunčanih zraka, kad bi nestalo sunca, »jer u njemu 
živimo i mičemo se i jesmo« (Dj. Ap. 17, 28.). 

Srce Isusovo izvor je našeg nadnaravnog života, 
jer nam je on početak, temelj toga života — milost 
zaslužio, »milost i istina dođe po Isusu Kristu« (Iv. 
1, 17.). Isto tako je on početnik svakoga nadnarav- 
nog djelovanja. Izrijekom je rekao: »Koji ostaje u 
meni i ja u njemu, on rodi mnogi narod, jer bez mene 
ne možete ništa učvniti« (Iv. 15, 5.). I naša konačna 
ustrajnost izvire iz Božanskog Srca Isusova, jer 
»Vjeran je onaj, koji vas zove, on će i izvršiti« 
(1. Solunji. 5, 24.). 

Srce Isusovo bit će sredstvo nebeskoga blažen- 
stva t. j. iz Srca Isusova izlazit će svijetlo, kojim će- 
mo moći gledati Boga u njegovu bivstvu, ne kao sad 
što ga gledamo samo preko stvorova. »Jer gledamo sad 
kroz ogledalo, u zagonetki; a tada ćemo licem u lice« 
(I. Kor. 13, 12.). »Jer ćemo ga vidjeti, kao što jest« 
(I. Iv. 3, 2.). Što će više svijetla iz Božje Riječi ula- 
ziti u našu dušu, to ćemo. jasnije gledati Boga. No 
Isus Krist i kao čovjek bit će sredstvo našega blaže- 
nog gledanja, jer naše tjelesne oči, i kad bude naše 
tijelo proslavljeno, ne će moći izravno gledati Boga 
licem u lice, to će moći samo razum, a oči naše gledat 
će sjaj i ljepotu proslavljenih tjelesa, naročito Kristo- 
va tijela; a razum će u tim tjelesima gledati Boga 
licem u lice, kako to lijepo tumači sv. Toma Akvinac 
(Summ. Theol. part. III. q. XCII. a. 2.). Dakle naj- 
glavnije sredstvo gledanja proslavljenih tjelesa u ne- 
beskom Jeruzalemu bit će tij elo Kristovo, dakle i 
Sree Kristovo — »Svjetiljka je njegova Janje« (Otkr. 
21, 28.). 

Presveto Srce Isusovo izvor je svetosti. Da se 

u istom zazivu spominje život i svetost posve je pra- 
vo, jer, ako se misli život duhovni, tad je on temelj 
čitavoj svetosti, s kojom je u najužoj vezi; ne može 
nitko u duhovnom životu napredovati t. j. svetiji 
bivati, ako ne živi po milosti. Svet je prvo onaj, čije 
je cijelo življenje u skladu s vječnim zakonom Bož- 
. jim. Svet je dalje onaj, koji je u neku ruku združen 
s Bogom po čuvstvovanju. Treće, svet je onaj, kome 
je duša posve čista od svakoga ma i najmanjeg gri- 
jeha. Božansko Srce Isusovo sveto je u svakom. po- 
gledu; a za nas je izvor, iz kojega nam valja erpati, 
da budemo sveti i sve većma napreduj emo, jer mi 
svetosti ne posjedujemo savršeno ni u kojem po- 
gledu. 

Srce Isusovo za nas je izvor svetosti najdublji, 
najbogatiji i najobilatiji. 

Isus Krist, kako tumači Kornelije A. Lapide, po- 
sjeduje trojaku svetost: ulivenu svetost, naime lju- 
bav s drugim krepostima, ima Krist od prvog časa, 
kako je čovjek postao. Druga je svetost Božan- 
ska, kojom je sveto Božanstvo i koja je izvor svetosti 
ljudske i anđeoske, tu je svetost imao Krist i kao 
čovjek. radi jedne iste Božanske osobe. Treća svetost 
Krista čovjeka izlazi iz njegova združenja s drugom 
osobom Božanskom. Zbog toga združenja Krist čo- 
vjek nije mogao sagriješiti. Iz izvora te trojake sve- 
tosti Kristove izviru potočići i teku u nas. Po Kristu 
naime i zadobivamo milost ulivenu, kreposti i darove 
Duha Svetoga, — »A ftješitelj, Duh Sveti, koga će 
Otac poslati u ime moje, on će vas naučiti svemu« 
(Iv. 14, 26.). Dakako mjera nama danih darova je 
ograničena. Svetosti Božanske toliko smo dionici, ko- 
liko imamo narav čovječju, koju je uzeo Sin Božji 
postavši čovjekom. A treće svetosti toliko dionici, što 
smo sinovi Božji, posinjeni milošću, dok je Isus Krist 
pravi, naravni sin Božji. — »Vidite, koliku nam je 
ljubav dao Otac, da se djeca Božja zovemo i jesmo« 
(1. Iv. 3, 1.). Zato sv. Leon Papa, i dovikuje ljudi- 
ma: »Svucimo dakle starog čovjeka s njegovim čini- 
ma i postavši dionici Kristova rođenja odrecimo se 
djela puti. Upoznaj, o kršćanine, svoje dostojanstvo, 

i postavši dionik Božanske naravi, nemoj se povratiti 
u pređašnju ništavost naopakim življenjem. Sjećaj. se 
čije glave i čijega tijela si ud« (Serm. 1. de Nativ. 
Dom.). iro div 

Srce je Isusovo najobilniji izvor svetosti. Ponaj- 
prije nas učvršćuje u svetosti, »A pravedne učvršćuje 
Gospod« (Ps. 36, 17.), »Ali Gospodin je vjeran, On 
će vas utvrditi i sačuvati od onoga, koji je 240« (2. 
Sol. 8, 3.). Zatim čini, da njegovi napreduju: »Ja 
sam došao, da imadu život, i da ga imadu izobilja« 
(Iv. 10, 10.). Konačno presveto Srce Isusovo čini 


 pravedničke duše savršenima, koliko je to moguće s 


obzirom na stvorenu narav. Za takove kaže Sv. Pi- 
smo, da su »po srcu Božjem« (1. Kralj. 13, 14.). 

Napokon je Srce Isusovo najobilatiji izvor sve- 
tosti.. Iz toga izvora izvire u preobilju milost za sva- 
koga, za sve ljude. Taj izvor ne će nikad presahnuti, 
jer »I, evo, ja sam s vama u sve dane do svršetka svi- 
jeta« (Mt. 28, 20.). Dok smo na ovom svijetu, oso- 
bito je s nama u presv. Euharistiji, kad se hranimo 
njegovim tijelom i pojimo njegovom krvi. Konačno iz 
toga preobilatoga vrela teče milost u duše naše ba- 
dava, jer kako kaže Apostol Pavao: »A milošću Bož- 
jom. jesam, što jesam« (I. Kor. 15, 10.). . 

Srce je Isusovo vrelo života i vrelo svetosti. Tko 
hoće živjeti, tko hoće sveto živjeti, neka poteče k tome 
vrelu i neka crpa iž njega. Jer tko pije iz toga vrela, 
ne će nikad; ožednjeti ; tko crpa iz toga vrela, živjet će 
uvijeke. »Koji pije od vode, koju ću mu ja dati, neće 
ožednjeti do vijeka. Nego voda, što ću mu ja. dati, 
bit će u njemu izvor vode, što struji u život vječni« 
(Iv. 4, 14.). 


22. SRCE ISUSOVO, POMIRBO GRIJEHA NAŠIH, 
SMILUJ NAM SE! 

Grijeh je uvreda Božja i zato izaziva osvetu Bo- 

žju. »Šta si učinio? Glas krvi brata tvojega viče. sa 
zemlje k meni?« (Post. 4, 10.). Sreća je naša što ima- 
mo branitelja kod Oca, Isusa Krista (1. Iv. 2, 1.). 
što svijet, koji je doista ogrezao u grijehu, nije weć 

toliko puta propao, trebamo zahvaliti Božanskom 
Srcu Isusovu, koje se svaki dan žrtvuje na našim ol- 
tarima kao pomirba grijeha naših. 

Srce je Isusovo najuzvišenija pomirba, jer je 
najuzvišenija žrtva. Istina, bilo je i prije žrtava, ali 
kakve su bile! Ili bolje rekavši one žrtve i nijesu bile 
žrtve same sobom, već koliko su bile slike, tipovi Kri- 
stove 'žrtve. I te stare žrtve bile su mile Bogu, jer su 
bile slike prave žrtve. Kako je istom mila prava žrtva 
— Srca Božanskoga Spasitelja! Sve žrtve i Staroga 
i Novoga Zavjeta, na pr. mučenika, pokornika. ne bi 
nikada mogle biti naša pomirba. 

Srce je Isusovo žrtva neokaljana; nema na njoj 
nikakva nedostatka, ona je potpuno savršena. »lna- 
mo branitelja kod Oca, Isusa Krista Pravednika« (1. 
Iv. 2, 1.). 

Napokon je Srce Isusovo žrtva najveće zasluge, 
jer unutrašnjom zaslugom nadmašuje sve ostale 
žrtve, jer onaj, koji žrtvuje, jest Sin Božji, i ono, 
što se žrtvuje, jest tijelo i krv. Sina Božjega. 

Srce Isusovo — pomirna žrtva za grijehe naše i 
čitavoga svijeta — jest neizmjerno draga nebeskomu 
Ocu, kome se prinosi . 

Draga je nebeskomu Ocu, jer je njom izobila za- 
dovoljena pravda Božja, koja je bila grijesima čovje- 
čanstva povrijeđena. »On je pomirbena žrtva za 
grijehe maše, i me samo naše, nego i svega svijeta« 
(I. Iv. 8, 2.). Otac nebeski prima samo Kristovu žr- 
tvu. »Žrtve i prinosa ne ćeš, to mi vazda u uši stav- 
ljaš. Paljenice i žrtve za grijeh ne tražiš, tada re- 
koh: Evo dolazim, U knjizi je pisano za me: Hoću da 


činim volju tvoju, Bože moj; i zakon je tvoj usred. 


srca moga« (Ps. 39, 7.—9.). 


Stoga Srce Isusovo zaslužuje i dobiva od Oca mi- 
losrđe: »A sad u Kristu Isusu, vi koji ste negda bili 
ka blizu postadoste krvlju Kristovom« (Ef. 2, 
: Srce Isusovo je predraga žrtva nebeskomu Ocu, 
jer 'se njom dostojno slavi Bog, većma, nego bi. to 
mogli svi ljudi svega svijeta zajedno. 

Srce je Isusovo naših grijeha pomirba najobil- 
nija, ne samo naših, nego i svega svijeta. 

Živima donosi najobilnija dobra: oproštenje gri- 
jeha — »koji je predan radi grijeha naših« (Rim, 
4, 25.) ; milost spasenja — »postade svima koji ga 
poštuju, početnik spasenja vječnoga« (Hebr. 5, 4.) ; 
savršenost slave — »imajući dakle, braćo, pouzdanje 
ulaziti u svetinju krvlju Kristovom« (Hebr. 10, 19.). 

Srce je Isusovo pomirba grijeha i za mrtve, koj i 
se njegovom zaslugom oslobađaju od kazna za gri- 
jehe. Sigurno je, da dobra djela živih koriste dušama 
u čistilištu. Pomoć je u tomu, što se duše oslobađaju 
od čistilišnih muka. 

Prikazujmo dakle Božansko Srce Isusovo nebe- 
skomu Ocu, kome je Srce Isusovo vrlo omiljelo! Pri- 
kazujmo za oproštenje tolikih grijeha! Prikazujmo 
tako, da svoja čuvstva sjedinimo s čuvstvima presv. 
Srca Isusova; prikazujmo sjedinjujući svoje nakane 
s nakanom svećenika, koji žrtvuje tu žrtvu na našim 
oltarima. Prikazujmo čistim srcem i čistim rukama! 

Bože, sveti Oče! I kad se gnjeviš opominješ se 
milosrđa. Dar, što ti ga prinosimo, tvoj je i naš dar. 
"Tvoj, jer je Sin tvoj; naš jer je brat naš. Tvoj, jer 
je Bog ; naš, jer je čovjek. Kao Bog i Sin plaća dug, 
kako je dostojno; kao čovjek i brat čini mjesto nas. 
Kad tlakle pogledaš na one, koji prinose tu svetu 
žrtvu, svrni svoje oči i na nas. Kad primaš molbe i 
prošnje Srca Isusova, zacijelo i na nas gledaš s milo- 
ssrđem. 


23. SRCE ISUSOVO, NASIĆENO POGRDAMA, 
SMILUJ NAM SE! 


»Na svijetu bijaše i svijet je po njemu postao, i 
svijet ga ne upozna. K svojima dođe i svoji ga ne pri- 
miše« (If. 1,10. 11.). Tim riječima kazuje Duh Sveti, 
kako se ljudi pokazaše nezahvalnima prema Božanr 
skom Spasitelju. Ne samo da ga židovi obasuše po- 
grdama nego i opaki kršćani »na novo ga razapi- 
nju« (Hebr. 6, 6.). 

U istinu bijaše Božansko Srce Isusovo nasićeno 
pogrdama za svoga cijelog zemaljskog života. A i sa- 

da je u svome Euharistijskom životu. Istina, sada 
Isus ne može više trpjeti, ali one uvrede, što mu se 
sad nanose, trpio j e, dok je provodio ovdje svoj ze- 
maljski život, budući da ih je jasno gledao u svojoj 
Božansko-čovječjoj, slici, 

Srce je Isusovo nasićeno pogrdama, na tijelu, na 
duši, na Božanstvu. Premda se u pravom smislu ne 
može govoriti o pogrdama, 'kad se radi o tijelu, ipak. 
se u širem smislu može ta riječ upotrijebiti i za tijelo. 
Prorok Isaija gledajući u duhu tijelo Spasiteljevo va- 
pije: »Od pete do glave nema na njemu ništa zdravo« 
(Is. 1, 6.). Mimoiđimo njegova trpljenja: studen u 
Betlehemu, siromaštvo u Nazaretu, progonstvo u 
Egipat, glad u pustinji i druga ovima slična. Zausta- 
vimo se barem časak te promotrimo njegove boli 
samo u vrijeme njegove muke. 

U istinu nasićeno je njegovo Srce udarcima i 
modricama. Glava mu je trnjem okrunjena, izranje- 
na, krvava ; lice udarcima, izbijeno, leđa bičevima raz- 

“derana ; ruke i noge čavlima probodene; srce kopljem. 
otvoreno; čitavo njegovo tijelo sama je rana, nema 
zdravog mjesta na njegovu tijelu. 

Nutrinu pak Isusovu palila je strašna žeđa, kako 
nam to svjedoči povik Isusov: »žeđam:!« Ta žeđa pro- 
rečena riječima Psalmiste: »/ u žeđi mojoj poje me. 
octom« (68, 22.). U svakoj je stanici svoga tijela 
trpio Isus, kako to kazuje sv. Matej opisujući Isu- 
sovu tjelesnu klonulost, te mu je Simon Cirenac mo- 
rao nogiti križ. »I izlazeći nađoše čovjeka Cirenca, po 
imenu Simona. Ovoga primoraše, da mu ponese loriž« 
(Mt. 27, 32.). 

No od tih strašnih tjelesnih muka Isusovih, bile 
su groznije.i užasnije njegove duševne muke: »Duša 

moja puna je muka (Ps. 87, 4.). »Žalosna je duša 
moja. do smrti« (Mt. 26, 38.). Isusovu dušu napu- 
njale su žalošću mnoge stvari, Da spomenemo barem 
neke: pokolj betlehemske dječice, zloba farizeja i 
književnika, mržnja onih, koji ga progoniše, zasli- 
jepljenost ljudi, opustošenje Jeruzalema, propast 
židovskoga naroda. : 

Napose je obuzela žalost Božansko Srce Isusovo, 

što su ga apostoli ostavili, što ga je Juda izdao, Pe- 
tar zatajio, što je njegova Majka toliko. trpjela, a 
njega samoga čekao je strašan kalež, za koji je molio 
svoga nebeskoga Oca, da ga mimoiđe. Kako je ljud- 
ska nezahvalnost morala parati presv. Srce lsusovo, 
kazuju riječi Isaije proroka: »Čujte nebesa, i slušaj, 
zemljo, jer Gospodin govori. Sinove odgojih i podi- 
goh, a oni me prezreše« (1, 2.). »Što sam još trebao 
učiniti vinogradu svome, a ne učinih? Kad čekah da 
rodi grožđem, zašto vodi vinjagom« (Is. 5, 4.). Bor 
žanski Spasitelj izrijekom je spočitnuo židovima nji- 
hovu nezahvalnost, kad im je rekao: »Mnoga sam 
vam djela pokazao od Oca svojega, za koje me od ovih 
djela kamenujete?« (Iv. 10, 32.). Da bude mjera nje- 
gove žalosti puna i prepuna, osjećalo se njegovo Bo- 
žansko Srce ostavljeno od nebeskoga Oca, kako nam 
to kazuje onaj Isusov vapaj: »Bože moj! Bože moj! 
Zašto si me ostavio!« (Mt. 27, 46.). 

I samo Božanstvo presvetoga Srca Isusova do- 
segla je zloba ljudska. I ono sve, što je Isus trpio 
na tijelu ina duši, ticalo se i Isusova Božanstva 
ali samo neizravno, izravno odnosilo se na Isugovu 
čovječju narav. No židovi su izvrgavali ruglu i samu 
božansku narav Isusovu. Ponajprije ga prezreše: »K 
svojima dođe i svoji ga ne primiše« (1v. 1, 11.). Do- 
šao je na svoj svijet, koji je stvorio, a stvorovi nje- 
govi, njegovi domaći ga ne primiše. Zato i sv. Petar 
kori nezahvalne židove riječima: »Ovo je kamen, koji 
ste vi zidari odbacili, ali koji je postao ugaoni kamen« 
(Dj. Ap. 4, 11.). Isto čine i oni kršćani, koji preziru 
pozivanje Isusovo: »Sine moj, daj mi srce svoje!l« i 
predaju se pohotama i strastima srdaca svojih. Dalje 
huljahu židovi na Isusa, kad rekoše, da on huli na 
Boga. »I opet ljudi, koji su ga držali zarobljena, ru- 
gali su mu se i bili su ga. I pokrivši ga tukli su ga po 
obrazu i pitali su ga govoreći: Proreci, tko te udari? 
I mnoge su druge psovice govorili protiv njega« (Lk. 
22, 64., 65.). 

»A prolazeći psovali su ga mašući glavama svo- 
šim i govoreći: Ti, koji hram razvaljuješ i za tri dana 
sagrađuješ, pomozi sam sebi, ako. si Sin Božji, siđi 
s križa!« Tako se veliki svećenici s književnicima i 

starješinama rugahu govoreći: Drugima je pomogao, 


a sebi ne može pomoći! Kralj je Izraelski, neka siđe 


sad s križa, pa ćemo u njega vjerovati!« (Mt. 27, 89. 


—42.). »I jedan ga je od obješenih razbojnika pso« 
vao govoreći: Zar nisi Krist? Pomozi sebi i nama« 
(Lk. 283. 39.). 


Kao nekada, tako je Isus i danas izložen straš- 
nim ljudskim hulama. Hule, što ih židovi sipahu na, 


njega, danas ponavljaju odmetnici kršćani gotovo 
istim riječima, 

Na nama je, da damo zadovoljštinu za te grijehe 
hvaleći i slaveći presveto Srce Isusovo. To činimo, 


kad mu prinosimo spoljašnje darove tijela i duše: mi-. 


lostinju, pregaranje i molitvu. 

Presveto Srce Isusovo, pomozi nam trpjeti teško- 
će, poruge, koje nas stižu; naročito da radosno trpi- 
mo one poruge, koje trpimo, jer smo tvoji, jer se po- 
nosimo tvojim svetim Imenom! 


24. SRCE ISUSOVO, SATRVENO ZBOG OPAČINA 
NAŠIH, SMILUJ NAM SE! 


Isus Krist kao čovjek uzeo je na sebe i sve tje- 
lesne nedostatke, nevolje, koje su zajedničke svim 
ljudima, a izlaze iz istočnog grijeha; koje za to, da. 
postavši čovjekom zadovolji za čovjeka uzimajući na 
sebe kazne zbog grijeha; koje da pokaže, kako je u 
njega pravo čovječje tijelo, kao što i u drugih ljudi; 
koje da nam dade primjer, kako se mogu sve teškoće 
uz pomoć Božju svladati (sv. Toma Akv.). 

Krist je trpio ne samo zbog opačina židova, koji 
su ga rukama svojim mučili, već i zbog opačina ne- 
znabožačkih i kršćanskih, jer »za sve je umro« (Kor. 
5, 15.). U zločinačkim rukama židovskim i bezbožnoj 
njihovoj volji bijahu i naše ruke i naša volja. 

Srce Isusovo bijaše satrveno zbog opačina židov- 
skih, neznabožačkih i naših. : 

. Strašna opačina židovska bijaše trojaka. Naj- 
prije, što prezreše obećanoga Spasitelja, Mesiju, Za, 
Mesiju je pisano : »Potomstvo će njegovo trajati do 
vijeka i prijesto njegov kao sunce preda mnom; on 
će stajati uvijek kao mjesec, i vjeran svjedok u obla- 


um 91 hi di T1 
cima« (Ps. 88, 37. 38.). A za narod njegov, koji ga 
je prezreo, prorečeno je: »A sad si odbacio i zanema- 
rio, razgnjevio si se na pomazanika svojega« (Ps. 88, 
39.). A sam Gospodin na usta Isaije proroka veli: 
»Sinove odhranih i podigoh, a oni me prezreše« 
(1, 2.). Doista, Gospodin je hranio i odhranio Izra- 
elski narod ne samo duševnom hranom — Sv. Pi- 
smom, po prorocima, naročito po Isusu Kristu, već 
i tjelesnom hranom; podigao ga, kad ga je oda- 
brao od svih drugih naroda i učinio moćnim i jakim. 
Unatoč svemu tome opaki sinovi izraelski prezreše 
Mesiju: »Ne ćemo, da on kraljuje nad nama« (Lk. 
19, 14.), jer ne htjedoše Mesije siromašna i ponizna. 
I zato Isus za njih kaže: »Zli i preljubotvorni nara- 
štaj traži znak, i ne će mu se dati znak, osim znaka 
Jone proroka« (Mt. 16, 4). I taj zli i preljubo- 
tvorni naraštaj i danas progoni Isusa, naročito svo- 
jim slobodnim zlidarstvom, nastojeći satrti: i svaki 
spomen na Isusa i njegovu nauku. i 

Drugo je strašno zločinstvo židova, što su bogo- 
ubilci. Ubiše Krista, satrše tijelo njegovo, tijelo Sina 
Božjega. »Teško vama, književnici i farizeji, licemje- 
vi! Jer gradite grobove prorocima i krasite spome- 
nike pravednicima i govorite: Da smo mi živjeli u 
vrijeme otaca svojih, ne bismo s njima pristali u krv 
proročku. Tako svjedočite sami za sebe, da ste 8t- 
novi onih, koji su ubili proroke. I vi dopunite mjeru 
otaca svojih« (Mt. 23, 29.—82.). I dopunili su ubiv- 
ši ne samo ljude, već i samoga Gospodina! Bogou- 
bilci! mk 
Konačno počiniše i grijeh protiv Duha Svetoga, 
djelitelja milosti pokorničke, ustrajavši u nepokori 
do konca. Sunce, zemlja, more, kamenje, spoznali su 
svoga Stvoritelja, židovi ne htjedoše spoznati svoga 
Mesije! 

Srce Isusovo bilo je satrveno i zbog opačina ne- 
znabožaca: »/ predat će ga neznabošcima, da mu se 
narugaju i da ga bičuju i razapnu« (Mt. 20, 19.). 

I zbog opačina današnjih neznabožaca satrveno 
je Srce Isusovo, koje hoće da se svi ljudi spase. Opa- 
čine neznabožaca mogu se na troje svesti. U nezna- 

božaca gospoduje tiranstvo, okrutnost, zvjerstvo. Ne 
ravnaju se po zakonima, već slijede pohotu, strast, 
zavist. Budući da ne poznaju Krista, ne poznaju ni 
njegove ljubavi! Kako ne poznaju Boga, ne poznaju ni 
bližnjega svoga. Cirkus, gladijatori, pijanstvo, raz- 
b.ud, izaaganje djece, odnemarivanje staraca, ropstvo 
žene, ipunjavaju neznabožačko življenje. 

Dalje provode puteni život, jer ne znaju za duh 
Kristov, i ne žive od duha Kristova: »Duh je ono, što 
oživljava tijelo me koristi ništa. Riječi, koje sam vam 
rekao, duh su i život« (Iv. 6, 64.). »Jer koji žive po 
tijelu, teže za onim, što je tjelesno; a koji po duhu za 
onim, što je duhovno« (Rim. 8, 5.). Po tijelu živjeti, 
misliti, reći će suditi, da je dobro ono, što je tjelesno, 
& »težnja je tijela smrt« (Rim. 8, 6.). Onaj, koji tje- 
lesno misli, nastoji, trudi se kako će tijelo i njegove 
pohote zadovoljiti, a »tko stje u tijelo svoje od tijela 
će žeti propast« (Gal. 6, 8.). 

Najzad neznabošci iskazuju poštovanje .stvore- 
njima, koje pripada samo Gospodinu Bogu: iđolopo- 
klonici su. Kako da to ne boli Božansko Srce Isusovo, 
koje je tražilo samo slavu Božju! 

Srce je Isusovo satrveno zbog opačina židovskih 
neznabožačkih, ali najviše zbog opačina kršćanskih, 
zbog opačina naših. I kršćanske opačine možemo sve- 
sti u glavnom na troje. Prva je opačina raskolništvo : 
cijepanje, deranje, trganje nešivene haljine Kristove. 
To su hereze i šizme. »A bilo je # lažnih proroka u na- 
rodu, kao što će i među vama biti lažnih učitelja, koji 
će unijeti pogubna krivovjerja« (2. Petr. 2, 1.). Kako 
je Kristu stalo do sloge i jedinstva, vidi se iz ovih 
njegovih riječi: »Oče sveti! sačuvaj ih u ime svoje, 
koje si mi dao, da budu jedno kao mi« (Iv. 17, 11.). 

Te riječi objašnjuje Kornelije a Lapide ovako: 
»Sačuvaj ih u ime svoje, t. j. tvojom snagom, tvojom 
pomoći, tvojom svemoći, da uvijek ustraju u meni, u 
mojoj i tvojoj ljubavi i štovanju. Da budu jedno. kao 
i mi, naime mišljenjem, voljom i duhsm, kao što smo 
imi jedno naravlju i istim Božanskim bistvom, da 
naime združeni jednim duhom ljubavi, uvijek slijede 
mene, i da se neslogom među sobom ne pocijepaju, 

već da imaju jedinstvo duha po slozi, koje mi imamo 
po istom bistvu«. : 

Ohladnjela je u kršćana ljubav. Bog mrzi na 
mlakost. Zato piše sv. Ivan Ev. biskupu — anđelu 
— laodicejskom: »Znam tvoja djela, da nisi studen 
ni vruć. A da si studen ili vruć! Ali, jer si mlak ti ni- 
Si ni studen ni vruć, ispljuvat ću te iz usta svojih« 
(Otkr. 3, 15. 16.). Čini se, da su naša vremena naj- 
sličnija prorečenima od Krista: »/ ustat će mnogi 
lažni proroci i zavesti mnoge. I jer će se bezakonje 
umnožiti, ohladnjet će ljubav u mnogima« (Mt. 24, 
12.). Da ohladnjelu ljubav rašpiri, Gospodin Isus po- 
kazuje svijetu svoje Srce vatrom ljubavi postojano 
raspaljeno prema čovječanstvu. 

Napokon strašno je zločinstvo kršćana, što otpa- 
daju od vjere. I onaj, koji ne mari za Božje i crkvene 
zapovijedi, i ako još nije odbacio same vjere, prak- 
tički je odpadnik, jer riječi su Božanskoga Spasitelja : 
»Ne će svaki, koji mi govori: Gospodine, Gospodine, 
ući u kraljevstvo nebesko, mego onaj koji čini volju 
Oca mojega, koji je na nebesima« (Mt. 7, 21.). Zato 
opominje Apostol Jakov: »Budite pak izvršitelji rt- 
ječi, a ne samo slušači, varajući sami sebe« (1, 22.), 
a sv. Pavao veli: »Pred Bogom nisu pravedni oni, 
koji slušaju zakon, nego će se oni opravdati, koji za- 
kon vrše« (Rim. 2, 13.). 

Opačine nas kršćana i te kako tište, satiru pre- 
sveto Srce Isusovo, jer riječi, kojima se tužio David 
na svoga prijatelja Ahitofela, govori Božanski Spa- 
sitelj svima, naročito nama kršćanima. čujmo ih: 
»Jer kad bi me grdio neprijatelj, moj, podnio bih; i 
kad bi.onaj, koji na me mrzi, govorio ohole govore 
protiv mene, salerio bih se od njega. Nego ti, inače 
sa mnom jedno srece, moj, vođa i moj pouzdanik, koji 
84. 84 mnom zajedno uživao tečna jela, koji smo jedno- 
dušno hodali u kuću Božju« (Ps. 54, 18.—15.). 

Da dalje satiremo opačinama svojim presveto 
Srce Isusovo, ili da mu olakšamo breme grijeha ljud- 
skih poput Simona Cirenca?! Olakšat ćemo mu teret 
ne griješeći više, čineći dobro, podnoseći strpljivo 
svoje nevolje. 

25. SRCE ISUSOVO, DO SMRTI POSLUŠNO, 
SMILUJ SE NAMA! 


Prorok Isaija gledajući u duhu Otkupitelja u 


mukama, zove ga janjetom zbog krotkosti i poslušno- 
sti, kojom podnosi sve teškoće: »Kao janje na zakla- 
nje određen bi i kao ovca nijema pred onim, koji je 
striže, ne otvori usta svojih (58, T.). I zaista otkup- 
ljeni smo »skupocjenom krvlju Krista kao nedužna i. 
neobkaljana janjeta« (1. Petr. 1, 19.). Sv. Ivan upire 
prstom na Krista i zove ga Janjetom Božjim — »Evo 
Janje Božje« (Iv. 1, 29.). 

Od Srca Isusova, koje je poslušno sve do smrti, 
treba da učimo i poslušnost. 

Neposlušnoću došao je grijeh i sve zlo na ovaj 
svijet, trebalo je dakle da se poslušnošću zadovolji 
grijeh i pribavi svijetu opet sreća: »Jer kao što ne- 
. pokornošću jednoga čovjeka mnogi postadoše grje- 
šnšci, tako će i pokornošću jednoga mnogi postati 
pravedni (Rim. 5, 19.). Zato i Isus stavlja u usta pro- 
rokova ove riječi : »Žrtve i prinosa ne ćeš, to mi vazda 
u uši stavljaš. Paljenice i žrtve za grijeh ne tražiš, 
tada rekoh: Evo dolazim. U knjizi je pisano za me: 
Hoću da činim volju tvoju, Bože moj, i zakon je tvog 
usred srca moga« (Ps. 39, 8. 9.). Isus je došao na 
svijet kao čovjek, kao sin i kao onaj, koji ima obličje 
sluge, 

Došao je na svijet kao čovjek »postavši kao i 
drugi ljudi. uzevši bit sluge i postao sličan. ljudima 
i vanjštinom je bio kao čovjek« (Filiplj. 2, 7.), da 
naravi čovječjoj pribavi, što je grijehom izgubila. 
Narav pak čovječja sama sobom zahtijeva, da bude 
podložna Bogu i njegovim zapovijedima. Kako je Bog 
prvi pokretač svega, tako je prvi pokretač i volja 
(Summ. theol. IIa Ilae qu 104, a. 4.). Prema tome 
je Otkupitelj, došao na svijet da bude poslušan. 

Došao je na svijet kao sin. Krist je pravi, po 
naravi Božji Sin, imajući jednu istu s Ocem Božansku 
nanav, a 4 Sin je Djevičin, imajući kao čovjek istu 
čovječju narav s majkom. Zato on sluša svoga nebe- 
skoga Oca: »Ali ne što ja hoću, nego što ti« (Mk. 
14, 36.) ; a kao Sin čovječji vrši četvrtu zapovijed 

Božju: »Z siđe s njima i dođe u Nazaret. I bio im je 
poslušan« (LK. 2, 51.). 

Napokon je »sebe poništio uzevši bit sluge«. 
(Filiplj. 2, 1): Sluga treba da sluša gospodara SiVO- 
jega. Zato »Stin čovječji nije došao; da njemu služe 
nego, da on služi« (Mt. 20, 28.). 

Isus je život svoj provodio u poslušnosti. »Hoću. 
da činim volju tvoju Bože moj, 1 zakon je tvoj usred. 
srca moga« (Ps. 39, 9.), veli na usta Davidova, a sam 
izrijekom kaže: jelo je moje da činim volju onoga,, 
koji me je poslao« (Iv. 4, 34.). 

Volju je Očevu vršio, očitovala se ona ili po sa- 
mom Ocu ili po Duhu Svetom ili po zakonu. »Ništu. 
sam od sebe ne činim, nego kako me je Otac naučio,, 
onako govorim« (Iv. 8, 28.) ; »Jer ja svagda činim, 
što je njemu drago« (Iv. 8, 29.). »Jer ja nisam. go- 
vorio od sebe, nego Otac, koji me je poslao, on mi. 
dade zapovijed, što da kažem i što da govorim« (Iv. 
12, 49.). »Ako moje zapovijedi uzdržite, ostat ćete u 
mojoj ljubavi, kao što sam i ja održao zapovijedi Oca 
svojega« (Iv. 15, 10.) ; »A sada me posla Gospodin. 
Bog i Duh njegov« (Is. 48, 16.) ; »Tada odvede Duh. 
Isusa u pustinju, da ga kuša đavao« (Mt. 4, 1.). Sve 
što je zakon određivao vršio je Isus; jer »Nemojte 
misliti, da sam došao ukinuti zakon ili proroke; mi- 
sam ih došao ukinuti, nego: ispuniti« (Mt. 5, 17.). 
Osmi dan dao se obrezati, četrdeseti Bogu u hramu 
prikazati, a kad mu je bilo 12 godina, išao je u Jeru- 
zalemski hram, kako to bijaše zakonom Mojsijevim 
naređeno, bijaše Mariji i Josipu podložan. 

I s ovoga svijeta otišao je zbog poslušnosti: 
»Pomizio se je i bio je poslušan do smrti, do smrti na 
križu« (Filiplj. 2, 8.). Čovječja volja — kako kaže 
sv. Toma Akvinac — ide za životom i čašću, a Isus je 
prigrlio smrt i to sramotnu smrt na križu, da bude 
poslušan Ocu svome nebeskom. Kad je Petar Isusu, 
rekao s obzirom na Isusovu smrt: »Daleko to od tebe, 
Gospodine, to se ne smije tebi dogoditi« (Mt. 16, 22.), 
rekao je Isus Petru: »Odlazi od mene, sotono, ti me 
hoćeš sablazniti, jer ne misliš što je Božje, nego što 
je ljudsko« (Mt. 16, 28.). Volja je Očeva bila, da Isus, 

podnese sramotnu smrt, jer veli Isus: »Kako bi se 
dakle ispunila Pisma, da tako treba da bude?« (Mt. 
26, 54.). Poslušnost najbolja je žrtva prema onoj 
Sv. Pisma: »Bolja je poslušnost od žrtava« (1. Kralj. 
15, 22.). Srce nas Isusovo poziva: »Naučite se od 
mene, jer sam lrotak i ponizan srcem« (Mt. 11, 29.). 
Ponizan srcem, što znači — kako veli sv. Bernardo — 
ponizan voljom, mnogi su naime ponizni ustima, ali 
malo njih srcem. Stoga dovikuje sv. Bernardo čo- 
vjeku: »Stidi se, oholi prašak: Bog se ponizuje, a ti 
ge uzvisuješ? Boy se pokoravao ljudima, a ti hoćeš da 
gospoduješ ljudima, hoćeš da budeš veći od tvoga 
Gospodara? Koliko naime puta želim gospodovuti nad 
ljudima, toliko se puta protivim, da Bog moj 
gospoduje.« 

O Srce Isusovo, do smrti poslušno, daj da se po- 
koravamo zapovijedima, daj da slušamo nebeske opo- 
mene, uči nas, da budemo u sreći i nesreći ponizni i 
poslušni! 


26. SRCE ISUSOVO, KOPLJEM PROBODENO, 
SMILUJ SE NAMA! 


Božanski je Spasitelj rekao: »Od ove ljubavi 
nitko veće nema, da tko položi svoj život za svoje 
prijatelje« (Iv. 15, 18.). Isus nas je tom ljubavi lju- 
“ bio: »Krist za sve umrije« (2. Kor. 5, 15.). Zbog te 
ljubavi nije za nas pretrpio samo smrt, već i nebro- 
jene poruge, podsmijevanja, udarce. Zato ga i zove 
prorok mužem boli, i podsmijehom ljudima i rugom 
narodu. 

Muka, koja je bila svršena smrću, nije se svr- 
šila ljubavlju Otkupiteljevom i mržnjom progonite- 
ljevom, jer »došavši k Isusu kad vidješe, da je on već 
umro, ne slomiše mu kosti, nego mu jedan od vojnika 
probode rebro kopljem, i odmah poteče krv i voda« 
(Iv. 19, 38. 84.). Eto, kako je bila velika opakost 
Kristovih neprijatelja, da bi mu bili iznova zadali 
smrt, kad bi to bilo moguće. životno se djelovanje 
počinje najprije u srcu, pa se ono i svršava u srcu. 
Zato mu i probodoše Srce, da budu sigurni, da je 
lsus mrtav. A i velika se mržnja neprijatelja Kri- 

stovih očituje u tome, što mu upravo Srce probodoše, 
a ne koji drugi dio tijela. 

Time, što je Isusu Srce kopljem probodeno, oči- 
tuje se njegova žarka želja, da i onaj dio njegova 
tijela bude neposredno ranjen. Glava mu bijaše 
trnjem okrunjena, ruke i noge čavlima probodene, 
leđa bičevima izranjena, ramena teškim križem 
izgnječena, usta i grlo žuči i octom napajani, utroba 
mu je gorjela od silne žeđi, čitavo. tijelo izmučeno, 
klonulo..Pri svemu tome trpjelo je dakako i Srce, ali 
posredno. Da su neprijatelji Isusovi odmah njegovo 
Srce proboli, bio bi odmah kraj svim mukama, no oni 
su mu Srce poštedjeli, da što više muka prepati. »Od 
pete do glave nema na njemu ništa zdravo, nego uboj 
i modrice i rane gnojave« (1s. 1, 6.). 

Dalje se očituje želja Isusova, da i svoju po- 
sljednju kap krvi prolije za oproštenje ljudskih 
grijeha. 

Tako nam svima govori : »Što je još trebalo činiti 
vinogradu mojemu, što mu ne učinih« (Is. 5, 4.). 

Zatim je Isus očitovao, kako bi želio podnijeti 
iznova muku i smrt za otkupljenje ljudi, kad bi to 
bilo od potrebe. Eto tako nas je Isus ljubio! Zato se 
ranjava i probada njegovo presveto Srce! 

Sv. Augustin (Traet. CXX. in Joann) veli, »da 
je Evanđelist upotrebio odvagnutu riječ, te ne re- 
kavši, da je vojnik njegovo rebro udario ili ranio, 
ili što slično; već otvorio, da se na neki način otvore 
vrata života, odakle potekoše sakramenti, bez kojih 
se ne može unići u život, koji je pravi život.« 

I tako se ispuniše ove riječi Zaharije proroka: 
»U taj će dan biti otvoren izvor domu Davidovu i sta- 
novnicima Jeruzalemskim za očišćenje grješnika i 
nečiste« (18, 1.). Taj izvor jest Crkva. Papa Inocen- 
cije VI. veli: »Sam Spasitelj, ispustivši na križu već 
duh, dopusti da mu se otvori rebro, te se valovima 
krvi i vode, što su otud potekli, načini jedina i neo- 
kaljana i djevica sveta mati Crkva, njegova zaruč- 
nica.« (In Decret. de fest. lane. et clavor.). 

Otvor u boku Spasiteljevu naša su vrata, na koja 
ulazimo u život vječni, kao što je Mojsije — veli sv. 

Augustin — načinio na kovčegu vrata, da kroz njih 
uđu životinje, koje nijesu imale poginuti. 

Napokon je Srce Isusovo ugodno počivalište pra- 
vednicima. Pravednici ljubeći Krista združuju se s 
njegovom ljubavi u žarištu ljubavi — u njegovu pre- 
svetom Srcu. Na taj način mogu da govore s Apo- 
stolom Pavlom : »A ja više ne živim, nego u meni živi 
Krist« (Gal. 2, 20.). 

Odazovimo se Isusovu pozivu: »Dođite k meni 
vi, koji ste umorni i opterećeni, i ja ću vas okrije- 
piti« (Mt. 11, 28.). »Dođite k meni činima vjere, 
ufanja i ljubavi, k meni koji sam put, istina i život, 
vrelo svih dobara, vaš Spasitelj; svi koji ste umorni 
pod jarmom staroga čovjeka, koji hodate po teškim 
putovima, koji ste se umorili na putu nepravde i pro- 
pasti, koji nosite nepravdu u taštim  užetima i 
kao vez tereta grijeh; svi, koji ste natovareni i po- 
tlačeni jarmom grijeha, požuda, nevolja ovog života, 
teretima staroga zakona, koji stenjete i uzdišete pod 
onim teretima, dođite k meni svi, i ja ću vas okri- 
jepiti. Konačno ću terete pridići i vas odmoriti, slo- 
bodu, pekoj, sigurnost, dat ću vam svojom milosti, 
kao što proreče Isaija prorok : jaram naime njegova 
tereta i palicu njegova ramena i žezlo njegova pobi- 
rača nadvladao si, kao što u dan Madijan!« (Nar. 
Alex.). »Čujmo i dođimo! Što će reći dođimo? Vje- 
rujući putujmo, zahvaljujući pristupamo; ustrajući 
dolazimo« (Sv. Augustin). 

O dobri Isuse! »Zato je probodeno tvoje Srce, da 
nam bude otvoren ulaz; zato je ranjeno tvoje pre- 
sveto Srce, da u njemu imademo sigurno utočište u 
svim svojim nevoljama. Zato je ranjeno, da kroz vid- 
ljivu ranu gledamo ranu nevidljive ljubavi. Kako da 
se bolje očituje ta ljubav nego time, što si dopustio 
da bude ranjeno ne samo tvoje tijelo već i tvoje 
Srce? Tjelesna dakle rana očituje duhovnu ranu. 
Tko da ne uzljubi Srce tako ranjeno? Tko da ne 
"uzvrati ljubav ljubavlju onome, koji tako ljubi? Tko 
da tako čistu ljubav ne zagrli?« (Sv. Bernard). 

Srce Isusovo, kopljem probodeno, pritegni k sebi 
srca naša, da u Tebi živimo i u Tebi umremo! 

27. SRCE ISUSOVO, IZVORE SVE UTJEHE, 
SMILUJ SE NAMA! 


Srce Isusovo, kopljem probodeno, vrelo je sve 
utjehe. 

Riječi svetoga Evanđelja »/ gle, bio je u Jeruza- 
lemu čovjek po imenu Simeon. I taj je čovjek bio pra- 
vedan i bogobojazan, koji je čekao utjehu Izraelovu« 
(Lk. 2, 25.), tumači Kornelije a Lapide ovako: »Krist 
je utjeha vjernicima, jer izvan Krista nema nade 
spasenja, već samo bezutješnost i očajanje. Prorok 
Isaija proriče, kako »će Gospod utješiti Sion« (51. 
3.), a sv. Apostol Pavao kaže: »Blagoslovljen Bog + 
Otac Gospodina našega Isusa Krista, Otac milosrđa 


«1 Bog svake utjehe, koji nas tješi u svakoj nevolji 


našoj, da bismo mogli i mi tješiti one, koji su u sva- 
koj nevolji, utjehom, kojom nas same Bog tješi« 
(2. Kor. 1, 3. 4.). i 

Srce Isusovo tješi i nas neposredno ili samo po 
sebi. Neposredno nas tješi svojomi milosti, od nas 
odbijajući navale đavolske, kako kaže Sv. Pismo: 
»Ali je vjeran Bog, koji vas neće pustiti, da se isku- _ 
šute većma nego što možete; nego će učiniti s kuša- 


njem i kraj, da uzmognete podnijeti« (I. Kor. 10, 13.). 


sva Dalje odbij a zla, koja nam prijete od naših vid- 
ljivih neprijatelja, i to s obzirom na dušu i s obzi- 
rom na tijelo. Eto tako nas neposredno tješi Spasitelj 


naš, jer je »Otac milosrđa i Bog svake utjehe« 


(2. Kor. 1, 8.). 
Nego nas znadu zla stići. Tad nam Isus pomaže, 


da ih mognemo nositi, a to znači tješiti. A tješi sve: 


»Dođite k meni svi koji ste umorni i opterećeni, i ja 


ću vas okrijepiti« (Mt. 11, 28.). Svaki nas treba utje- 
he, pođimo dakle k Spasitelju, koji nas milo zove k 


sebi, k svojoj gozbi — k svetoj Pričesti. Tješi Spa- 


sitelj u svemu i potpuno, zato i veli: »Koji ste umorni 


i opterećeni« (Mt. 11, 28.). Najzad tješi nas uvijek, 


jer nas »ljubi ljubavlju vječnom« (Jer. 30, 18.). 


Svoju ljubav poređuje s materinskom ljubavi: »Kao 


što majka ljubi sinca jedinca, tako ja tebe ljubljah« 


(2. Kralj. 1, 26.); »Kao kad koga majka njegova 

tješi, tako ću ja vas tješiti, i utješit ćete se u Jeru 
zalemu« (Is. 66, 13.). 

Zato: »U svemu trpimo nevolje, ali nismo poni 
šteni, zbunjeni smo, ali ne očajavamo. Progone nas, 
ali nismo ostavljeni; obaraju nas, ali ne propadamo. 
Uvijek nosimo amo i tamo smrt Isusovu u tijelu« 
(2. Kor. 4, 8. 9.). 

. Srce Isusovo tješi nas i posredno ili po svetim 
ljuđima. Zato i veli Apostol Pavao: »Da bismo mogli 
i mi tješiti one, koji su u svakoj nevolji (2. Kor. 1, 4.). 

Nevolje, što ih sveti Božji trpe, nama su utjeha. 
Kao što je Apostole u nevoljama i mukama tješio pri- 
mjer Kristov, tako da »otidoše ispred velikoga vijeća 
radujući se, što su bili smatrani dostojni da trpe sra- 


motu za ime Isusovo« (Djel. Ap. 5, 41.), tako treba * 
da i nas tješe muke svetaca, koje dirljivo riše Apostol | 


Pavao ovako: »Drugi podnesoše pogrde i udarce, va 
još okove i tamnice. Bijahu kamenovani, mučeni, pre- 
piljeni, posječeni od mača umriješe, obilaziše u ovči- 
jim kožusima, u kozjim kožama, u oskudici, u nevo- 
ljama, u mukama« (Hebr. 11, 36. 37.). 

Utjehe svetaca i nas tješe: »Koji nas tješi u svar 
koj nevolji našoj, da bismo mogli i mai tješiti one, 
Koji su u svakoj nevolji« (2. Kor. 1, 4.). 

Ljudskome srcu treba utjehe. Gdje da je nađe? 
Samo u Isusa, u njegova presv. Srca. Treba dakle 
da idemo k Isusu s čvrstom, nepokolebljivom vjerom, 
jakim ufanjem i žarkom ljubavi. 

Isuse, radosti srdaca, izvore života, svijetlo du- 
hovno, otvori nam vrelo nebeskih utjeha, da iz njega 
radosno crpamo. 


28. SRCE ISUSOVO, ŽIVOTE I USKRSNUĆE 
NAŠE, SMILUJ SE NAMA! 


Promotrimo najprije kako je Srce Isusovo život 


naš. Isus sam za sebe veli: Ja sam život. Svako živo 
biće teži za životom, a bježi od smrti. Ta je težnja u 
naravi živog bića. To naročito vrijedi za živa umna 
bića, kao što smo i mi. Već smo, razlažući zazive Lita- 
nija Srca Isusova, govorili, kako je Srce Isusovo izvor 
života i svetosti, sad. ćemo potanje promatrati, kako 

je Srce Isusovo naš duhovni život, Koji god živi du- 
hovno, živi po Kristu. 

Život je počelo, korijen, izvor svakom djelovanju. 
Tako je naša duša počelo našeg življenja, djelovanja, 
jer svako djelovanje ona proizvodi. Isto je tako Bog 
Život naše duše. Sveti Augustin prelijepo to ovako 
izriče: »Život je tvoga tijela duša, život je tvoje duše 
Bog. Kako umire tijelo naše, kad izgubi dušu, koja je 
njegov život; tako umire duša, kad izgubi Boga, koji 
je njezin život« (A, Lapide, Ad Rom. 1, 17.). 

Srce je Isusovo naš život, koliko po njemu dje- 
lujemo u našem duhovnom životu, ili drugim riječi- 
ma, koliko je počelo i izvor našem duhovnom životu. 

Srce Isusovo život je naš, jer je korijen duhov- 
nog života. »Sad je sud ovome svijetu; sad će vladar 
ovoga svijeta biti bačen napolje. A ja kad budem 
podignut od zemlje, sve ću k sebi privući« (Iv. 12, 
81. 32.). »Ja sam korijen 1 rod Davidov, sjajna zvt 
jezda Danica« (Otkr. 22, 16.) ; »Kao što loza ne može 
roditi voda sama od sebe, ako me ostane na trsu, tako 
i vi ako ne ostanete u meni« (Iv. 15, 4.). Loza 
dobiva svoj životni sok od trsa; nije li na trsu 
tad nema u nje ni životna soka, dakle ni života; 
ona postane suha i nije ni za što drugo nego da, se 
baci u vatru i sažeže. Tako i naš duhovni život može 
istom omda da crpa životni duhovni sok — milost iz 
izvora duhovnog života — iz Srca Božanskog Spasi- 
telja. »Jer bez mene ne možete ništa učiniti« (Iv. 15, 
5.). Naprotiv mnogo će plodova u životu duhovnom _ 
donijeti onaj, koji crpa životni duhovni sok iz Sreca 
Spasiteljeva : »Ja sam trs, vi loze. Koji ostaje u meni 
i ja u njemu, on rodi mnogi rod« (Iv. 15, 5.). 

Dalje je Srce Isusovo povratak k životu, ako ga 
po nesreći smrtnim grijehom izgubimo, jer je Isus 
»uskrsnuće i život« (1v. 11, 25.), t. j. uskrsnuće na 
život. Izgubljeni duhovni život dobivamo ponajprije 
oproštenjem grijeha u sakramentu Pokore: »Ja, ja 


sam brišem tvoje prijestupke sebe radi i grijeha se 


tvojih ne opominjem« .(Is. 48, 25.); »A kad se bez- 


. božnik odvrati od bezbožnosti svoje, koju je čimio i 


čini sudi pravdu, on će sačuvati u. životu dušu svoju« 
6 


* 

(Ez. 18, 27.). Život nam se vraća, kad nam se ulije. 


milost posvećujuća; a uz to nas sakramenat Pokore 
jača da se održimo u duhovnom životu. U sakramentu 
pokore opraštaju nam se grijesi, ulijeva milost po- 


svećujuća i iznova oživljuju kreposti i zaslužna djela : 


»Bezbožnik neće propasti s bezbožnosti svoje, kad se 


vrati od bezbožnosti svoje« (Ez. 38, 12.). Stalnost. 


naša u duhovnom životu izvire:iz Srca Isusova: »/ evo 
ja sam s vama u sve dane do svršetka svijeta« (Mt. 


28, 20.). Krist se nalazi u pravedničkoj duši: uprav- 


ljajući njome kao kralj kraljevstvom svojim; kao 


otac obiteljskim domom svojim. On je duša naše. 


duše; njezina snaga, vatra, svijetlo. Ko je, dakle, rad 
da živi Kristovim životom, treba da bude živi ud 
njegova mističnog tijela, treba da ga s Kristom veže 
ljubav. 


Krist je i uskrsnuće naše i to fizičkog života, 


koji gubimo smrću, i duhovnog života koji gubimo 
smrtnim grijehom. 


Isus Krist je najprije uzrok pomenutoga dvoja- 


kog našeg života. Sv. Pismo Novoga Zavjeta pripo- 
vijeda, kako je Isus uskrisio Lazara, brata Marije i 


Marte, sina udovice iz Naima i Jairovu kćer. U ime. 


Isusovo i njegovom silom oživljavali su mrtvace i 
njegovi Apostoli, tako na pr. Sv. Petar Tabitu iz 
Joppe (Dj. Ap. 9, 41.). Sv. Pavao mladića. Eutiha 
(Dj. Ap. 20, 9.). Sva uskrsnuća mrtvih što su se 
dogodila, zbila su se silom Kristovom. Sve će pak 
mrtvace uskrisiti Isus u Posljednji dan: »Jer ide čas 
u koji će svi koji su u grobovima, čuti glas njegov. 


I izići će koji su činili dobro na uskrsnuće života, a. 


koji su činili zlo na uskrsnuće suda« (Iv. 5, 28. 20.). 
Kako Isus oživljava: svojom moći naša tjelesa, tako 
oživljava. i naše duše na duhovni život; i to nepo- 
sredno sam djelujući na duše da ga savršenom lju- 
bavi uzljube, kao na pr. Marija Magdalena, sv. Pa- 


vao; ili posredno po sv. sakramentima,. naročito sa- 


ž kramentom sv. Pokore. 


Isus Krist je dalje izgled, uzor našem uskrsnuću, 


fizičkom i duhovnom. Isus je: izgled uskrsnuća našeg 
tijela: »Kogt će preobraziti naše poniženo tijelo, da 

bude jednako slavnom tijelu njegovu, jakošću kojom 
može € sve sebi pokoriti« (Filip. 3, 21.). No samo 
pravednicima preobrazit će tijelo prema svome slav- 
nom tijelu. Po tom će pravednička tjelesa biti: netr- 
pljiva, ne će moći trpjeti: »Sije se u raspadljivosti, 
ustaje se u neraspadljivosti« (1. Kor. 15, 42.) ; bit 
će duhovna: »Sije se tijelo zemaljsko, ustaje tijelo 
duhovno« (44.) ; jaka: »Stje se u slabosti, ustaje u 
sili« (48.) ; sjajna, jer će se duševna sjajnost odra- 
žavati i na tijelu: »Sije se.u sramoti, ustaje u slavi« 
(42.) ; »Tada će pravednici sjati kao sunce u kraljev-. 


stvu Oca svoga« (Mt. 13, 43.). 


Isus je izgled uskrsnuću i s obzirom na duše; 
duše će pravedničke sjati novim životom, koji će biti 
nalik na život Isusove duše, i bit će postojano za 
navijek utvrđena u tom životu. I duša će biti netrp- 
ljiva. Ne će moći više da sagriješi — umre; bit će 
duhovna, oslobođena zemaljštine i osjetnosti; bit će 


jaka na putu savršenstva; napokon bit će sjajna 
urešena milošću i darovima. 


Konačno je uskrsnuli Isus nagrada pravednici- 
ma i na ovom svijetu, na putu milosti: »Tko mene. 
ljubi moju će riječ držati, 4 Otac će moj ljubiti njega, 
1 ko njemu ćemo doći 1 kod njega ćemo se nastamiti« 
(Iv. 14, 28.) i na drugom svijetu na putu slave: 
»Ja sam ... plaća tvoja velika veoma« (Post. 15, 1.). 
To je s obzirom na dušu, a s obzirom na tijelo je 
uskrsnuli Isus nagrada našem uskrsnuću, jer će 
uskrsnulo pravedničko tijelo uživati prema svojoj 


. naravi nebeske radosti. I to uskrsnulo tijelo bit će 


pravo tijelo »4 ovit ću se kožom svojom« (Job. 19, 
26.), pa ne će moći gledati Boga u njegovoj biti, nego 
će gledati slavu Božju po velikom sjaju u tjelesima, 
naročito pravedničkim, a osobito u tijelu Kri- 
stovu; u drugu će ruku razum Boga jasno gledati u 
stvarima, koje će osjetno zreti: »/ grad ne treba 
sunca ni mjeseca, da svijetle u njemu; jer ga je slava 
Božju obasjala # svjetiljka je njegova Janje« (Otkr. 
2: 28.). 

Da postignemo slavno preobraženje naše u vječ- 
nosti, od potrebe je, da na ovom svijetu provodimo 


život. po zakonu Kristovu. 
6* 

29. SRCE ISUSOVO, MIRE I POMIRENJE NAŠE, 
SMILUJ SE NAMA! 


Apostol Pavao u poslanici Galaćanima (5, 22.) 
nabraja 12 plodova Duha Svetoga; treći plod je mir. 
Mir nam donosi ili proizvodi Božanski Spasitelj. Kad 
se rodio, navijestili su anđeli rodu ljudskom mir: 
»Slava Bogu na visini, i na zemlji mir ljudima dobre 
volje!« (Lk. 2, 14.). A sam Spasitelj ovako nam 'go- 
voni: »Mir vam ostavljam, mir svoj dajem vam; ne 
dajem vam ja kao što svijet daje« (Iv. 14, 27.). 
Svoje apostole poslije svoga uskrsnuća pozdravlja 
riječima: »Mir vama!« (Lk. 28, 36.). 

Sree Isusovo mir je naroda jedinstvom vjere. Mir 
izlazi iz ljubavi, a te nema gdje ne vlada sloga, pouz- 
danje među ljudima i između njih i Boga. Prema tome 
bit će to veći mir, što se ljudi više slažu u jednome. 
Krist je pak sve ljude skupio u jedno: »/ druge ovce 
imam, koje nisu iz ovoga ovčinjaka, i one mi valja do- 
vesti, i čut će glas moj; 1 bit će jedno stado i jedan pa- 
stir« (Iv. 10, 16.). Sve koji se nalaze u ovčinjaku Kri- 
stovu, ujedinjuje jedan duh kako kaže Apostol Pa- 
vao ovim riječima: »Starajući se da čuvate jedinstvo 
Duha, u vezi mira, Jedno tijelo i jedan Duh, bao što 
ste i pozvani u jednoj nadi prema zvanju svome. 


Jedan Gospodin, jedna vjera, jedno krštenje« (Etes. 


4,8.—5.). Mir je po riječima sv. Augustina održanje 
reda. Red je tamo gdje svatko zauzima ono mjesto, 
koje mu po svrhi i naravi pripada, A red se podržava, 
kad se uklanja sve ono, što bi ga moglo poremetiti. 
Stoga, da se održi mir, treba u život privesti ove 
riječi Apostola Pavla: »Svaki čovjek neka se poko- 
Trava višim vlastima, jer nema vlasti, da nije od Boga. 
A što su, od Boga su postavljene. Tko se dakle 
protivi vlasti, protivi se naredbi Božjoj, koji se pro- 
dive, navući će osudu na sebe« (Rim. 18, 1. 2.). 
Pokoravanje vlasti proizvodi mir među različitim 
društvenim razredima. Gdje se ne poštuje vlast Božja 
u društvu, tamo se bore svi proti svima. Toliko se da- 
nas raspravlja o klasnoj borbi i traži putova, da se ta 
borba ukloni. No ta se borba ne da ničim drugim 
odstraniti do li poštovanjem vlasti, kojoj je izvor u 

Srcu Isusovu. Božanski Spasitelj hoće da se ljudi 
među sobom ljube upravo bratskom ljubavi, jer »vi 
ste svi braća... jer je jedan Otac vaš nebeski« (Mt. 
283, 8. 9.). Apostol zove Isusa: »prvorođeni među 
mnogom braćom« (Rim. 8, 29.). Zato veli Isus Krist 
»Novu vam zapovijed dajem, da ljubite jedan dru 
goga kao što sam ja ljubio vas, da se 1 vi ljubite među 
sobom. Po tom će svi poznati, da ste učenici mogi, ako 
imate ljubav među sobom« (Iv. 18, 34. 35.). Klasni 
snošaji među ljudima određuje Apostol ovako : »Sluge! 
Pokoravajte se svojim zemaljskim gospodarima sa 
strahom i drhtanjem u priprostom srcu svojem kao 
Kristu. Ne služite na oko kao da ljudima ugađate, 
nego kao sluge Kristove, čineći volju Božju od sreca. 
Dragovoljno služite kao Gospodinu, a ne ljudima« 
(Efes. 6, 5.—7.). — A gospodarima ovako veli: »I 
gospodari isto činite njima, a da ne prijetite, znajući, 
da je i njima i vama Gospodar na nebesima, i on ne 
gleda tko je tko« (9.). 

Najzad Srce Isusovo mir je pojedincima. Sv. 
Augustin veli, da sve ide za mirom (De civ. Dei, 1. 


19. €. 12.), ali na žalost mnogi ne idu za pravim mi- 


rom: »govoreći mir, mir; a mira nema« (Jer. 6, 14.). 
Ima mir samo naoko koji rađa žalošću. Takav na oko 
mir uživaju oni, koji se podavaju željama tijela svo- 
jega. I mir je pojedinca u tome, da se u njemu zbiva 
sve onako, kako to zahtijeva snošaj, u kojem se čo- 
vjek nalazi sam prema sebi i prema Bogu. Tijelo 
mora da se pokorava Duhu. »Ali želja njegova da bu- 
de pod tobom i da si mu gospodar!« (Post. 4, 7.), koji 
protivno rade jesu »kao konj, kao mazga bez razuma« 
(Ps. 31, 9.). Duhom pak treba da vlada volja Božja : 
»Budi podložan Gospodinu« (Ps. 36, T.). Samo: takav 
poredak u čovjeku rađa mirom. 

O presveto Srce Isusovo, podaj nam mir, mir s 
našim bližvjima, mir s Bogom našim. Tad ćemo već 
ovdje imati mali raj zemaljski. O kralju mira, Isuse 
predobri, neka dođe kraljevstvo tvoje na ovu tužnu, 
jadnu zemlju! Daj. mir srcima našim! 

Srce Isusovo je i pomirenje naše. 

Svi ljudi bijahu po naravi djeca srdžbe (Efes. 

23.), kako kaže Apostol Pavao, jer »kao što po jed- 
nomu čovjeku uđe na svijet grijeh, i po grijehu smrt, 
i tako smrt prijeđe na sve ljude, jer su svi sagrije- 
šili« (Rim. 5, 12.). Iz toga jadnog stanja oslobodi nas 
Isus Krist. Pomiri nas s Bogom, kojega je čovječan- 
stvo grijehom uvrijedilo. Isus je pomirenje naše. 
A kakav je Isus pomiritelj,. opisuje Apostol Pavao: 
»Zato i može potpuno spasiti one, koji po njemu do- 
laze k Bogu, jer svagda živi da ih zagovara. Jer takav 
dolikovalo je da bude naš veliki svećenik: svet, nevin, 
neokaljan, odvojen od. grješnika i viši od nebesa« 
(Hebr. 7, 25. 26.). Zato je Isus kao pomiritelj 
predrag svome nebeskom Ocu, No on je i moćan po- 
miritelj. Otkupio nas je svojom predragocjenom krvi, 
stoga i: veli sv. Pavao: »Jer, ako krv jaraca i junaca 
. i pepeo juničin, poškropivši njome okaljane posveću- 
je na izvanju čistoću, koliko će. više krv Krista, koji 
je Duhom Svetim samoga sebe prikazao neokaljana 
Bogu, očistiti savjest našu od mrtvih djela, da slu- 
žimo Bogu živomu« (Hebr. 9, 13. 14.). Krv pome- 
nutih životinja čistila je samo izvana, a krv Kristova 
čisti iznutra, savjest našu. Eto od kolike je moći Kri- 
stova krv! Ta, krv je to sina Božjega. I s obzirom na 
učinke Srce je Isusovo pomirenje naše preobilato : 
»Po njemu da pomiri sve sa sobom, učinivši mir 
krvlju njegovom na križu, d& po njemu: sve, što je 
ma zemlje i što je na nebesima« (1. Kol. 1, 20.). Tako 
nitko ne može doći k Ocu nego po njemu. Zato nam 
se valja neprestano njemu utjecati, da se svagda moli 
za nas. Krvi Kristova, napoji me! Vodo iz prsi Kri- 
stovih, operi me! 


30. SRCE ISUSOVO, ŽRTVO ZA GRIJEHE, 
SMILUJ SE NAMA! 


Nema vjere bez bogoštovlja, ni bogoštovlja bez 
žrtve, ni žrtve bez svećenika. Isus je ne samo sve- 
ćenik, koji žrtvuje, već i žrtva, koja se žrtvuje: »Zvo, 
uzilazimo u Jeruzalem, # Sin će čovječji biti predan 
velikim svećenicima i književnicima, i osudit će ga na 
smrt: I predat će ga neznabošcima, da mu se narugaju 

i da ga bičuju i razapnu, ali treći će dan uskrsnuti« 
(Mt. 20, 18. 19.). ' 

Srce Isusovo žrtva je neokaljana: »Jer takav 
dolikovalo je, da bude naš veliki svećenik: svet, ne- 
vin, neokaljan, odvojen od grješnika, t viši od ne- 
besa« (Hebr. 7, 26.). židovi pogubiše pravednika: »Vi 


se sveca i pravednika odrekoste i zaprosiste, da vam 


se ubojica pokloni, a ubiste početnika života« (Djela 
ap. 3, 14. 15.). Srce Isusovo, neokaljanu žrtvu, grje- 


šnici ne samo ubiše, već i strašno satrše: »Ne bi obli- 
čja ni ljepote u njega; i vidjesmo ga, i ne bješe ništa 


na očima, čega radi bismo ga poželjeli. Prezren bješe 
i odbačen između ljudi, bolnik i vičan bolestima, t kao 
jedan od koga svak zaklanja lice, prezren da ga mi 


za što ne uzimasmo« (Is. 58, 2. 8.). Eto, tako s njime 


postupaše grješnici; no Božanski je Spasitelj dopustio, 
da se njegovo Srce tako satre, te dade sebe posvema 
za otkupljenje grješnika. I danas grješnici progone 
Srce Isusovo, kad progone katoličku Crkvu, njegovu 
zaručnicu. I Otac njegov nebeski predao ga na volju 
grješnicima, da tako zadovolji za sve grijehe cij elog 
čovječanstva. Znajući to razumijemo bar donekle onaj 
Kristov vapaj na križu: »Bože moj, Bože moj, zašto 
Si me ostavio ?« (Mt. 27, 46.). : 

Srce je Isusovo sveta žrtva, prinesena nebeskome 
Ocu za grješnike. Razbojnik zdesna rekao je svome 
opakome drugu za Isusa: »Ali ovaj nije nikakva zla 
učinio« (Lk. 283, 41.) ; sam pak Isus dovikuje svojim 
krvnim neprijateljima: »Tko će mi od vas dokazati 
kakav grijeh« (Iv. 8, 46.). Isus je prinesao sebe ne- 
beskom Ocu, a za grješnike: »Oče, oprosti im, jer ne 
znadu, što čine« (Lk. 28, 34.). 

Napokon je Srce Isusovo žrtva draga, primljena 
od Oca nebeskoga za grješnike. Srce Isusovo draga 
je žrtva, jernje žrtva neokaljana, čista, žrtva Sina 
Božjega. Zato ju je 'i primio nebeski Otac. On je pri- 
mao i starozavjetne žrtve samo zato, jer su bile slike 
Isusove žrtve. A primio je tu žrtvu za grješnike. 
Ljudi su se mogli prodati đavlu, ali se nijesu mogli 
sami otkupiti. To je učinila žrtva Kristova. 

Da je Srce Isusovo žrtva za grijehe, podsjeća nas 

oganj, što izlazi iz Srca Isusova, kako nam se na sli- 


kama i: kipovima prikazuje Srce Isusovo. 


O Srce Isusovo, žrtvo najzaslužnija, Ocu nebe- 
skome najdraža, svijetu najkorisnija. Ti žrtva u ži- 
votu, žrtva u presv. Oltarskom Sakramentu. Oprosti. 
nam, li mi smo Te svojim grijesima svetogrdno mučili. 
Ali, dobri, milosrdni, dragi Isuse, daj, da Te čistim. 


srcem prikazujemo nebeskome Ocu na oltarima našim 
zajedno sa svećenikom. O, Oče nebeski, pogledaj: na 


nas siromahe radi predragocjene žrtve Isusove, i po- 
daj nam plod te žrtve po Isusu Kristu Gospodinu. 


našem. 


31. SRCE ISUSOVO, SPASENJE ONIMA, KOJI SE. 
U TE UFAJU, SMILUJ SE NAMA! 


U prirodi nema ništa, što bi bilo vrednije od du-- 


še; za to se i ne da procijeniti, od kolike je vrijedno- 
sti nastojanje oko spasavanja duša: »Što koristi čo- 
vjeku, ako cijeli svijet dobije, a dušu svoju izgubi? 
Ili kakvu će zamjenu dati čovjek za dušu svoju?«. 
(Mt. 16, 26.). Bog vruće želi, da se duše spase: 
»Koji hoće da se svi ljudi spase i dođu u poznanje 
istine«. (I. Tim. 2, 4.). Zato »Bog ne posla Sitna svoga, 
na svijet, da sudi svijetu, nego da se svijet spasi po 
njemu« (Iv. 3, 17.). 

. Presveto je Srce Isusovo sigurno spasenje, jer 
je nebeski Otac poslao uprav Koi jon svijet ado 
jega, da se svijet po njemu spasi, a ne da bude suđen, 
za svoje grijehe. Tako nam s&m nebeski Otac svojom 
riječi jamči, da je Srce Isusovo naše sigurno spase- 
nje. Isus pak Krist veli: »Jer je Sin čovječji došao da. 
potraži i spasi, što je izgubljeno« (Lk. 19, 10.). I 
zato tkogod uđe u njegovu Crkvu, spasit će se, jer: 
»Ako tko kroz mene uđe, spasit će se« (Iv. 10, 9.) ' 
Štoviše, Isus Krist nam to zajamčuje i zakletvom :. 
»Zuista, zaista vam kažem: Tko sluša moju riječ i 
vjeruje onome, koji me je poslao, ima život vječni«: 
(Iv. 5, 24.) Napokon nas o spasenju uvjeravaju i 
riječi Božanskog Spasitelja, što ih je rekao sv. Mar- 
gareti Alac6que : »Obećajem, da će svi oni biti obilato 
nagrađeni nebeskim darovima, koji budu s tom po- 


89: 


božnosti (Petak: presv. Srca Isusova) štovali moje. 
Srce; Nastoj da ta pobožnost bude svuda poznata i 
ljudima najtoplije preporučena nesamo kao sigurno 
sredstvo, već i kao ugodno i vrlo lako, da se zadobije. 
ljubav Božja; Pastiri duša imat će u toj pobožnosti 
najprikladnije sredstvo, da srca . tvrđa od kamena. 
ganu; Vjernici posjedovat. će izvrstan način, da pot- 
puno obuzdaju svoje strasti; Tkogod bude presveto 
Srce dostojno štovao i ljubio, postat će dionik neiz- 
mjernih dobara.« Napokon je Božanski Spasitelj obe-- 
ćao sv. Margareti, da će obilnim blagoslovom nagra-. 
diti one, koji budu štovali sliku njegova presvetog. 
Srca. 

Presveto Srce je jedino spasenje. 

Jedino Isus Krist bio je poslan od Oca nebeskoga. 
da spasi svijet: »Odasla Bog Sina svoga, rođena od. 
žene i pokorna zakonu, da iskupi one, koji bijahu pod. 
zakonom, da primimo posinaštvo« (Gal. 4, 4,5.). Onje. 
jedini za nas prinesao otkupnu žrtvu samoga sebe: 
»Žrtve i prinosa ne ćeš, to mi vazda u uši stavljaš. 
Paljenice žtve za grijeh ne tražiš, tuda rekoh: Evo. 
dolazim. U knjizi je pisano za me: Hoću da činim. 
volju tvoju, Bože moj« (Ps. 89, 7.—9.). A sveti Ivan. 
veli: »Krv Isusa Krista, Sina njegova, čisti nas od. 
svakoga grijeha« (1. Iv. 1, 7.). Zato i apostol Petar: 
najodlučnije dovikuje starješinama i književnicima. 
židovskim: »Ovo je kamen, koji ste vi graditelji odba- 
cili, ali koji je postao ugaoni kamen. I nema ni u 
jednome drugom spasenja, jer nema drugoga imena. 
pod mebom danoga ljudima, u kojem bismo se mi 
mogli spasiti« (Djela ap. 4, 11. 12.). 

Najzad Srce Isusovo je općenito spasenje. 

Isus je naložio, da se njegova vjera propovijeda 
svim narodima: »Idite dakle i naučavajte sve narode 
krgteći ih u ime Oca i Sina i Duha Svetoga« (Mt. 
28, 19.); »Idite po svemu svijetu 4 propovijedajte 
Evanđelje svakome stvorenju« (Mk. 16, 15.). 

. Kao što je sve učio jednu vjeru, tako je sve utvr- 
dio u jednom ufanju: »Jer se pokazala milost Božja, 
koja spasava ljude, odgajajući nas, da odrekavši se 
bezbožnosti i svjetskih želja, trijezno i pravedno i 

pobožno živimo na ovome svijetu; čekajući blaženu 
nadu i slavni dolazak velikoga Boga i Spasitelja na- 
šega Isusa Krista« (Tit. 2, 11.—18.). 

I ljubav Spasiteljeva je općenita. Tu je svoju lju- 
bav zasvjedočio umrijevši za sve ljude: »/ za sve je 
umro, da koji žive, više ne žive sami sebi, nego onomu, 
koji je za njih umro i uskrsnuo« (2. Kor. 5, 15.). 

Srce je dakle Isusovo naše spasenje sigurno, jie- 
dino i općenito. Iz svega rečenoga izlazi, kako nam ge 
valja utjecati presvetom Srcu Isusovu. Ono je nada 
naša jedina. Budemo li se u nj pouzdavali, ne ćemo 
se postidjeti dovijeka. 


32. SRCE ISUSOVO, UFANJE ONIMA, KOJI U 
TEBI UMIRU, SMILUJ .SE NAMA! 


U tolikim nevoljama, što nas za života na ovom 
svijetu odasvud biju, nada je, koja nas diže, da ne 
klonemo. Znamo naime onu Pavlovu: »Ali je vjeran 
Bog, koji vas ne će dopustiti, da se iskušate većma, 
nego što možete; nego će učiniti s iskušanjem povo- 
ljan svršetak, da uzmognete podnijeti« (1. Kor. 
10, 18.). 

Božja providnost upravlja nesamo: čitavim sve- 
mirom kao cjelinom, već i pojedinim bićem, njegovim 
životom i djelovanjem. Na toj Božjoj! skrbi, provid- 
nosti osniva se naše ufanje. Naročito je u onih, koji 
štuju presv. Srce Isusovo, veliko i nepokolebljivo to 

 ufanje. Evo zašto: 

Najprije je Srce Isusovo milosrdno prema oni- 
ma, koji u njemu umiru. U prvom redu oprašta im 
grijehe ma kako velike: »Jer je Sin čovječji došao da 
potraži i spasi, što je izgubljeno« (Lk. 19, 10.). »Jer 
ne dođoh da zovem pravednike nego grješnike« (Mt. 
9, 13). Razbojnik na križu nalazeći se kraj Srca Isu- 
sova moli: »Isuse, sjeti se mene, kad dođeš u kraljev- 
stvo svoje« (Lk. 28, 42.). Eto, kako velik grješnik, 
razbojnik umirući u Srcu Isusovu, t. j. u prijatelj 
stvu s Isusom, ima nepokolebljivo ufanje u Isusa! To 
njegovo ufanje nagrađuje Isusovo obećanje: »Zaista 
ti kažem, danas ćeš biti sa mnom u raju« (Lik. 28, 

43.). U drugom redu uzima nevolje i patnje onih, koji 


u njemu umiru, kao potpunu njihovu zadovoljštinu. 
Kako znamo, grješniku se u sakramentu Pokore opra- 
štaju grijesi i vječna kazna; a vremenita se kazna 
rijetko kada sva oprosti, već treba da grješnik vre- 
menitu kaznu za svoje grijehe pretrpi na ovom svi- 
jetu ili na drugome. No onome, koji na samrti pod- 
nosi boli za zadovoljštinu svojih grijeha i smrt 
prima iz ljubavi prema Isusu, zar ne će to sve dobri 
i milosrdni Spasitelj primiti kao zadovoljštinu di 
oprostiti svu njegovu vremenitu kaznu? Razbojnik 
na križu prikazao je svoju muku za grijehe svoje : 
»Jer primamo što smo zaslužili po svojim djelima« 
(Lk. 23, 41.). I sva kazna bi mu otpuštena: »Zaista 
ti kažem, danas ćeš biti sa mnom u ragu« (Lk. 28, 
43.). Kako je učinio Isus raskajanome razbojniku na 
križu, tako čini svaki dan svojim vjernima, što boluju 
i umiru u njemu, jer »kao što je ocu žao sinova nje- 
govih, tako i Gospodin žali one, koji ga se boje; jer 


zna građu našu. Ovominje se, da smo prah« (Ps. 102, 


13. 14.). ' 
Kad kaže Sveto Pismo (Crkv. 41, 1.) : »0 smrti, 


kako je gorko spominjanje tvoje«; koliko će gorči 


biti njezin dolazak! Smrt je vrhunac svih zemaljskih 
patnja i boli, rastanak duše s tijelom, ulazak u vječ- 
nost. Da s mirom i s pouzdanjem umremo u Gospo- 
dinu, treba da počivamo u Božanskom Srcu Isusovu, 
koje će k nama pristupiti da nas čuva od zlobnog 
duha tmine, da nas krijepi u našim patnjama i tješi 
zbog straha od suda, koji nas čeka. ' 

Po riječima Apostola Petra (1. 5, 8.) : »protivnik 
vaš đavao kao lav ričući obilazi, tražeći koga da pro- 
guta«. Kad to đavao čini za cijeloga našeg života, ko- 
liko će više činiti, kad budemo na smrtnom času ; jer 
će tada biti na kraju njegova opaka nastojanja, da 
nas upropasti. Uprijet će dakle sve svoje paklenske 
sile, ne bi li nas odvratio od Boga, naše sreće. Tko 
da se ne boji takovih časova?! što dakle da činimo? 
Poslušajmo Apostola Pavla: »Napokon budate jaki u 
Gospodinu po njegovoj silmoj moći. Obucite se u sve 
oružje Božje, da se vi uzmognete održati protiv splet- 

oka vražjih« (Efes. 6, 10.). Zar će nam moći nauditi 


đavao, bude li do nas stojao naš ljubezni i jaki Gor 


spodin Isus Krist; bude li kucajima našega srca i 


naše duše upravljalo Božansko Srce Isusovo?! 


Boli su tjelesne na samrti teške. Tijelo sve većma. 


malakše, probija ga ledeni, samrtni znoj, oči se zali- 


jevaju suzama, u ušima šumi, udi zebu, žeđa i suhoća, 


pale jezik, grlo, utrobu. A duša strepi, kad pomisli 
na vječnost, na pravednost suda, što je čeka, na gri- 


jehe, što ih je počinjala kroz svoj život. Tko da opiše, 


što ćemo sve trpjeti na tijelu i na duši, kad budemo 
na umoru?! Tko da podnese sve te boli bez Isusa?! 
Ali s Isusom bit će nam lako; pjevat ćemo, jer ćemo 


zreti zoru vječnoga dana, a ostavljati, tmine ovoga. 
života. Da, pjevalt ćemo i radovat ćemo se; bude li Isus. 


uz nas; budemo li slušali kucaje Srca Isusova, što 
biju za nas. Govorit ćemo sa svetim Pavlom: »Imam 
želju umrijeti i biti s Kristom« (Filiplj. 1, 28.). 
Napokon Srce će Isusovo ulijevati u našu dušu 
pouzdanje u Božje milosrđe. Tim ćemo pouzdanjem 


okrijepljeni mirno poći ususret vječnome Sucu. — 


No nesamo da će Isus stajati uz bok onih, koji umiru 
u Gospodinu, već će ih privući na svoje Božansko 
Srce. Za života počivali su oni na presv. Srcu, pri- 
majući sv. Pričest, a i na samrti primit će je kao 
popudbinu na put u vječnost. I ako duše, koje u Go- 
spodinu polaze s ovog svijeta, dođu u čistilište, Božan- 


sko će ih Srce Isusovo što prije izvesti iz toga mjesta. 


muke i žalosti te ih uvesti u vječnu radost. 

O Srce Isusovo, ufanjie onima, koji u tebi umiru! 
Ti si naše ufanje, dok živimo! Kao što golubica pu- 
štena iz kovčega Noina nije našla mjesta, kamo bi 
stala, tako i srce naše neka ne nađe mjesta na ovom 


svijetu, gdje bi počinulo. Kod tebe, Spasitelju, tra- 


žimo odmora i počinka! Daj da kod tebe nađemo po- 
činka za života i na času smrti naše! 


33. SRCE ISUSOVO, MILINO SVIJU SVETIH, 
SMILUJ SE NAMA! 


U naravi je čovjeka da teži za nasladama. No. 
ludo je, ako čovjek ide za nasladama, koje nisu prema. 

njegovu dostojanstvu, ako govori poput onih bezbož- 


nika u Sv. Pismu: »Dođite dakle, i uživajmo sadašnja 
dobra, služimo se stvorenim, dok smo još mlada. Izvr- 


sna vina i pomasti hoćemo da u izobilju upotreblja- 


vamo; da nas ne mimoiđe proljetno cvijeće. Kitimo 


ge ružama, dok nijesu svenule; i neka ne bude livade, 


kojom bi prošla naša naslada. Nitko od nas neka ne 
bude, da ne uživa naše naslade; svagdje ostavljajmo 
tragove veselja; jer je to naš dio, i to naša sudbina« 
(Mudr. 2, 6.—9.). Takovo je teženje za osjetnim na- 
sladama bezumno, budući da ne može nikada zado- 
voljiti čovjeka, u koga ima pored tijela i duh; a duh 


se ne može nasititi osjetnim nasladama. Pravednici 


dakle težeći za. viječnim izvorom. naslade, rade umno 
i mudro. Pravednici u Srcu Isusovu nalaze nasladu, 
milinu, koja potpuno i prepuno zadovoljava srce 


.čovjiečje. 


Srce je Isusovo bilo naslada pravednicima, koji 


su izdaleka gledali Isusov boravak na ovoj zemlji: 


Tako patrijarsima: »Abraham, otac vaš, radova se, 
da vidi dan moj; vidje i obradova se« (Iv. 8, 56.) ; 
prorocima: »Klikuj, kćeri Stonska, raduj se, Izraele! 
veseli se 1 raduj od svega srca, kćeri Jeruzalemska !« 
(Sof. 8, 14.), jer »Gospod Bog tvoj, u tvojoj je sre- 
dimi, jaki, on će biti tvoj spasitelj«_(Sof. 3, 17.); 
pravednicima: »Jer znam, da živi moj Otkupitelj, i 
da ću na posljednji dan uskrsnuti iz zemlje; i opet 
ću biti obavijen kožom svojom i u tijelu svojem gle- 
«dat ću Boga svoga« (Job. 19, 25. 26.). 

Kad su se patrijarsi, proroci i drugi pravednici 
toliko radovali gledajući Isusa, koliko su se više ra- 
dovali oni, koji su Isusa gledali licem u lice, dok je 
boravio na ovoji zemlji! Zato i sv. Ivan s ushitom go- 
vori: »Što bijaše iz početka, što smo čuli, što smo 
vidjeli očima svojima, što razmotrismo i ruke maše 
opipaše, o Riječi života; ..... javljamo i vamax 
(1. Iv. 1,4 8.). 

Da samo neke zgode spomenemo iz života Isu- 
sova! Kako su se morali radovati pastiri gledajući 
Božansko Djeltešce : »/ vratiše se pastiri slaveći i hva- 
leći Boga za sve, što čuše i vidješe kao što im je ka- 
zano!« (Lk. 2, 20.). Kako su se radovali mudraci s 

x 


Istoka, kad su mogli nakon dugoga i napornoga pu- 


tovanja gledati »očekivanje naroda!« Sretni i pre- 


sretni s toga gledanja vraćaju se kući drugim putem 
(Mat. 2, 12.). Starac Simeon imajući na rukama svo- 
jim Dijete Isusa radosno kliče: »Sad otpuštaš s mi- 
rom slugu svojega, Gospodine, po riječi svojoj; jer vi- 
dješe oči moje spasenje tvoje« (Lk. 2, 29. 30.). 

A što da kažemo o nasladama sv. Ivana, »koji je 
na večeri počivao na njegovim grudima« (Iv. 21, 20.). 
No čemu da nabrajamo pojedine ogobe? Sv. Matej 
pripovjeda: »I za njim pođe silan svijet iz Galileje i 
Dekapolisa i iz Jeruzalema, Judeje i Pereje preko Jor- 
dana« (4, 25.). »I sav je narod. tražio da ga se dotak- 
ne, jer je iz njega izlazila sila i sve je isojeljivao« 
(Lk. 6, 19.). 

Srce Isusovo naslada je i onih, koji još nijesu 
stigli u vječnu domovinu, a idu za Kristom. Za Kri- 
stom idemo, kad nosimo njegov križ: »Ako tko hoće 
za mnom da ide, neka se odreče samoga sebe, uzme 
križ svoj i ide za mnom« (Mt. 16, 24.). 


No one, koji idu za Kristom, noseći.križ, ne os-. 


tavlja njegovo Božansko Srce, već ih krijepi, tješi, 
što više i nasladama napunja: »Dođite k meni svi, 
koji ste umorni # opterećeni i ja ću vas okrijepiti. 
Uzmite jaram moj na sebe i naučite se od mene, jer 
sam krotalk i ponizan srcem, i maći ćete pokoj dušama 
svojim. Jer je jaram moj sladak i breme je moje lako« 
(Mt. 11, 28.—30.). To su osjetili apostoli: »Ali oni 
odoše ispred velikoga vijeća radujući se, što su bili 
smatrani dostojnima da trpe sramotu za ime Isusovo« 
(Djela Ap. 5, 41.). Isto tako nam povijest pripovije- 
da, kako su sv. mučenici veselo podnosili najstrašnije 
muke. O slatkoći, milini križa Isusova znali bi nam 
pripovijedati svi pravednici. 

Ako Srce Isusovo ovaj vremeniti život ispunja 
nasladama, koliko će tek naslade uživati oni, koji budu 
gledali Boga licem u lice: »Što oko ne vidje, i uho ne 


Ču, i u sree čovječje ne uđe, to pripravi Bog onima, 
koji ga ljube« (1. Kor. 2, 9.). Te će naslade biti pre- 


obilate, jer: »Iz potoka sladosti svojih ti ih napajaš« 
(Ps. 84, 9.). ag 

Da se označi veličina nebeskih radosti ispore- 
đuju se u Sv. Pismu sa zemaljskim stvarima, što su 
nam najmilije. Tako se na pr. veli: »Tada će praved- 
mici sjati kao sunce u kraljevstvu Oca svoga« (Mt. 
13, 48.). Nebeske će radosti trajati uvijeke, jer će oti- 
ći »pravednici u život vječni« (Mt. 25, 46.). Kadi sve 
to promislimo, razumijemo Pavlove riječi: »Imam že- 
lju umrijeti i biti s Kristom« (Filiplj. 1, 28.). 

U Srcu Isusovu treba dakle da tražimo svoju mi- 
linu, svoje radosti. Da nam omrznu tjelesne naslade, 
a da zavolimo duhovne, potaći će nas i ove riječi sv. 
Grgura Velikoga: »To je, braćo predraga, razlika me- 
đu tjelesnim nasladama i među duhovnima« što tje- 
lesne naslade, dok se ne uživaju, uzrokuju same so- 
bom veliku težnju; kad se pak požudno uživaju, tad 


* uživaocu dotuže sitošću. Naprotiv duhovne naslade, 


dok se ne uživaju, ne mile se; a kad se uživaju, 
tad napunjaju uživaoca to većom čežnjom, što ih već- 
ma uživa. U tjelesnim nasladama mili se težnja, uži- 
vanje se ne mili; u duhovnima je težnja neznatna, 


.a uživanje se vrlo mili. U tjelesnim nasladama težnja 


proizvodi sitost, a sitost ogavnost; a u duhovnima 
težnja rađa sitost, a sitost težnju«. 

Mi smo duhovna djeca svetaca: patrijarha, pro- 
roka, apostola, mučenika, ispovjedalaca, djevica. Zar 
da djeci ne bude milo ono, što je bilo milo njihovim 
roditeljima? Kršćani smo, t. j. Kristovi smo, pa da 
nam ne bude milo Srce Isusovo?! 

Srce Isusovo, budi i naša milina! Izvan tebe nema 
za nas radosti, nema života! Ti si sve naše! Amen. 

